স্বাস্থ্যঃ বিশেষজ্ঞৰ লেখা - অসমীয়াৰ সুখ-দুখ\nHome DR-GITARTHA-BORDOLOI HEALTH ডাঃ গীতাৰ্থ বৰদলৈ স্বাস্থ্য স্বাস্থ্যঃ বিশেষজ্ঞৰ লেখা\nxukhdukh.com April 07, 2017 DR-GITARTHA-BORDOLOI, HEALTH, ডাঃ গীতাৰ্থ বৰদলৈ, স্বাস্থ্য,\nডাঃ গীতাৰ্থ বৰদলৈ\nকোৱা হয় এইড্‌ছ (AIDS) দুৰাৰোগ্য। ১৯৮৪ চনত Human immunodeficiency virus (HIV)ৰ ফলত হোৱা এইড্‌ছ ৰোগ প্ৰথমবাৰ ধৰা পৰে। ১৯৮৭ চনত ইয়াৰ বিৰুদ্ধে প্ৰথম ঔষধ AZT বা Zidovudineৰ প্ৰচলন হয়। দুবিধ দৰৱেৰে চিকিৎ‍সা ১৯৯৪ চনত আৰু আজি প্ৰচলিত এণ্টিৰেট্ৰ’ভাইৰেল চিকিৎ‍সা ১৯৯৬ চনত আৰম্ভ হয়। প্ৰচলিত চিকিৎসা ব্যৱস্থাৰে অৱধাৰিত মৃত্যুক অলপ পৰ ৰখাইহে থ’ব পাৰি, সম্পূৰ্ণ বাধা দিব নোৱাৰি। এইড্‌ছৰ বিৰুদ্ধে কাৰ্যক্ষম প্ৰতিষেধকো আৱিষ্কাৰ হোৱা নাই। কিন্তু এনেহেন ৰোগত আক্ৰান্ত এজন মানুহ আৰোগ্য হৈ পৰা বুলি ক’লে বিশ্বাস হ’বনে? কিন্তু ২০০৭ চনত জাৰ্মানীৰ টিমথী ৰে’ ব্ৰাউন (Timothy Ray Brown) বোলা মানুহজনৰ ক্ষেত্ৰত এই আচৰিত ঘটনাটো সম্ভৱ হৈ পৰা দেখা গ’ল।\nএজন বিশেষ ৰোগী\n৪৫ বছৰীয়া বাৰ্লিন নিবাসী এইড্‌ছ ৰোগী টিমথীয়ে আন এইড্‌ছ ৰোগীসকলৰ দৰেই এণ্টিৰেট্ৰ’ভাইৰেল ঔষধেৰে চিকিৎ‍সা গ্ৰহণ কৰি আছিল। ভূতৰ ওপৰত দানহ পৰাদি সেই সময়ত তেওঁৰ তেজত একিউট মায়েলইড লিউকেমিয়া (শ্বেত ৰক্ত কণিকা বাঢ়ি যোৱা তেজৰ এবিধ কৰ্কট) ৰোগো ধৰা পৰিল। জীয়াই থকাৰ এধানিমান সুযোগ পোৱাৰ আশাত তেওঁ চিকিৎসক-বিজ্ঞানীসকলৰ হাতত নিজকে সঁপি দিলে। লিউকেমিয়া দূৰ কৰিবলৈ চিকিৎ‍সকসকলে প্ৰথমে তেজষ্ক্ৰিয় বিকিৰণ আৰু শক্তিশালী কিম’থেৰাপীৰে তেওঁৰ দেহৰ সকলো শ্বেত ৰক্ত কণিকা ধ্বংস কৰি পেলালে। এই প্ৰক্ৰিয়াটোৱেই আছিল অতি মাৰাত্মক, কাৰণ শ্বেত ৰক্ত কণিকাই আমাৰ দেহৰ প্ৰতিৰক্ষী ক্ষমতা গঢ়ি তোলে আৰু ৰোগ সৃষ্টিকাৰী ভাইৰাছ-বেক্টেৰিয়াৰ পৰা ৰক্ষা কৰে। তাৰ পিছত চিকিৎসকসকলে টিমথীৰ দেহত নতুনকৈ ৰক্ত কণিকা সৃষ্টি হ’বলৈ আৰু প্ৰতিৰোধী ক্ষমতা ঘূৰাই পাবলৈ হাড় মজ্জা সংস্থাপন কৰে। এই হাড় মজ্জাৰ দাতাজনো আকৌ সাধাৰণ নাছিল। তেওঁৰ এনে এটা বিৰল জিনীয় মিউটেছন আছিল যি HIV বীজাণুৱে শ্বেত ৰক্ত কণিকা আক্ৰান্ত কৰাত বাধা দিয়ে। হাড় মজ্জাৰ সফল সংস্থাপনৰ পিছত টিমথী কিছু পৰিমাণে লিউকেমিয়াৰ লগতে এইড্‌ছ মুক্ত হৈ পৰিল! যোৱা পাঁচ বছৰ ধৰি তেওঁ কোনো এণ্টিৰেট্ৰ’ভাইৰেল ঔষধ গ্ৰহণ কৰা নাই, তথাপিও তেওঁৰ দেহত ভাইৰাছবিধ ধৰা পৰা নাই। টিমথীৰ কাহিনী প্ৰচাৰ হোৱাৰ লগে লগে তেওঁ জনাজাত হৈ পৰিল “বাৰ্লিন ৰোগী” নামৰে। কিন্তু পৃথিৱীৰ আন ত্ৰিশ নিযুত এইড্‌ছ ৰোগী এনে চিকিৎসাৰ পৰা লাভান্বিত হ’বনে? এইড্‌ছৰ বিৰুদ্ধে যুঁজখনত আমি জয়লাভ কৰিলোঁ নেকি? নাইকৰা; কিন্তু টিমথীৰ কাহিনীয়ে নিশ্চয় এটা আশাৰ বতৰা কঢ়িয়াই আনিছে।\nকোষ এটা HIV ৰোধী কেনেকৈ হয়?\nHIVয়ে প্ৰধানতঃ CD4 T কোষ নামৰ শ্বেত ৰক্ত কণিকাবিধৰ পৃষ্ঠাভাগত থকা ‘গ্ৰাহক’ (Receptor) আৰু ‘উপগ্ৰাহক’ (Coreceptor) নামৰ প্ৰ’টিন দুবিধত সংযুক্ত হৈ কোষটোক আক্ৰমণ কৰে। প্ৰথমতে HIVৰ gp120 প্ৰ’টিনে CD4 নামৰ গ্ৰাহক প্ৰ’টিনৰ লগ লাগি প্ৰবেশ প্ৰক্ৰিয়া আৰম্ভ কৰে। তাৰ পিছত ই CCR5 বা CXCR4উপগ্ৰাহকৰ লগ লাগি কোষত প্ৰবেশ কৰে। বিভিন্ন প্ৰকাৰৰ HIVৰ গঠন অলপ বেলেগ বেলেগ হ’ব পাৰে। বেছিভাগ HIVয়ে CCR5 প্ৰ’টিনৰ লগ লাগি T কোষক আক্ৰান্ত কৰে, কিন্তু কিছুমান মানুহৰ জিনীয় মিউটেছনৰ ফলত দেহত CCR5 উৎ‍পন্ন নহয়। তাৰ অৰ্থ এয়েই যে বেছিভাগ HIVয়ে তেওঁলোকক আক্ৰান্ত কৰিব নোৱাৰে। টিমথীৰ দেহত সংস্থাপন কৰা হাড় মজ্জা এনে মিউটেছন থকা মানুহৰে আছিল। এই হাড় মজ্জাই টিমথীৰ দেহত HIVৰোধী নতুন T কোষৰ জন্ম দিলে আৰু প্ৰতিৰক্ষী ক্ষমতা গঢ়ি তুলিলে।\nআনৰ দেহতো এই ব্যৱস্থাই কাম দিবনে?\nহাড় মজ্জা সংস্থাপন প্ৰক্ৰিয়াটো তেনেই সহজ নহয়। ইয়াৰ ফলত নানা অনিষ্ট হ’ব পাৰে যাৰ ভিতৰত মাৰাত্মক হ’ল “গ্ৰাফ্ট ভাৰ্চাছ হ’ষ্ট ডিজিজ”। ইয়াত দাতাজনৰ পৰা পোৱা মজ্জাত থকা প্ৰতিৰোধী কোষবোৰে মজ্জা গ্ৰহণ কৰাজনৰ দেহৰ নিৰোগী কোষবোৰ আক্ৰমণ কৰি ধ্বংস কৰি পেলায়। এনে নোহোৱা কৰিবলৈ মানুহজনে নিজৰ দেহৰ প্ৰতিৰক্ষী ক্ষমতাক দমন কৰি ৰখা দৰৱ সেৱন কৰিবলগীয়া হয়, কিন্তু তাৰ ফলত আকৌ আন ৰোগ সৃষ্টিকাৰী ভাইৰাছ বা বেক্টেৰিয়াৰ গাখীৰতে ম’হৰ খুঁটি যেন হয়। তাৰোপৰি হাড় মজ্জাৰ এজন সঠিক দাতা বিচাৰি পোৱাটো অতি টান। প্ৰতিৰক্ষী তন্ত্ৰই নিজৰ কোষবোৰ আক্ৰমণ নকৰিবলৈ আমাৰ কোষবোৰৰ পৃষ্ঠভাগত কিছুমান কনিকা থাকে। সফল প্ৰতিস্থাপনৰ বাবে দাতা আৰু গ্ৰাহকজনৰ কোষৰ এই কণিকাবোৰৰ মিল থাকিব লাগিব। এই কাৰণতে হাড় মজ্জা সংস্থাপন বৃহৎ পৰিসৰত চিকিৎসা ব্যৱস্থা হিচাপে সফল হৈ নুঠিব। টিমথীৰ পিছত ব’ষ্ট’নৰ দুজন ৰোগীৰ দেহতো এই প্ৰতিষ্ঠাপন পৰীক্ষা কৰা হয়। তেওঁলোক দুয়োজনৰো লিউকেমিয়া আছিল আৰু হাড় মজ্জা সংস্থাপনৰ পিছত তেওঁলোকৰ গাত HIV ধৰা পৰা নাই। কিন্তু টিমথীৰ লগত তেওঁলোকৰ পাৰ্থক্য এয়েই যে তেওঁলোকৰ সেই বিশেষ জিনীয় মিউটেছন নাই আৰু তেওঁলোকে এণ্টিৰেট্ৰ’ভাইৰেল চিকিৎ‍সা গ্ৰহণ কৰিয়েই আছে। খৰছী আৰু মাৰাত্মক হোৱাৰ লগতে লিউকেমিয়া নাথাকিলে হাড় মজ্জা সংস্থাপনৰ দিশটো গ্ৰহণযোগ্য নহ’ব।\nএটা উপায় আছে। বিজ্ঞানীসকলে শেহতীয়াকৈ “জিঙ্ক ফিঙ্গাৰ নিউক্লিয়েজেজ” (Zinc finger nucleases) নামৰ এবিধ প্ৰ’টিন আৱিষ্কাৰ কৰিছে যি CCR5 আৰুCXCR4ৰ জিনৰ পৰিৱৰ্তন কৰে। এই নিউক্লিয়েজেজে জিনৰ এটা নিৰ্দিষ্ট DNA ক্ৰম চিনাক্ত কৰি তাৰ আঁতৰাই দিয়ে। দেহৰ DNA মেৰামত কৰা ব্যৱস্থাই এই কটা টুকুৰাবোৰ ঠিক কৰে। কিন্তু এনে কৰোঁতে কেতিয়াবা মেৰামত ব্যৱস্থাৰ ভুলৰ বাবে কটা জিনটোৰ সালসলনি বা মিউটেছন হয়। এই জিনটোৰ পৰিৱৰ্তন হ’লে জিনটোৱে যিটো প্ৰ’টিন উৎ‍পন্ন কৰাৰ সংকেত বহন কৰে তাৰ ধৰ্ম সলনি হ’ব বা সেইটো উৎ‍পন্নই নহ’ব। গতিকে CCR5 আৰু CXCR4 জিন কাটি বিজ্ঞানীসকলে HIVৰ উপগ্ৰাহক কণিকা নথকা কোষৰ জন্ম দিব পাৰে।\nচিকিৎসাৰ বাবে এই নিউক্লিয়েজেজ ব্যৱহাৰ কৰাৰ এটা উপায় হৈছে ৰোগীজনৰ দেহৰ পৰা শ্বেত ৰক্ত কণিকা বা হাড় মজ্জা উলিয়াই আনি সেইবোৰত পৰা দুয়োবিধ উপগ্ৰাহকৰ বাবে দুই ধৰণৰ জিঙ্ক ফিঙ্গাৰ নিউক্লিয়েজেজ প্ৰস্তুত কৰা। কোষত প্ৰস্তুত হোৱাৰ পিছত নিউক্লিয়েজেজে CCR5 আৰু CXCR4 জিন কাটিব। এই শ্বেত ৰক্ত কণিকা বা হাড় মজ্জাই CCR5 আৰু CXCR4 নথকা প্ৰতিৰক্ষী কোষৰ জন্ম দিব আৰু সেইবোৰ HIVৰোধী হৈ পৰিব। CCR5 প্ৰ’টিন নথকাকৈয়ো মানুহ এজন জীয়াই থাকিব পাৰিব, টিমথী তাৰ উদাহৰণ। কিন্তু CXCR4 প্ৰস্তুত নকৰা মানুহহে পাবলৈকে নাই। গতিকে ইয়াৰ অভাৱত দেহত বিৰূপ প্ৰভাৱ পৰাৰ আশঙ্কাও আছে।\nএইখিনিতে উল্লেখযোগ্য যে ফ্ৰান্সত চৈধ্যজন ৰোগীয়ে এইড্‌ছ ৰোগ ধৰা পৰাৰ লগে লগেই এণ্টিৰেট্ৰ’ভাইৰেল চিকিৎ‍সা ল’বলৈ আৰম্ভ কৰিছিল আৰু তিনিবছৰ চিকিৎসাৰ পিছত তেওঁলোকৰ দেহত ভাইৰাছ ধৰা পৰা নাই আৰু বিয়পাৰ কোনো চিন নাই। এই প্ৰতিৰোধমূলক চিকিৎ‍সাও অস্ত্ৰোপচাৰৰ আন এক বিকল্প হ’ব পাৰে।\nটিমথী কেনে আছে?\nএইড্‌ছ আৰোগ্য হৈ পৰিলেও টিমথী এজন সম্পূৰ্ণ সুস্থ-সবল মানুহ হৈ পৰা নাই। প্ৰথমটো হাড় মজ্জা সংস্থাপনৰ পিছত তেওঁৰ লিউকেমিয়া ৰোগ সম্পূৰ্ণকৈ ভাল হৈ নুঠিল। দ্বিতীয় এটা হাড় মজ্জা সংস্থাপন অস্ত্ৰোপচাৰ তেওঁ কোনোমতেহে সহ্য কৰিব পাৰিলে; তেওঁৰ কিছুমান স্থায়ী স্নায়ৱিক ক্ষতি হ’ল। ২০১২ চনৰ জুন মাহত বিজ্ঞানীসকলে তেওঁৰ দেহত HIV বিচৰা তুমুল অভিযান চলাই নতুন ভাইৰাছৰ জন্ম দিব নোৱাৰা কিছুমান ভাইৰেল অৱশেষ ধৰা পেলায়। কেতিয়াবা HIV কোনো প্ৰতিৰক্ষী কোষত সুপ্ত অৱস্থাত থাকে। বহুবছৰ পিছত এইবোৰ সক্ৰিয় হৈ নতুন ভাইৰেল কণিকাৰ জন্ম দিব পাৰে। কিন্তু যিহেতু টিমথীৰ CD4 কোষত জপনাখনেই নাই, গতিকে বিজ্ঞানীসকলৰ মতে টিমথী পুনৰ এইড্‌ছ আক্ৰান্ত হোৱাৰ আশঙ্কা অমূলক। কিন্তু এই ঘটনাই আৰোগ্য লভাৰ মাপকাঠি সম্পৰ্কে সকলোৰে মনত প্ৰশ্ন নজগোৱা নহয়।\n২০১২ চনৰ জুলাই মাহত টিমথীয়ে নিজৰ নামত এটা এইড্‌ছ ফাউণ্ডেছন খোলাৰ কথা ঘোষণা কৰে। টিমথীয়ে প্ৰকাশ কৰিছে যে আৰু যিকোনো প্ৰশ্নৰে উত্তৰ বিচাৰিবলৈ তেওঁ নিজকে গিনি পিগ হিচাপে আগবঢ়াই যাব। আমিও আশা কৰোঁ টিমথীৰ সফলতাই এদিন পৃথিৱীৰ সকলো HIV আক্ৰান্ত ৰোগীয়ে আৰোগ্য লাভ কৰাৰ পথ মুকলি কৰিব।\nপ্ৰৱন্ধটিৰ বিভিন্ন তথ্য সূত্ৰঃ\nলেখাৰ উৎসঃ http://gitartha.blogspot.in আৰু সাহিত্য.অৰ্গ ত প্ৰকাশিত\nTags # DR-GITARTHA-BORDOLOI # HEALTH # ডাঃ গীতাৰ্থ বৰদলৈ # স্বাস্থ্য\nLabels: DR-GITARTHA-BORDOLOI, HEALTH, ডাঃ গীতাৰ্থ বৰদলৈ, স্বাস্থ্য\nassam jobalerts May 18, 2017 at 7:55 AM


ওজন হ্ৰাস কৰাত সহায় কৰে ব্ৰইলাৰ মাংসইঃ আপুনি নজনা আৰু ৫ টা লাভালাভ চাওক | নিয়মীয়া বাৰ্তা\nযিকোনো আমিষ লোকে আপোনাক ক’ব যে তেওঁলোকে ব্ৰইলাৰ মাংসৰ ওপৰত কিমান নিৰ্ভৰ। সমগ্ৰ বিশ্বতে ব্ৰইলাৰ মাংস অধিক জনপ্ৰিয়।\nজনপ্ৰিয় হোৱাৰ কাৰণ কেৱল সোৱাদেই নহয়, ইয়াৰ বহুতো স্বাস্থ্য উপকাৰিতাও আছে। কিন্তু ব্ৰইলাৰ মাংস খোৱাটো সঁচাকৈয়ে স্বাস্থ্যকৰ নে?\nহয়, ব্ৰইলাৰ মাংস স্বাস্থ্যকৰ। ইয়াৰ কেইটামান লাভালাভ তলত দিয়া হৈছে:\nচিকেনৰ প্ৰ’টিনৰ পৰিমাণ অতি উচ্চ, যি আমাৰ পেশীবোৰ মজবুত কৰি ৰখাত এক অতি গুৰুত্বপূৰ্ণ ভূমিকা পালন কৰে। যিসকলে শক্তি বঢ়াব বিচাৰে তেওঁলোকৰ বাবে ব্ৰইয়াৰ খোৱাটো অতি আৱশ্যক।\n২. ওজন হ্ৰাস\nআপুনি কেতিয়াবা ব্ৰইলাৰৰ অবিহনে এখন স্বাস্থ্যকৰ খাদ্যৰ থালী দেখিছে নে? ব্ৰইলাৰ মাংস সদায়ে স্বাস্থ্যকৰ আহাৰত অন্তৰ্ভুক্ত কৰাৰ কাৰণ হৈছে ই মূলতঃ এক পাতল মাংস, যাৰ অৰ্থ হৈছে ইয়াত বেছি চৰ্বি নাই। সেয়েহে, নিয়মীয়াকৈ ব্ৰইলাৰ মাংস খোৱাটোৱে আপোনাক স্বাস্থ্যকৰ উপায়েৰে ওজন হ্ৰাস কৰাত সহায় কৰিব পাৰে।\n৩. স্বাস্থ্যকৰ হাড়\nপ্ৰ’টিনৰ উপৰিও, ব্ৰইলাৰ মাংস কেলচিয়াম আৰু ফছফৰাছৰে ভৰা। এই দুয়োটা খনিজ পদাৰ্থই আপোনাৰ হাড় স্বাস্থ্যৱান ৰখাত সহায় কৰে। নিয়মীয়াকৈ ব্ৰইলাৰ খোৱাটোৱে আৰ্থ্ৰাইটিছৰ (arthritis) আশংকাও হ্ৰাস কৰে।\nআপুনি জানেনে কি উপাদানে চাপ হ্ৰাস কৰাত সহায় কৰে? এইটো ট্ৰিপ্টোফেন(tryptophane) আৰু ভিটামিন B5 (vitamin B5)। আৰু ব্ৰইলাৰ মাংসত এই দুয়োটাৰে এটা ভাল অংশ থাকে। চিকেন মেগনেছিয়ামেৰে পৰিপূৰ্ণ, যি পিএমএছ (PMS) লক্ষণবোৰৰ পৰা সকাহ দিয়ে। গতিকে সামগ্ৰিকভাৱে, ব্ৰইলাৰ মাংস খোৱাটোৱে আপোনাক চাপ নোহোৱাকৈ জীৱন যাপন কৰাত সহায় কৰিব পাৰে।\n৫. ৰোগ প্ৰতিৰোধ ক্ষমতা বৃদ্ধি\nআপুনি কেতিয়াবা হয়টো আচৰিত হৈছে যে চিকিৎসকসকলে আপোনাৰ আৰোগ্য হ’বলৈ আহাৰৰ অংশ হিচাপে চিকেন চুপৰ পৰামৰ্শ কিয় দিয়ে! ইয়াৰ কাৰণ হৈছে ব্ৰইলাৰ মাংসই শৰীৰৰ ৰোগ প্ৰতিৰোধ কোষবোৰ শক্তিশালী কৰাত সহায় কৰে। আনহাতে চুপৰ পৰা ওলোৱা ধোৱাই নাকৰ ফুটা পৰিষ্কাৰ কৰে। বেছিভাগ সংক্ৰমণ আৰু চৰ্দিৰ পৰা আৰোগ্য হোৱাৰ সৰ্বশ্ৰেষ্ঠ উপায় হৈছে চুপৰ ৰূপত ব্ৰইলাৰ মাংস খোৱা।


PMKSৰ দুৰ্নীতি! BJP দলৰ সদস্যৰে পূৰ্ণ সৰুক্ষেত্ৰী পঞ্চায়তত ভুৱা মুছলমানৰ নাম | News Next One\nPMKSৰ দুৰ্নীতি! BJP দলৰ সদস্যৰে পূৰ্ণ সৰুক্ষেত্ৰী পঞ্চায়তত ভুৱা মুছলমানৰ নাম\nসৰ্থেবাৰীঃ বৰপেটা জিলাৰ সৰ্থেবাৰী থানাৰ অন্তৰ্গত ১২ নং পূৱ সৰুক্ষেত্ৰী গাওঁ পঞ্চায়তত প্ৰধানমন্ত্ৰী কৃষক সন্মান নিধি আঁচনি ৰূপায়ণত অনিয়ম সংঘটিত হোৱাৰ অভিযোগ উত্থাপিত হৈছে। বিজেপিৰ দখলত থকা পঞ্চায়তখনত উক্ত আঁচনিৰ হিতাধিকাৰীৰ তালিকাত প্ৰকৃত কৃষকৰ পৰিৱৰ্তে কৃষি কাৰ্যৰ সৈতে জড়িত নথকা বিজেপি কৰ্মী, ব্যৱসায়ী আনকি ছাত্ৰ-ছাত্ৰীৰ নামো অন্তৰ্ভুক্ত হোৱাত সৃষ্টি হৈছে ব্যাপক প্ৰতিক্ৰিয়াৰ।\nস্থানীয় লোকসকলে অভিযোগ কৰা মতে, পঞ্চায়তৰ সভাপতি ৰাতুল বৰ্মনৰ ঘনিষ্ঠ হোৱা বাবেই পিতৃ এগৰাকী অৱসৰপ্ৰাপ্ত চৰকাৰী কৰ্মচাৰী হোৱা সত্বেও উপান্ত কৃষকৰ বাবে ৰূপায়ণ কৰা আঁচনিখনৰ সুবিধা লাভ কৰিছে বিজেপিৰ IT Cellৰ সদস্য দীপজ্যোতি লহকৰ আৰু তেওঁৰ মাতৃয়ে। পঞ্চায়তৰ সভাপতি ৰাতুন বৰ্মনৰ পত্নীৰ নাম অন্তৰ্ভুক্ত হোৱাক লৈয়ো আশ্চৰ্য প্ৰকাশ কৰিছে অঞ্চলটোৰ সচেতন লোকসকলে।\nপ্ৰধানমন্ত্ৰী কৃষক সন্মান নিধি আঁচনিৰ চৰকাৰী ৱেবছাইটত উপলব্ধ তথ্য অনুসৰি ইতিমধ্যে পঞ্চায়তৰ সভাপতি ৰাতুল বৰ্মনৰ পত্নীৰ বেংক একাউণ্টত জমা হৈছে ৫ টাকৈ কিস্তিৰ ধন। বিজেপি দল আৰু পঞ্চায়তৰ সভাপতিৰ লগত ঘনিষ্ঠ হোৱা বাবেই একেটা পৰিয়ালৰ কেইবাজনো সদস্যৰ নাম অন্তৰ্ভুক্ত হোৱাৰো অভিযোগ উত্থাপিত হৈছে।\nপঞ্চায়তৰ অন্তৰ্গত ক্ষুদ্ৰ আমৃখোৱা, ন-কুচি আৰু চিনাদি আদিৰ দৰে ১০০ শতাংশ হিন্দু ধৰ্মাৱলম্বী লোকৰ বসতিপ্ৰধান গাঁৱৰ তালিকাত নাম একাধিক ইছলাম ধৰ্মাৱলম্বী লোকৰ নাম অন্তৰ্ভুক্ত হোৱাক লৈয়ো সমগ্ৰ অঞ্চলটোৰ সচেতন মহলৰ চকু কপালত উঠিছে। প্ৰায়েই হিন্দুত্বৰ কথা কোৱা বিজেপি দলৰ একাংশ পঞ্চায়ত প্ৰতিনিধিয়ে হিন্দু বসতিপ্ৰধান গাঁৱত কৃষকৰ ধন আত্মসাৎ কৰাৰ বাবে ভুৱা মুছলমানৰ নাম তালিকাত অন্তৰ্ভুক্ত কৰা কাৰ্য প্ৰত্যক্ষ কৰি এতিয়া হতভম্ব হৈ পৰিছে সৰুক্ষেত্ৰী গাওঁ পঞ্চায়তবাসী ৰাইজ।\n'আমাৰ পঞ্চায়তৰ সভাপতি, কাউন্সিলাৰৰ লগতে বেছিভাগ মেম্বাৰেই বিজেপিৰ। তেওঁলোকে প্ৰায়েই হিন্দুত্বৰ কথাই কৈ থাকে। কিন্তু যেতিয়া ধনৰ কথা আহি পৰে তেতিয়াই তেওঁলোকে ভুৱা মুছলমানৰ নামো অন্তৰ্ভুক্ত কৰিবলৈ কুণ্ঠাবোধ নকৰে। এয়াই হৈছে তেওঁলোকৰ প্ৰকৃত স্বৰূপ।’-দুৰ্নীতিৰ বিৰুদ্ধে শূন্য সহনশীলতাৰ কথা কোৱা সৰ্বানন্দ সোণোৱাল নেতৃত্বাধীন চৰকাৰখনৰ চকুৰ সমুখতে এনে কাৰ্য সংঘটিত হোৱাতো উদ্বেগজনক বুলি মন্তব্য কৰি এইদৰে কয় নাম প্ৰকাশত অনিচ্ছুক এজন স্থানীয় লোকে।\nউল্লেযোগ্য যে পঞ্চায়তখনৰ সভাপতি ৰাতুল বৰ্মন আৰু কাউন্সিলাৰ দুয়োজনেই হৈছে বিজেপিৰ সদস্য। তেওঁলোক দুজনৰ উপৰিও মুঠ ১০টা ৱাৰ্ড থকা পঞ্চায়তখনৰ ৮ জন সদস্যই হৈছে বিজেপি দলৰ। এনেদৰে এতিয়া পূৰ্বৰ কংগ্ৰেছ চৰকাৰৰ দুৰ্নীতিৰ কথা কৈ অহা বিজেপি দলৰ সদস্যসকলেই দুৰ্নীতিৰ সৈতে লিপ্ত হৈ কৃষকৰ নামত অহা ধনৰ শৰাধ পতা কাৰ্যই সৰুক্ষেত্ৰী গাঁও পঞ্চায়তৰ লগতে সমগ্ৰ বৰপেটা জিলাখনতে লাভ কৰিছে ব্যাপক চৰ্চা।


লুৰীণ-অখিলৰ মধুচন্দ্ৰিকা অন্ত, উদয় নহয় অসমৰ ৰাজনীতিত নতুন দিগন্ত... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nধিক মানৱতা ! বাইকেৰে আহি পেলাই থৈ গ’ল নৱজাতক কন্যা…\nভেকচিন লাগে : নাই সমাজিক দুৰত্ব,নাই কোভিড…\nধৰ্ণা আতৰাব খুজিলে এঘন্টাৰ ভিতৰতে চৰকাৰক উত্তৰ দিয়া…\nএদিনত দেশত ৩ লাখ ৩২ হাজাৰতকৈ অধিক লোক আক্ৰান্ত কোভিডত,২০৬৩…\nদিল্লী চৰকাৰলৈ ছাৰ গংগা ৰাম চিকিৎসালয়ৰ পত্ৰ : ২ ঘন্টাৰ বাবে…\nদেশৰ কোভিড পৰিস্থিতি সন্দৰ্ভত প্ৰধানমন্ত্ৰী নৰেন্দ্ৰ মোডীৰ…\nবুৰী নজৰ ৱালে তেৰা মুহ কালা : ৫ দিনত দিচাঙৰ বিল ২৫.৬…\nৰাজ্যবাসীৰ কুশল কামনাৰে মন্ত্ৰী হিমন্ত বিশ্বৰ বাসন্তী…\nকোৰোনা সংক্ৰমন চৌদিশে,সমানে চলিছে কোভিড ভেকচিন প্ৰদান…\nনতুন কি কি লক্ষণ দেখা পালে আপোনাৰ হ’ব পাৰে…\nনৱগ্ৰহ শ্মশানত শেষকৃত্য সম্পন্ন হ’ব জনপ্ৰিয় কণ্ঠশিল্পী…\nমণিপুৰৰ য়ুমখাম ইৰাবট সিঙৰ বিজেপিৰ বিধায়ক হিচাবে শপত…\nহত্যাকাৰীক কৰায়ত্ত কৰাত ব্যৰ্থ, নেইফিউ ৰিঅ’ৰ চৰকাৰৰ বিৰুদ্ধে…\nমণিপুৰৰ বিজেপি বিধায়কৰ পদ খাৰিজৰ ৰায় উচ্চ ন্যায়ালয়ৰ…\nকোভিড ১৯ প্ৰট’কল মানি মানকাচৰত ব্যক্তিগত খণ্ডৰ…\nবৰপেটাত পুনৰ এগৰাকী কোভিড আক্ৰান্ত লোকৰ মৃত্যু…\nৰং-তুলিকাৰে সজাগতাৰ সৃষ্টি হাজোৰ জ্যোতিস্মিতাৰ…\n৪৫ বছৰৰ ঊৰ্ধ্বৰ সকলো লোককে ভেকচিন ল’বলৈ আহ্বান দৰং জিলা…\nমুম্বাইত কোভিড ভেকচিনৰ নাটনি, বন্ধ কৰা হৈছে ৫৪ টা…\nকোৰোনা পৰিস্থিতি সন্দৰ্ভত কেন্দ্ৰক ৰাষ্ট্ৰীয় আঁচনি দাখিল…\nনেপালৰ প্ৰাক্তন ৰজা জ্ঞানেন্দ্ৰ শ্বাহ আৰ প্ৰাক্তন ৰাণী কোমল…\nমহামাৰী কোৰোনা ঘাইকৈ বতাহৰ যোগেদি বিয়পেঃ বিশেষজ্ঞ\nলুৰীণ-অখিলৰ মধুচন্দ্ৰিকা অন্ত, উদয় নহয় অসমৰ ৰাজনীতিত নতুন দিগন্ত…\nধিক মানৱতা ! বাইকেৰে আহি পেলাই থৈ গ'ল নৱজাতক কন্যা সন্তান... • কোভিড ১৯ প্ৰট'কল মানি মানকাচৰত ব্যক্তিগত খণ্ডৰ বিদ্যালয় পাঠদান... • মুম্বাইত কোভিড ভেকচিনৰ নাটনি, বন্ধ কৰা হৈছে ৫৪ টা কেন্দ্ৰ... • বৰপেটাত পুনৰ এগৰাকী কোভিড আক্ৰান্ত লোকৰ মৃত্যু... • ৰং-তুলিকাৰে সজাগতাৰ সৃষ্টি হাজোৰ জ্যোতিস্মিতাৰ... • কোৰোনা পৰিস্থিতি সন্দৰ্ভত কেন্দ্ৰক ৰাষ্ট্ৰীয় আঁচনি দাখিল কৰিবলৈ আহ্বান উচ্চতম ন্যায়ালয়ৰ... • ৪৫ বছৰৰ ঊৰ্ধ্বৰ সকলো লোককে ভেকচিন ল’বলৈ আহ্বান দৰং জিলা উপায়ুক্তৰ... • ভেকচিন লাগে : নাই সমাজিক দুৰত্ব,নাই কোভিড প্ৰট'কল... • ভেকচিন লাগে : নাই সমাজিক দুৰত্ব,নাই কোভিড প্ৰট'কল... • ধৰ্ণা আতৰাব খুজিলে এঘন্টাৰ ভিতৰতে চৰকাৰক উত্তৰ দিয়া হ'ব : ৰাকেশ টিকাইট\nঅসমীয়া প্ৰতিদিন ৰ দ্বাৰা Mar 7, 2021 ত শেষ সম্পাদনা কৰা হৈছে\nৰাজনীতিত নতুন খবৰ একো নাই । নাই কোনো নতুনত্ব । নাই কোনো বিকল্পৰ সম্ভাৱনা । চৌদিশে কেৱল হতাশা ভৰা খবৰ । আয়া ৰাম গয়া ৰাম ৰাজনীতি । কংগ্ৰেছৰ পৰা বিজেপিলৈ,বিজেপিৰ পৰা কংগ্ৰেছলৈ,অগপৰ পৰা বিজেপিলৈ নেতাৰ আগমন ।\nটিকট নাপাই নিশাটোৰ ভিতৰতে দল আদৰ্শ সকলো ভৰিৰে মোহাৰি নতুন ৰাজনৈতিক পৰিচয় লোৱা এই নেতা সকলক এতিয়া বিশ্বাসত কেনেকৈ ল’ব পাৰি । প্ৰায় বোৰ সম্ভাৱনা এক ক্ষীণ পোহৰৰৰ চাকি হৈ জ্বলি আছে । বিকল্পৰ সন্ধান কৰা,পৰিবৰ্তন বিচৰা ৰাইজৰ সন্মুখত এই মুহুৰ্তলৈকে নাই কোনো বিশ্বাসযোগ্য বিকল্প ।\nপ্ৰাৰ্থিত্ব কেন্দ্ৰীক যুঁজ খন ইমানেই দীঘলীয়া হৈছে যে কোনে কাক প্ৰাৰ্থী দিব সেই সিদ্ধান্ত চূড়ান্ত কৰাটোৱেই বিৰোধী পক্ষৰ বাবে মুলত ডাঙৰ সমস্যা হৈ থিয় দিছে । অসমত ৰাজনীতিৰ এই ঘূৰ্ণী বতাহত বিধস্ত হৈছে অগপ,কংগ্ৰেছ,এআইইউডিএফ,বিজেপি প্ৰায় সকলো দল ।\nসেই সুযোগ ল’ব পৰাকৈ কংগ্ৰেছ নেতৃত্বধীন মিত্ৰজোঁটৰ সমান্তৰালভাবে বিজেপিৰ পৰাও সমদূৰত্বত অবস্থান লোৱা অসম জাতীয় পৰিষদ,ৰাইজৰ দলৰ নেতৃত্বও চূড়ান্ত বিফল হৈছে । সুযোগ থকাৰ পিছতো দুয়ো দলৰ নেতৃত্বই এই সুযোগ গ্ৰহণ নকৰিলে বা লোৱাৰ ইচ্ছা নকৰিলে।\nসেয়ে তেওঁলোকৰ নেতৃত্ব কেন্দ্ৰিক স্বাভিমান , ৰাজনৈতিক ভাৱে চলা অমিল দৰদামৰ প্ৰতিফলন। অসমৰ ৰাইজে তেওঁলোকক আহ্বান জনাইছিল একেলগ হোৱাৰ। সেই আহ্বান কিয় আছিল সেই কথা নিশ্চয় তেওঁলোকে বুজিছিল।\nকা আন্দোলনৰ পটভূমিত তেওঁলোকৰ ৰাজনৈতিক আকাংশাক অসমৰ ৰাইজে সহমত পোষন কৰি আগবাঢ়ি যাবলৈ সেউজ সংকেত দিছিল। সংগঠন হিচাপে সদৌ অসম ছাত্ৰ সন্থা আৰু কৃষক মুক্তি সংগ্ৰাম সমিতিৰ নেতৃত্বৰ মাজত মত পাৰ্থক্য থাকিলেও আঞ্চলিকতাবাদী ভাব ধাৰাৰে খিলঞ্জীয়াৰ স্বাৰ্থৰ হকে মাত মাতি জাতীয় চিন্তা ধাৰাক আগুৱাই নিবলৈ তেওঁলোকে একেখন মঞ্চতে ভৰি থৈছিল।\nশেহতীয়া দুয়োটা দলৰ কিছু কাৰ্যকলাপে অসমৰ ৰাইজক ইতিমধ্যে বুজাই দিছে – তেওঁলোকে বিজেপিক প্ৰতিহত কৰাতকৈ জাতিৰ স্বাৰ্থৰ বিপৰীতে যোৱা শাসকীয় দলটোক সহায়হে কৰিবলৈ আগবাঢ়িছে। যাৰ বাবে তেওঁলোক বিজেপিৰ বি টীম নেকি বুলিও সাধাৰণ লোকে সমালোচনাৰ লক্ষ্য কৰি লৈছে।\nনিৰ্বাচনত প্ৰতিদ্বন্দ্বিতা কৰি এক সুস্থ বাতাবৰণেৰে জাতীয় ঐক্যক দাঙি ধৰাৰ ক্ষেত্ৰত যি সহনশীল নীতিৰে আগবাঢ়িব লাগিছিল, সেই মিত্ৰতা ধৰ্ম কোনো এটা দলেই পালন কৰিব নোৱাৰিলে। বৰঞ্চ মিত্ৰতাত আছো বুলি কৈও দুয়ো দলৰ মাজত হোৱা প্ৰতিযোগিতাই অসমৰ ৰাইজক বুজাই দিলে তেওঁলোকৰ ওপৰত ভৰসা কৰাতো মিছা।\nআন দলবোৰৰ মাজত আসনৰ বুজাবুজিক লৈ বহু সংঘাত হৈছে। কিন্তু সেই সংঘাত ৰাইজৰ দল আৰু অসম জাতীয় পৰিষদৰ মাজত হোৱাৰ কোনো যুক্তিয়েই নাছিল। এই দুয়োটা দলেই ব্যক্তি স্বাৰ্থতকৈ জাতিৰ স্বাৰ্থক অগ্ৰাধিকাৰ দিয়াৰ লক্ষ্যৰে ৰাজনৈতিক ক্ষেত্ৰখনলৈ আহিছিল।\nমধুছন্দিকা অন্ত পৰিছে। মুখত মিত্ৰতাৰ প্ৰসংগ দোহাৰি থাকিলেও কামত সেয়া ফুটি উঠা নাই। একাধিক সমষ্টিত দুয়ো দলেই নিজা নিজা প্ৰাৰ্থী থিয় কৰাই কাক সহায় কৰিব? সেই প্ৰশ্ন উঠ চেপিলে গাখীৰ ওলোৱা অবুজ শিশুকো সুধিলে আজি দিব পাৰিব।\nকিন্তু তেওঁলোকৰ দৰে জাতিক প্ৰতিনিধিত্ব কৰিবলৈ যোৱা দিগ্বজ নেতাসকলে এনেবোৰ দিশ বুজিও নোবোজা ভাও ধৰিছে বুলিয়েই ৰাইজে বিশ্বাস কৰে। অসমৰ ৰাজনীতিত প্ৰাক্তন মুখ্যমন্ত্ৰী তৰুণ গগৈ আজি প্ৰাসংগিক হৈ পৰিছে। দীৰ্ঘদিনৰ অভিজ্ঞতাৰে তৰুণ গগৈয়ে হয়তো এই সময়ত এটা উল্লেখযোগ্য ভূমিকা পালন কৰিলে হেঁতেন।\nআমাৰেই দুৰ্ভাগ্য যে এইগৰাকী অভিজ্ঞ নেতা আমাৰ মাজত নাই। কংগ্ৰেছৰ ভিতৰচৰাত এতিয়া ল’বী কেন্দ্ৰিক ৰাজনীতি। কোন কাৰ ল’বীত সোমাই আছে সেয়া কংগ্ৰেছৰ নেতা-কৰ্মীয়েও নাজানে। কিন্তু প্ৰত্যক্ষ কৰে এজন নেতাক আন এজন নেতাই কেকোৰাই চেপাৰ দৰে চেপি পিছলৈ টানে।\nঅখিল গগৈ কাৰাৰুদ্ধ। সংগ্ৰামী জীৱনত দীৰ্ঘ সময়ত অখিল গগৈয়ে আন্দোলনেৰে জাতিৰ হকে মাত মাতি আহিছিল। দীৰ্ঘ সময় ধৰি কাৰাগাৰত বন্দী হৈ থকা অখিল গগৈৰ স্থিতিও আজি সমালোচনাৰ বিষয় হৈছে।\nলুৰীণ জ্যোতি গগৈয়ে অখিল গগৈৰ অনুপস্থিতিত এই ধাৰাক আগুৱাই নি এক আশাব্যঞ্জক খবৰ দিব বুলি ভবা হৈছিল। কিন্তু তেওঁ এই মুহূৰ্তলৈকে সফলতকৈ বিফল আৰু বহুবোৰ সিদ্ধান্ত ভুল বুলি চৰ্চা চলিছে। অৱশ্যে লুৰীণজ্যোতি গগৈক নিয়ন্ত্ৰণ কৰা সেই বিশেষ ব্যক্তিবিশেষৰ ব্যক্তিগত পচন্দ অপচন্দই এনেবোৰ দিশত ক্ৰিয়া কৰিছে বুলি ধৰিব পাৰি।\nগৌৰৱ গগৈ ৰাষ্ট্ৰীয় ৰাজনীতিত জিলিকি উঠিলেও ৰাজ্যৰ ৰাজনীতিত তেওঁ আজিও প্ৰাসংগিক বা অভিজ্ঞ হৈ উঠা নাই। দলৰ ভিতৰতে তেওঁ গ্ৰহণযোগ্যতাক লৈ বহু প্ৰশ্ন উত্থাপন হয়। তথাপিও কংগ্ৰেছৰ অন্যতম নেতা হিচাপে তেওঁৰ ভূমিকা আৰু স্থিতি লক্ষণীয় ৰূপে বিবেচিত হ’ব লগা আছিল।\nপ্ৰফুল্ল কুমাৰ মহন্তই এদিন কংগ্ৰেছৰ বিৰুদ্ধেই তীব্ৰ আন্দোলনৰ নেতৃত্ব দিছিল। সেইজন নেতাই এতিয়া সমষ্টিত নিজৰ প্ৰাৰ্থিত্বৰ বাবে কংগ্ৰেছৰে শৰণাপন্ন হোৱা বুলি খবৰ ওলাইছে। কংগ্ৰেছ নেতৃত্বয়ো সেই খবৰ অতি কৌশলেৰে প্ৰচাৰ চলাইছে।\nবিজেপিৰ ভালে কেইজন নেতাই দল এৰি পুনৰ কংগ্ৰেছলৈ ঘূৰি আহিছে। তাৰ ভিতৰত মন্ত্ৰীও আছে। ইয়াৰ পৰা এইটো বুজা যায় যে এই সকলোবোৰ নেতাৰ লক্ষ্য কেৱল ক্ষমতা। অসম সাহিত্য সভাৰ দৰে এটা জাতীয় অনুষ্ঠানত নেতৃত্ব দিয়া , সভাপতি আসনত অধিস্থিত হোৱা পৰমানন্দ ৰাজবংশীৰ পাভলুটি ৰাইজে দেখিলে।\nসৌ সেইদিনা লৈকে আঞ্চলিকতাবাদৰ পক্ষত থাকি প্ৰবক্তাৰ দৰে আঞ্চলিক দলৰ বাণী প্ৰচাৰ কৰা ৰাজবংশী এতিয়া গেৰুৱা হ’ল। লক্ষ্য সমষ্টি। অসম গণ পৰিষদৰ পৰা প্ৰাৰ্থিত্ব বিচাৰি নিৰ্বাচনত প্ৰতিদ্বন্দ্বিতা কৰাৰ সপোনেৰে এনে কিছু লোক ওলাই আহিছে যিসকল লোকে সদায় এক নিৰপেক্ষ স্থিতি লৈ অহা বুলি দাবী কৰে।\nস্বাৱলম্বিতা আৰু পৰ্যটনৰ দিশত তেওঁলোকৰ ভূমিকা, উত্তৰ-পূৰ্বাঞ্চলৰ কলা-কৃষ্টি বিশ্বমুখী যাত্ৰাত অংশীদাৰ হোৱা তেনে কিছু সমাজৰ সচেতন লোকেও অসম গণ পৰিষদৰ নেজত ধৰি টিয়ক আদি সমষ্টিত নিৰ্বাচনী তৎপৰতা চলাই গৈছে।\nবৃন্দাবন গোস্বামী অসম গণ পৰিষদৰ বাবে নচলা টকা হ’ল। সত্যব্ৰত কলিতাই টিকট নাপাই ৰাতিটোৰ ভিতৰতে কংগ্ৰেছৰ সংগ ল’লেগৈ। দলটোত যোগদান নকৰিলেও তেওঁ এনে দৌৰাদৌৰিত কি অংক লুকাই আছে বুজিবলৈ বাকী নাথাকিল।\nএইসকল নেতাৰ কথা পৃথক। তেওঁলোকে সুযোগ পালেই চোম সলায়। কিন্তু কা আন্দোলনত জাতিক আৱেগিক কৰি তোলা দীৰ্ঘ সময় ধৰি গণতান্ত্ৰিক আন্দোলেনেৰে জাতীয় চেতনাক প্ৰবাহিত কৰি ৰখা সকলৰ পৰা জানো এনে আশা কৰিব পাৰি? সেয়েহে সাধাৰণ ৰাইজে এতিয়া হুমনিয়াহ এৰিছে।\nৰাইজে ভাবি আছিল- এইবাৰ পৰিৱৰ্তন হ’ব। অসমৰ ৰাজনীতিত মূল্যবোধৰ ৰাজনীতিয়ে স্থান পাব। কিন্তু সেয়াও সপোনৰ অগোচৰ যেন লাগিছে। অখিল গগৈ আৰু লুৰীণজ্যোতি গগৈৰ মিত্ৰতাৰ মধুছন্দিকা ক’ৰবাত যতি পৰিছে।\nলুৰীণ গগৈ অসমৰ মুখ্যমন্ত্ৰী হিচাপে বহুতে বিচাৰিছিল। অখিল গগৈৰ কথাও তেনেদৰেই ভাবিছিল । কিন্তু এতিয়া সেইবোৰ কথা বহু দূৰত। অসমৰ ৰাজনীতিত নতুন দিগন্ত উদয় হ’ব বুলি ভবা ধাৰণাও ৰাইজে ভুল বুলিয়েই ভাবিবলৈ আৰম্ভ কৰিছে। তথাপিও মানুহৰ আশা ভুলবোৰ শুধৰাই এই ধাৰণাক মিছা প্ৰমাণিত কৰক তেওঁলোকে।\nমাজুলীত নচলিব বহিৰাগত নেতাৰ দপদপনি : হুংকাৰ মাজুলী জিলা বিজেপিৰ সভাপতিৰ….\nবিহপুৰীয়াত কাৰ জিন্দাবাদ…\nধিক মানৱতা ! বাইকেৰে আহি পেলাই থৈ গ’ল নৱজাতক কন্যা সন্তান…\nকোভিড ১৯ প্ৰট’কল মানি মানকাচৰত ব্যক্তিগত খণ্ডৰ বিদ্যালয় পাঠদান…\nভেকচিন লাগে : নাই সমাজিক দুৰত্ব,নাই কোভিড প্ৰট’কল…\n৪৫ বছৰৰ ঊৰ্ধ্বৰ সকলো লোককে ভেকচিন ল’বলৈ আহ্বান দৰং জিলা উপায়ুক্তৰ…\nআগৰ পিছৰ 1 of 8,237


বেংকৰ লোন লোৱা অৱস্থাত কোনো লোকৰ মৃত্যু হ'লে কি হয় লোনটো? শুজিব লাগে নে নালাগে বেংকক? জানি লওক সবিশেষ...– News18 Assam\nবেংকৰ লোন লোৱা অৱস্থাত কোনো লোকৰ মৃত্যু হ'লে কি হয় লোনটো? শুজিব লাগে নে নালাগে বেংকক? জানি লওক সবিশেষ...\n»বেংকৰ লোন লোৱা অৱস্থাত কোনো লোকৰ মৃত্যু হ'লে কি হয় লোনটো? শুজিব লাগে নে নালাগে বেংকক? জানি লওক সবিশেষ...\nUpdated:June 6, 2021, 7:33 PM IST\nআপুনি কেতিয়াবা ভাবিছেনে এই পৰিস্থিতিত বেংকৰ লোন পৰিশোধ কোনে কৰে, উত্তৰাধিকাৰীয়ে নে ইয়াৰ আন কোনো নিয়ম আছে?\nLast Updated: June 6, 2021, 7:33 PM IST\nধনৰ প্ৰয়োজনত বেংকৰ গ্ৰাহকসকলে বেংকৰ পৰা ঋণ লয় আৰু ইয়াক কিস্তিত পৰিশোধ কৰি থাকে। কিন্তু ইয়াৰ মাজতে দুৰ্ভাগ্যবশতঃ কেতিয়াবা ঋণ লওঁতাৰ মৃত্যু হয় আৰু যথেষ্ট ধন বেংকক ঘূৰাই দিবলৈ বাকী থাকে। আপুনি কেতিয়াবা ভাবিছেনে এই পৰিস্থিতিত বেংকৰ লোন পৰিশোধ কোনে কৰে বা উত্তৰাধিকাৰীয়ে এই লোন পৰিশোধ কৰিব লাগিব নে ইয়াৰ আন কোনো নিয়ম আছে?\nএই পৰিস্থিতিত ঋণ লওঁতাৰ মৃত্যুৰ পিছত ঋণৰ কি হয় বা ঋণ পৰিশোধ সম্পৰ্কীয় নিয়মবোৰ কি আৰু ইয়াক কেনেদৰে পৰিশোধ কৰিব পাৰি তাৰ বিষয়ে আপুনি জানি লোৱা ভাল।\nএইক্ষেত্ৰত থকা নিয়মবোৰ কি?\nমৃত্যুৰ পিছত ঋণ পৰিশোধ সম্পৰ্কে প্ৰতিটো ঋণৰ বাবে এক পৃথক নিয়ম আছে। গৃহ ঋণৰ ক্ষেত্ৰত যি নিয়ম ব্যক্তিগত ঋণৰ বাবে আকৌ আন নিয়ম আছে। গতিকে আপুনি প্ৰতিটো ঋণ অনুসৰি বুজিব লাগিব ঋণ লোৱা ব্যক্তিৰ মৃত্যুৰ পিছত ঋণ কেনেদৰে পৰিশোধ কৰে।\nগৃহ ঋণৰ নিয়ম কি?\nদৰাচলতে, যেতিয়াই গৃহ ঋণ লোৱা হয় ঋণৰ সলনি মাটি–বাৰীৰ কাগজ বন্ধকত ৰখা হয়। গৃহ ঋণৰ ক্ষেত্ৰত যেতিয়া ঋণ লওঁতাৰ মৃত্যু হয়, ইয়াৰ বাবে সহঃ ঋণ লওঁতা (Co-Borrower) দায়বদ্ধ। অথবা ব্যক্তিজনৰ উত্তৰাধিকাৰীৰ ঋণ জমা কৰাৰ দায়িত্ব থাকে, যদি তেওঁ ঋণ পৰিশোধ কৰিবলৈ সমৰ্থ তেতিয়াহে দায়িত্ব দিয়া হয়।\nইয়াৰ লগতে তেওঁলোকক সম্পত্তি বিক্ৰী কৰিবলৈ আৰু ঋণ পৰিশোধ কৰাৰ বিকল্পও দিয়া হৈছে। যদি এনে নহয়, বেংকে ঋণৰ সলনি সম্পত্তি নিলাম কৰে আৰু ঋণৰ দেয় পৰিমাণ পুনৰুদ্ধাৰ কৰে। ইয়াৰ উপৰি বহুতো বেংকে এটা নতুন বিকল্প গ্ৰহণ কৰিছে। দৰাচলতে ঋণ লোৱাৰ সময়ত বেংকে এটা বীমা খুলি দিয়ে। যদি ব্যক্তিজনৰ মৃত্যু হয়, বেংকে বীমাৰ জৰিয়তে ঋণ পুনৰুদ্ধাৰ কৰে। গতিকে যেতিয়াই আপুনি ঋণ লয়, আপুনি বেংকক এই বীমাৰ বিষয়ে সুধিব পাৰে।\nব্যক্তিগত ঋণৰ নিয়মবোৰ কি?\nব্যক্তিগত ঋণ আৰু ক্ৰেডিট কাৰ্ড ঋণৰ ক্ষেত্ৰত মৃত্যু হোৱাৰ পিছত বেংকে আন কোনো ব্যক্তিৰ পৰা ঋণ ঘূৰাই ল'ব নোৱাৰে। কোনো ব্যক্তিৰ উত্তৰাধিকাৰীৰ এইক্ষেত্ৰত দায়বদ্ধতা নাই। এনে পৰিস্থিতিত ব্যক্তিজনৰ মৃত্যুৰ সৈতে ঋণটোও সমাপ্ত হয়।\nবাহন ঋণৰ নিয়মবোৰ কি?\nবাহন ঋণ হৈছে একপ্ৰকাৰ সুৰক্ষিত ঋণ। এইক্ষেত্ৰত যদি ব্যক্তিজনৰ মৃত্যু হয়, বেংকে ঘৰৰ লোকসকলক ঋণ পৰিশোধ কৰিবলৈ কয়। যদি তেওঁ ঋণ পৰিশোধ নকৰে, বেংকে বাহনখন বিক্ৰী কৰে আৰু ঋণৰ ধন পুনৰুদ্ধাৰ কৰে।\nFirst published: June 6, 2021, 7:26 PM IST


লকডাউনৰ সময়ত ১২০০ কিলোমিটাৰ চাইকেল চলাই জনপ্ৰিয় হোৱা ছোৱালীজনীৰ মৃত্যু হোৱা নাই! - Factcrescendo Assamese\nJuly 7, 2020 July 7, 2020 Manjori BorkotokyLeaveaComment on লকডাউনৰ সময়ত ১২০০ কিলোমিটাৰ চাইকেল চলাই জনপ্ৰিয় হোৱা ছোৱালীজনীৰ মৃত্যু হোৱা নাই!\nশেহতীয়াকৈ ছচিয়েল মিডিয়াত এখন বিশেষ ফটো ভাইৰেল হৈ পৰিছে । ফটোখনত এজনী ছোৱালীক মৃত অৱস্থাত মাটিত পৰি থকা দেখা গৈছে । দাবী কৰা হৈছে যে এই ছোৱালীজনী জ্যোতি কুমাৰী পাছৱান নামৰ বিহাৰৰ ছোৱালীজনী হয় যি দেশজোৰা লকডাউনৰ সময়ত ১২০০ কিলোমিটাৰ বাট চাইকেল চলাই তাইৰ বেমাৰী বাপেকক কঢ়িয়াই মাত্ৰ ৭ দিনত ঘৰ পোৱাইছিল । দাবী কৰা হৈছে যে তাইক ধৰ্ষণ কৰি হত্যা কৰা হৈছে ।\nএনে ধৰণৰ ফেচবুক পোষ্ট অসমত বহুল ভাৱে শ্বেয়াৰ হৈছে । জয়ন্ত মোহন দাস নামৰ এক ফেচবুক প্ৰফাইলৰ পৰা উক্ত ফটোখন ৫ জুলাই, ২০২০ তাৰিখে আপলোড কৰা হৈছে আৰু লগতে তেওঁ, “মৰ্মান্তিক ঘটনা\nযিজনী ছোৱালীয়ে লকডাউনৰ সময়ত সুদুৰ দিল্লীৰ পৰা প্ৰায় ২ হেজাৰ কিঃমিটাৰ পথ চাইকেল চলাই নিজ পিতৃক পিছত বহুৱাই বিহাৰৰ দৰভাঙ্গাৰ নিজৰ ঘৰলৈ লৈ আনিছিল, সেইজনী ছোৱালীক ধৰ্ষণ কৰি হত্যা কৰা হল।\nখৱৰটো শুনি মৰ্মান্তিক দুখ পাইছো-\nছোৱালীজনীৰ নাম- (Jyoti Paswan) ধৰ্ষণকাৰীজন ( Arjun Mishra )\nএইজনী ছোৱালীৰ নাম সুদুৰ আমেৰিকাৰ ৰাজকুমাৰে টুইট কৰি খলকনি তুলিছিল-\nমেডিয়াটো ব্যাপক প্ৰচাৰিত হৈছিল। দেশ বিদেশৰ বহু অনুষ্ঠানে সাহাৰ্য্য আগবঢ়াইছিল, বিহাৰ চৰকাৰে চাইকেল, এক লাখ নগদ ধন আৰু এটা ঘৰ বান্ধি দিয়াৰ প্ৰতিশ্ৰুতি দিছিল, ৰাষ্ট্ৰীয় চাইকেল প্ৰতিযোগীতাৰ বাবে প্ৰশিক্ষন দিয়াৰ প্ৰতিশ্ৰুতি দিছিল। এনে সম্ভৱনাপূৰ্ণ ছোৱালীজনীক ধৰ্ষন কৰি হত্যা ?\nভাবিবয়ে নোৱাৰি। দেশ কলৈ গৈ আছে-” বুলি পোষ্টটোত লিখিছে । উক্ত পোষ্টটো ৭৩৪ বাৰ শ্বেয়াৰ হৈছে আৰু ভাইৰেল হৈ পৰিছে । এনে ধৰণৰ আৰু পোষ্ট অসমত দেখিবলৈ পোৱা গৈছে ।\nপ্ৰথমে আমি এই বিষয়ে কিছুমান কীৱৰ্ডছ ব্যৱহাৰ কৰি গুগলত চাৰ্ছ কৰিলোঁ আৰু দেখিলোঁ যে লাইভ হিন্দুস্তান নামৰ এখন বাতৰি কাকতত ঘটনাটোৰ বিষয়ে এক বাতৰি প্ৰকাশ পাইছে । বাতৰিটোৰ পৰা স্পষ্ট হৈ পৰিছে যে উক্ত দুৰ্ভগীয়া ছোৱালীজনী ১২০০ কিলোমিটাৰ চাইকেল চলোৱা ছোৱালীজনী নহয় । এই সম্পৰ্কে বিতংকৈ পঢ়ক ।\nএই বিষয়ে আমি ফেচবুকত কীৱৰ্ডছ কিছুমান ব্যৱহাৰ কৰি চাৰ্ছ কৰি থাকোঁতে National Crime Investigation Bureauৰ ভেৰিফাইড ফেচবুক পে’জৰ পৰা এই সম্পৰ্কে এক স্পষ্টীকৰণ দিয়া দেখিবলৈ পালোঁ । পোষ্টটোত তেওঁলোকে স্পষ্ট কৰিছে যে দুয়োজনী ছোৱালী ভিন্ন হয় আৰু ১২০০ কিলোমিটাৰ চাইকেল চলোৱা ছোৱালীজনী জীৱিত আছে তেওঁলোকে তাইৰ লগত যোগাযোগ কৰি তাইৰ কুশল বার্তা নিশ্চিত কৰিছে ।\nভাইৰেল ফটোত মৃত ছোৱালীজনী ১২০০ কিলোমিটাৰ চাইকেল চলোৱা ছোৱালীজনী নহয় । দুয়োজনী ছোৱালী ভিন্ন হয় আৰু চাইকেল চলোৱা ছোৱালীজনী জীৱিত আছে আৰু কুশলে আছে ।\nTitle:লকডাউনৰ সময়ত ১২০০ কিলোমিটাৰ চাইকেল চলাই জনপ্ৰিয় হোৱা ছোৱালীজনীৰ মৃত্যু হোৱা নাই!\nTagged BicycleJyoti PaswanLockdownNational Crime Investigation Bureau\nDecember 7, 2020 December 7, 2020 Manjori Borkotoky


প্রাসংগিক চিন্তা: হেঁপাহৰ বিহুটি আজি কোন দিশে | নীলা চৰাই: অনলাইন অসমীয়া সাহিত্য, কবিতা, গল্প, প্ৰবন্ধ\nপ্রাসংগিক চিন্তা: হেঁপাহৰ বিহুটি আজি কোন দিশে\nApril 9, 2018 April 8, 2018 হিমাংশু ৰণ্‌জন ভূঞা 1 Comment অপ-সংস্কৃিত, বিহু, ৰঙালী বিহু, সংস্কৃতি, হিমাংশু ৰণ্‌জন ভূঞা\n|হিমাংশু ৰণ্‌জন ভূঞা\nঅসমীয়া জাতীয় জীৱনৰ প্রাণ-স্পন্দন, অতিকৈ হেঁপাহৰ বিহু বৃহত্তৰ লুইতপৰীয়া অসমীয়া কৃষিজীৱী চহা সমাজৰ কৌটিকলীয়া উৎসৱ, লােকজীৱনৰ বুনিয়াদ আৰু লােক-সংস্কৃতিৰ দাপােণ স্বৰূপ। অনাদি কালৰে পৰা পালন কৰি অহা বিহুটি অসমীয়াৰ ঐতিহ্য আৰু অসমীয়াৰ পৰিচয়। প্রকৃতপক্ষে অসমীয়া সমাজ জীৱনৰ ৰীতি-নীতি, আচাৰ-ব্যৱহাৰ, ধৰণ-কৰণ, পিন্ধন-উৰণ, খেতি-বাতি, খােৱা-বােৱা, চিন্তা-কল্পনা আদি এনে এটা দিশ নাই যিসমূহ বিহুৰ মাজেদি প্রতিফলিত হােৱা নাই। তাৰ লগে লগে বিহুৱে সামাজিক ঐক্য-সম্প্রীতি আৰু জাতীয়তাবােধ সৃষ্টিত মহত্বপূর্ণ অৱদান আগবঢ়াই আহিছে। হেঁপাহৰ বিহুটিয়ে যি উচ্ছাস, প্রীতি আৰু আনন্দময়তাৰ সৃষ্টি কৰে, বােধকৰােঁ আন কোনাে উৎসৱেই সেয়া সৃষ্টি কৰিব নােৱাৰে। যুগে যুগে বিহুৰ সৈতে অসমীয়া মানুহৰ এক গভীৰ আবেগিক সম্পর্ক জড়িত হৈ আছে। প্রকৃতিৰ বৈচিত্র্যময় ৰূপ-বৈভৱৰ পৰিৱৰ্তন আৰু কৃষিকেন্দ্রীক লােকজীৱনৰ সহজ-সৰল জীৱন-যাত্ৰাৰ মাজতেই এদিন বিহুৰ উৎপত্তি হৈছিল। ‘আমাৰ বিহু ভাঙোতা নাই’ বুলি চামে চামে ডেকা-গাভৰুৱে বিহুৰ সৈতে আত্মীয়তা ঘােষণা কৰি আহিছে। বিহু আনন্দ-উলাহ, মৰম-চেনেহ, ভাতৃত্ব-বন্ধুত্বৰ উৎস। এই বিহুটিৰ লগত অসমত বসবাস কৰা পাহাৰ-ভৈয়াম, ধর্ম-বর্ণ, জাতি-উপজাতি নির্বিশেষে সকলােৰে সম্পর্ক নিবিড় হৈ আছে বাবেই বিহুৰ মৰমত প্ৰতিগৰাকী অসমবাসীৰ হৃদয়ত তৎপৰতা আৰম্ভ হয়। বিহু সম্পর্কে ১৯৪৮ চনত ডিব্ৰুগড়ত দিয়া এটি ভাষণত জ্যোতিপ্ৰসাদ আগৰৱালাই কৈছিল, “বিহু উৎসৱত অসমীয়া উচ্চ সংস্কৃতিৰ লগতে থাকে জনসংস্কৃতিৰ পােহৰ। অসমীয়া বিহু উৎসৱ আচলতে এখন অসমীয়া সাংস্কৃতিক মেলা, য’ত উচ্চ সংস্কৃতি আৰু জনসংস্কৃতিৰ বছৰেকীয়া মিলন হয়। সেই কাৰণেই বিহু উৎসৱ অসমীয়া সাংস্কৃতিক জীৱনৰ এটা বছৰেকীয়া সমাৱেশ। প্রকৃতিয়ে নতুন ৰূপ লােৱাৰ সময়ত অসমীয়া মানুহেও জীৱনৰ সকলাে ক্ষেত্ৰৰে ভালৰাে ভালখিনি লৈ সেইদিনা থিয় হয় নতুন বছৰক আদৰিবলৈ, নতুন দিনৰ সপােন দেখি। সেই কাৰণেই নতুন দিনৰ সপােন দেখা অসমীয়াৰ কাৰণে আজি বিহু উৎসৱ আটাইতকৈ মূল্যৱান উৎসৱ— নতুন সংস্কৃতি গঢ়াৰ ফালৰ পৰা।” বিহুৱে বৃহত্তৰ অসমীয়া জাতিটোক জীয়াই থকাৰ সাৰ-পানী যােগাই আহিছে। এটা কথা ঠিক যে যিদিনাই বিহুটিয়ে আমাৰ মাজৰ পৰা বিদায় লােৱাৰ উপক্রম হ’ব, সিদিনাই আমাৰ অসমীয়া বুলি চিনাকি দিয়া এই জাতিটোৰাে অপমৃত্যু ঘটিব। বহুকাল ধৰি অসমীয়া মানুহে ‘বিহু আনন্দীয়া বিহু বিনন্দীয়া’— এই ৰূপতে প্রত্যক্ষ কৰি আহিছে।\nবিহু উৎসৱটোৰ বুকুতে অসমীয়া সংস্কৃতি আৰু জাতীয় জীৱনৰ সিংহভাগ সমল পােৱা যায বাবেই বিহুক অসমীয়া লােক-সংস্কৃতিৰ শ্রেষ্ঠতম সম্পদ হিচাপে গণ্য কৰা হয়। অসমৰ বিভিন্ন জাতি-জনগােষ্ঠীক সাঙুৰি লৈ একতা-সম্প্রীতিৰ ডােলেৰে বান্ধি লােৱা বাপতি সাহােন বিহুটিক চহা জীৱনৰ মাজৰ পৰা অষ্টাদশ শতিকাৰ আৰম্ভনিত স্বৰ্গদেউ ৰুদ্ৰসিংহই ৰাজপৃষ্ঠপােষকতাৰে ৰংঘৰৰ বাকৰিত আনুষ্ঠানিকভাৱে সামাজিক মর্যদা প্রদান কৰিলে। নানা জাতি-উপজাতিৰ বিশাল সাংস্কৃতিক বিনিময়ৰে গঢ়ি উঠা বৃহৎ অসমীয়া জাতিক বিশিষ্ট মর্যাদা প্রদান কৰাৰ বাবেও এই বিহু উৎসৱে বিশেষভাৱে অৰিহণা যােগাই আহিছে আৰু সাংস্কৃতিক সমন্বয়-সংহতিৰ ধ্বজা স্থাপন কৰি জাতীয় জীৱনৰ ভেটি সুদৃঢ় কৰি ৰাখিছে। উচ্চ-নীচৰ প্ৰাচীৰ নমনা বিহুৱে মানুহৰ অন্তৰৰ পৰা অন্তৰলৈ বিয়পাই সঁচা ভাতৃত্ববােধ, মৰম, চেনেহ, আত্মীয়তা আৰু শান্তিৰ বন্যা। বিহুৱে পাহৰাই ধনী-দুখীয়াৰ প্রভেদ, জাতি-বর্ণ-গােষ্ঠীৰ সংকীর্ণতা আৰু ৰক্ষণশীলতাৰ ঠেক মনােভাৱ। বিহুৰ সার্বজনীন ৰূপ, ধর্ম নিৰপেক্ষতা, সাংস্কৃতিক বিশিষ্টতাৰ বাবে ধর্ম-বর্ণ-জাতি-উপজাতি নির্বিশেষে সকলােৱে দ্বিধাহীনভাৱে বিহুক আঁকোৱালি লয়। তদুপৰি, বিহু উৎসৱৰ নৃত্য-গীত আৰু সামাজিক-সাংস্কৃতিক পৰম্পৰাই, কৃষ্টিৰ বিনন্দীয়া সুৰে মানুহৰ মন পােহৰাই তােলাৰ লগতে নিজস্ব স্বাভিমান আৰু জাতীয়তাবােধৰ বৈশিষ্টৰে সমুজ্জ্বল বৃহত্তৰ অসমীয়া সমাজ জীৱনক মহীয়ান কৰি তুলিছে। আচলতে, বিহুৰ গাত ভেঁজা দিয়েই অসমীয়া সংস্কৃতি আৰু জাতীয় জীৱন আগবাঢ়ি আহিছে আৰু অনাগত দিনবােৰতাে আগবাঢ়ি যাব।\nছবি: দিগন্ত তালুকদাৰ | CC2.0 (Flickr)\nপিছে পৰিৱর্তিত সময় আৰু সমাজ ব্যৱস্থাৰ সৈতে খােজ মিলাই আমাৰ বুকুৰ আমঠু বিহুটিও ৰূপান্তৰ বা বিৱৰ্তনৰ পথেৰে আগুৱাই আহিল। সময় গতিশীল। এই গতিশীলতাত সমাজৰ ৰীতি-নীতি, পৰম্পৰা, জীৱন-ধাৰাৰ প্ৰক্রিয়াৰাে পৰিৱর্তন হয়। গতিকে সংস্কৃতিৰ পৰিৱৰ্তন হােৱাটো অনিবার্য। পৰিৱৰ্তনৰ কোবাল সোঁতত পৰি অসমীয়াৰ বাপতি সাহােন বিহুটি আজি এক আড়ম্বৰপূৰ্ণ সুবৃহৎ অনুষ্ঠানলৈ ৰূপান্তৰিত হৈছে। একালৰ বৰপথাৰৰ যুৰীয়া আঁহতৰ তলৰ বিহু চোতাল গৰকি এসময়ত মঞ্চলৈ উঠিল আৰু এতিয়া ইণ্টাৰনেটৰ জৰিয়তে সমগ্র বিশ্বতে বিয়পি পৰিল। সম্প্রতি ৰাজ্যখনৰ আটাইকেইটা নিউজ চেনেল, বিভিন্ন ডিজিটেল মাধ্যম, চ’ছিয়েল মিডিয়া আদিয়ে বিহুৰ পৰম্পৰাগত ৰীতি-নীতি, নৃত্য-গীতক জগতসভাত প্রতিষ্ঠা কৰাত যথেষ্ট সবল ভূমিকা পালন কৰিছে।\nবিহু সংস্কৃতি বুলিলে বিহু আৰু ইয়াৰ সৈতে জড়িত ভালেমান সামাজিক লােকাচাৰ আৰু থলুৱা লােক-কৃষ্টি আধাৰিত নৃত্য-গীতৰ কথাই মনলৈ আহে। অৱস্থা আৰু পৰিৱেশ ভেদে জনজীৱনৰ বিচিত্র লীলাভূমিৰ হাঁহি-কান্দোন, অশ্রু-বেদনা, আশা পূর্ণ হােৱা আৰু আশাহত হােৱাৰ দোমােজা আদি বিচিত্র অভিজ্ঞতাৰ বহিৰ্প্রকাশেই বিহু নৃত্য-গীতসমূহক স্বকীয়তা প্রদান কৰিছে। সম্প্রতি বিহুৰ গ্রহণযােগ্যতা সাৰ্বজনীন। এসময়ত এনে সংকটপূর্ণ দিন আছিল, যেতিয়া বিহুক এচাম তথাকথিত ৰক্ষণশীল লােকে শ্লীলতা-অশ্লীলতাৰ আওতালৈ নি বিতৰ্ক কৰিছিল সমাজ গুচিল বুলি। কিন্তু পৰিৱর্তিত সময়ৰ লগে লগে বিহুয়ে আজিৰ অৱস্থা পাইছে। বর্তমান বিহু আন্তঃৰাষ্ট্রীয় মর্যাদাপ্রাপ্ত সর্বসমাদৃত সংস্কৃতি।\nএটা কথা ঠিক যে আধুনিক নগৰকেন্দ্রীক সংস্কৃতিৰ প্ৰভাৱে গ্রামাঞ্চললৈ বাট পােনােৱাৰ লগে লগে বিহুৰ গাত এটাৰ পাছত আনটো আঁচোৰ পৰিবলৈ ধৰে। ফলত ভালেমান পৰম্পৰাগত আচাৰ-আচৰণ এৰাপলৰীয়া হ’ল। বৰপথাৰৰ যুৰীয়া আঁহতৰ তলৰ পৰা চহৰৰ ৰংচঙীয়া মঞ্চত উঠাৰ পাছৰ পৰাই বিহুৰ নামত কিছুমান বিজতৰীয়া অপচিন্তা আৰু অন্ধ অনুকৰণে গুৰুত্ব লভিবলৈ ধৰিলে, যাৰ বাবে অসমীয়া সমাজ-জীৱনৰ মৰ্যাদাপূৰ্ণ ভেটিটোত, গৰিমাপুষ্ট সংস্কৃতিৰ ভেটিটোত কেণা লাগিবলৈ আৰম্ভ কৰিলে। পশ্চিমীয়া অপসংস্কৃতিৰ তীব্ৰতাত অসমীয়া জাতীয় উৎসৱ ৰঙালী বিহুটিৰো নান্দনিক সৌন্দর্য আৰু স্বকীয় বৈশিষ্ট্য হেৰুৱাই লঠঙা ৰূপ ল’বলৈ বৰ বেছি দিন নালাগিল। ভােগবাদ-বস্তুবাদৰ আঁচোৰত বিহুৰ জীয়া ৰূপটি তেনেই জুৰুলা হৈ পৰিল।\nআধুনিকতাৰ পােছাক পিন্ধি আজি বিহু সংস্কৃতি এনে এটা অৱস্থাত উপনীত হৈছে যে এতিয়া অসমত গছ-বিৰিখৰ ন-কুঁহিপাত, কুলি-কেতেকীৰ মিঠা মাতত বিহু নাহে, বিহু আহে নিতৌ মুক্তিলাভ কৰা শ শ বিহুগীত আৰু নিউজ চেনেলসমূহে নিতৌ অনুষ্ঠিত কৰা বিহু বিষয়ক বর্ণাঢ্য কাৰ্যসূচীবােৰৰ গীত-মাতৰ লহৰতহে। মাঘবিহুৰ অগা-পিছাকৈ অসমৰ প্রায়সংখ্যক শিল্পীয়েই কিছুদিন আগলৈকে কেছেট আৰু চিডি-ভিচিডি হিচাপে আৰু সম্প্রতি বিভিন্ন চছিয়েল মিডিয়া, ইউটিউব আৰু বিভিন্ন সংগীতৰ ৱেবচাইটৰ মাধ্যমত মুক্তি দিয়ে আধুনিক যন্ত্রসংগীতৰ ব্যৱহাৰৰে ব্যৱসায়ভিত্তিত নির্মাণ কৰা বিহুৰ বিভিন্ন অডিঅ’-ভিডিঅ’ গীত। প্রতি বছৰে হাজাৰৰাে ওপৰ এনেধৰণৰ আধুনিক বিহুগীতে মুক্তি লাভ কৰি আহিছে, জনপ্রিয়তাও লাভ কৰিছে। কিন্তু সিবােৰৰ কিমান সংখ্যকত বিহুৰ স্বকীয় ৰূপ-ৰস ফুটি উঠিছে, সেয়াহে আজি বিচার্যৰ বিষয়। তদুপৰি পশ্চিমীয়া সংগীত সম্পৰ্কে কোনাে অধ্যয়ন নকৰাকৈ বা ন্যূনতম ধাৰণা নােলােৱাকৈ বলিউদৰ হিন্দী গীতত ব্যৱহাৰ কৰা ৰেপ সংগীতৰ ধাৰণা নকল কৰি সম্প্রতি অসমৰ এচাম নতুন প্রজন্মৰ গায়কে পৰম্পৰাগত বিহুগীতত এই আধুনিক সাংগীতিক ধাৰণা ব্যৱহাৰ কৰি এনিশাৰ ভিতৰতে জনপ্রিয় হােৱাৰ সস্তীয়া প্রতিযােগিতাত নামি পৰিছে। আনহাতে, ফাগুন মাহৰ মাজভাগৰ পৰাই বিহুক লৈ অসমৰ প্ৰতিটো নিউজ চেনেলে প্রায় প্রতিদিনেই গীত-মাত, নৃত্যৰ সমাহাৰেৰে বিহুৰ সাংস্কৃতিক অনুষ্ঠান সম্প্রচাৰ কৰে। বিহুক লৈ প্রায় দুই-তিনি মাহ ভীষণ ব্যস্ত হৈ পৰে অসমৰ নিউজ-চেনেলসমূহ। টিআৰপিৰ নিগনি দৌৰত নিজৰ ব্যৱসায়িক লাভালাভৰ স্বাৰ্থত বিহুৰ নামত চ’তৰ শেষভাগৰ পৰা জেঠৰ মাজভাগলৈকে সস্তীয়া-তৰল গীতৰে ৰাতিটোৰ ভিতৰতে জনপ্রিয় হােৱা এচাম শিল্পী বা গায়কক লৈয়ে নিতৌ তেওঁলােকৰ এই ‘বিহুমেলা’বােৰ পাতি আহিছে। কিন্তু বিহুৰ নামত চেনেলসমূহে পতা এই সাংস্কৃতিক কার্যসূচীৰ জৰিয়তে ৰাইজ কিমান উপকৃত হৈছে? এইবোৰৰ পৰা উঠি অহা চামে অসমীয়া সংস্কৃতিৰ প্রতীক বিহুৰ বিষয়ে সম্যক জ্ঞান লাভ কৰিবলৈ সক্ষম হৈছেনে? এয়া আজিৰ আটাইতকৈ ডাঙৰ প্রশ্ন। তাৰ বিপৰীতে, অসমৰ প্রতিখন গাঁও, প্রতিটো অঞ্চলতে বহুসংখ্যক শিল্পী আছে, যিসকলে ওৰেটো জীৱন বিহু সংস্কৃতি, বিহু নৃত্য-গীতৰ সাধনা কৰি আহিছে। ইটো পুৰুষৰ পৰা সিটো পুৰুষলৈ বিহু নৃত্য-গীতৰ সুবাস বিলাই আহিছে। অসমৰ প্রতিটো নিউজ-চেনেলে বিহুক লৈ আয়ােজন কৰা এনেধৰণৰ তুলুঙা সাংস্কৃতিক অনুষ্ঠানৰ বিপৰীতে যদি অসমৰ গাঁৱে-ভূঞে বিহু সংস্কৃতিৰ সাধনাৰে জীৱন পাৰ কৰা এনে শিল্পীসমূহক মাতি আনি প্রতিদিনেই বিহুৰ অনুষ্ঠান বা তেওঁলােকৰ প্রতিভা আৰু তেওঁলােকৰ হাতত থকা বিহুগীত-নৃত্যৰ সমলসমূহ ৰাইজৰ আগত প্ৰচাৰ কৰাৰ ব্যৱস্থা গ্রহণ কৰে, নিশ্চিতভাৱে উঠি অহা চামে বিহু সম্পৰ্কত প্রকৃতাৰ্থত কিছু জ্ঞান লাভ কৰাৰ সুযােগ লাভ কৰিব। লগতে বিহু সংস্কৃতিৰ উত্তৰণৰ দিশত ই এক বলিষ্ঠ পদক্ষেপ হ’ব আৰু চেনেলসমূহে ৰাইজৰাে সমাদৰ লাভ কৰিব।\nছবি: বিক্ৰমজিৎ কাকতি\nদেখা গৈছে, প্রথম বিহুৰ দিনা পানী অনাৰ চলেৰে নৈৰ ঘাটলৈ গৈ মনৰ আপােন চেনাইটিক উপহাৰ দিবলৈ চাদৰৰ ভাঁজত লুকুৱাই নিবলগীয়া শতস্বপ্নৰ দীঘ-বাণীৰে সজোৱা চেনেহীৰ হেঁপাহৰ বিহুৱানখন কলিকতা, মাদ্ৰাজৰ কটন মিলৰ পৰা বাটকুৰি বাই আহি ফাগুনৰ মাজভাগতে চহৰৰ অভিজাত ক্লথ ষ্টৰ বা শ্বপিং মলৰ শ্ব’কেচ্ছত শােভাবর্ধন কৰেহি। চ’তৰ মাজভাগৰ পৰাই তৰাপাত, মাখিয়তী গছৰ ঠাল আদি সংগ্রহত ব্যস্ত হৈ পৰে অনা অসমীয়া বেপাৰী। আজি চ’তৰ শেষত ঢেঁকীৰ ধৰণী কঁপােৱা মাত শুনিবলৈ পােৱা নাযায়। আধুনিকতাই কোবােৱা গৃহিনীহঁতে বজাৰৰ পৰা কিনি অনা জা-জলপান, পিঠা-পনাৰ পেকেটবােৰৰেই ‘পৰৰ পিঠাৰে বিহু’ পাতে। বহুতে আকৌ ‘ষ্টেণ্ডার্ড মেন্টেইন’ কৰিবলৈ গৈ অসমীয়া পিঠা-পনাৰ ঠাইত হােটেলৰ নানা সুস্বাদু মিঠাই, বুন্দিয়া-ভুজীয়া, লুচি-ভাজি আদিৰেই বিহুৰকেইদিন অতিথি অাপ্যায়ন কৰে। এতিয়া আৰু ঢােল-পেঁপা-গগনাৰ মাত শুনিবলৈ বৰপথাৰৰ মাজৰ যুৰীয়া আহঁতৰ তললৈ যােৱাৰ প্রয়ােজন নাই, যাব লাগে ৰং-বিৰঙৰ পােহৰে আৱৰা মঞ্চৰ কাষলৈ, য’ত বিহুৰ পৰম্পৰাগত নৃত্য-গীতৰ ঠাইত কিছুমান অতি আধুনিকতাই আৱৰি লােৱা নৃত্য-গীতৰ পয়ােভৰ ঘটে। বহু লাখ টকীয়া বিলাসী গাড়ী, মহানগৰীৰ মাজমজিয়াৰ ফ্লেট, বিভিন্ন আ-অলঙ্কাৰ, পাট-মূগাৰ ছেট, হাজাৰ হাজাৰ টকাৰ উপহাৰ সামগ্ৰী আদিৰ স্বপ্নত বলিয়া হৈ সম্পূর্ণ প্রতিযােগিতামুখী প্রফেচ’নেল মানসিকতাৰে ফাগুনৰ মাজভাগৰ পৰাই আখৰাত ব্যস্ত হৈ পৰে বিহুৱা ডেকা-গাভৰু। দেশৰ ভিতৰতে অর্থনৈতিকভাৱে জুৰুলা ৰাজ্য অসমত বিহুৰ বতৰত বিশেষকৈ বহাগৰ আৰম্ভনিৰ পৰা আষাৰ মাহৰ মাজভাগলৈকে সর্বত্রতে লাখ-লাখ টকা ব্যয়ৰে অনুষ্ঠিত কৰা হয় ‘মৌ-কুঁৱৰী’, ‘বিহু-কুঁৱৰী’, ‘বিহু-সম্রাজ্ঞী’ আদিৰ দৰে প্রতিযােগিতা। ইয়াৰ উপৰিও অঞ্চলটোৰ বা গাঁওখনৰ উঠি অহা ল’ৰাছােৱালীখিনিক নৃত্য-গীত পৰিৱেশনৰ পৰা বঞ্চিত কৰি আঁতৰৰ কোনােবা নামী-দামী জনপ্রিয় শিল্পীক মাতি আনি গীত গােৱালেহে বিহুমেলাৰ মান বৃদ্ধি হ’ব— এই ধৰণৰ মানসিকতাইয়ো আজি সমাজখনত বাৰুকৈয়ে শিপাইছে। জাতীয় কলা-কৃষ্টিৰ জ্ঞান নথকা, এটি-দুটি সস্তীয়া গীত গায়েই বাতৰি কাকত, নিউজ-চেনেলত বিজ্ঞাপনৰ ফুলজাৰিৰে জনপ্ৰিয়তাৰ লেবেল লগােৱা এনে বহু পাবতগজা ‘শিল্পী’য়ে নিশা দুপৰত মঞ্চত উঠি ৰাইজলৈ হাত ভৰি এছাৰি, গীত নাগাওঁতেই ৰাইজক নির্লজ্জভাৱে হাতচাপৰি বিচাৰি যি এক বিকৃত পৰিৱেশ সৃষ্টি কৰে, সেয়া নিশ্চয়কৈ নিন্দনীয়। বিহুৰ মান-মর্যাদা, স্বকীয়তা পাহৰি এনে তথাকথিত বিহুমেলাবােৰত এনে শিল্পীয়ে পৰিৱেশন কৰা গীতৰ তালে তালে সুৰাসক্ত যুৱক-যুৱতীয়ে মঞ্চৰ সন্মুখভাগত কৰা সীমা চেৰাই যােৱা অতপালিবােৰ এতিয়া নিতান্তই সাধাৰণ কথা হৈ পৰিছে। আৰু এই বহুৱালিবােৰ কৰিবলৈকে নিশা দুপৰলৈকে ৰাষ্ট্ৰীয় ঘাইপথত সৰু-বৰ সকলাে যান-বাহনক হেঙাৰ দি ‘চান্দা তােলা’ দুষ্কৃতি বিহুৰ বতৰত নিচেই চিনাকি ব্যৱস্থা হৈ পৰিছে। আনহে নালাগে, আজি অসমীয়া ৰাইজে বিহুৰ বতৰত বিহুমেলাখন পাতিবলৈ বিদেশী বণিয়া (কোম্পানী)ৰ ওচৰত আর্থিক সহায় (স্পনশ্বৰ) বিচাৰি ভিক্ষাৰীৰ দৰে হাত পাতিবলগীয়া হৈছে। অন্যহাতে, বিহুৰ কেইদিনত চৰকাৰী-বেচৰকাৰী মদৰ দোকানত বিক্ৰীৰ পয়ােভৰ চলে। অন্যান্য অঞ্চলৰ কথা বাদেই, গুৱাহাটী মহানগৰীৰ একোখন চৰকাৰী মদৰ বিপনীত বিহুৰ কেইদিনৰ এটা ৰাতিত কোটিৰ ঘৰত মদ বিক্ৰীৰ ৰেকর্ডো নথকা নহয়। আজি আমাৰ বহু গ্রামাঞ্চলত হুঁচৰি গাবলৈ যােৱাৰ নামত দোভাগ ৰাতি গাভৰু ছােৱালী থকা ঘৰৰ পদূলিত মাতাল যুৱকৰ অশ্লীলতাৰ বহুৱালি চিনাকি দৃশ্য হৈ পৰিছে। মুঠতে আজি আমি মদৰ যােগাৰ নহ’লে বিহু পাতিব নােৱৰা হৈছােঁ। বিগত ভালেমান বছৰৰ পৰা দেখি অহা এনেধৰণৰ কর্মকাণ্ডই যে বিহু সংস্কৃতিলৈ অশনি সংকেত কঢ়িয়াই আনিছে সেয়া নিশ্চিত। এই সম্পর্ক সচেতনসকলে গভীৰভাৱে ভাবি চাবৰ হ’ল।\n| আৰু পঢ়ক: ঢকুৱাখনাৰ ফাটবিহু আৰু পৰিৱৰ্তনৰ নিয়তি\nছবি: দ্বিজেন মহন্ত\nপ্রকৃতপক্ষে ক’বলৈ গ’লে, বর্তমান আমাৰ অসমীয়া মানুহখিনিৰ সুস্থ মানসিকতা, বিচাৰ-বিবেচনাবােৰ যেন ক্রমান্বয়ে লােপ পাবলৈ ধৰিছে, আমি যেন এক চাকনৈয়াত উটি-ভাহি ফুৰিছােঁ, যাৰ বাবে আমাৰ বাপতিসাহােন বিহুটিৰ চিৰবিনন্দীয়া ৰূপ-সৌন্দর্যখিনি ক্ৰমাৎ হেৰাই যাবলৈ ধৰিছে। আজি আমাৰ সমাজত বিহুক কেন্দ্ৰ কৰি যিবােৰ নেতিবাচক চিন্তা-চৰ্চা আৰু অপসংস্কৃতি গঢ় লৈ উঠিছে, সেইবােৰ আঁতৰাই জাতিটোৰ সুস্থ চিন্তা-চেতনাক ঊর্ধ্বত ৰাখি মানসিক দিশটোক নিকা কৰাৰ অর্থে প্রতিজন অসমীয়াই আন্তৰিকতাৰে চেষ্টা কৰাটো অতিকে প্রয়ােজনীয় হৈ পৰিছে। আমি পাহৰি যাব নালাগে যে বিহুৰ অন্তর্নিহিত তাৎপর্যই হ’ল অসমীয়া সংস্কৃতিৰ, অসমীয়া জাতিৰ দাপােণ। এনে প্রেক্ষাপটত বিহুৰ অতীতৰ সেই বিনন্দীয়া ৰূপটি ঘূৰাই আনিব নােৱাৰিলেও চেষ্টা কৰিলে ইয়াৰ পৰম্পৰাগত ৰীতি-নীতি আৰু ঐতিহ্য ৰক্ষা কৰি উঠি অহা চামলৈ শুদ্ধৰূপত বিহুক প্রবাহিত কৰাৰ ক্ষেত্ৰত কিছু হ’লেও সফল হ’ব পাৰিম।\n| আৰু পঢ়ক: বিহু আৰু কিছু আনুষঙ্গিক\nবিহুৰ বতৰত সচেতন সকলক এনে দিশবােৰে ভবাই তােলক আৰু সৰ্বসাধাৰণক আনন্দৰ একেডালি ডােলেৰে বান্ধি পেলাওক।\nফিচাৰড্ ইমেজ: কঙ্কণ হাজৰিকা\nলেখকৰ ঠিকনা: মাধৱ গাঁও, জামুগুৰিহাট, শোণিতপুৰ\nমৈহেংদান ডেকাফুকনৰ চৰিত্ৰ...\nগুৰুৱে এক কৰে, ভকতেহে ভাগ কৰে...\nপাৰিজাত হৰণ আৰু শ্রীকৃষ্ণৰ মানৱায়ন...\nদুজনা গুৰুৰ অঙ্কীয়া নাট আৰু পৰৱৰ্তী সময়ৰ অঙ্কীয়া ন...\n← যজ্ঞেশ্বৰ শৰ্মাৰ কবিতা: ৰঙা নৈ এৰি গৈ\nপ্ৰসংগ: অসমীয়া উৎসৱত অসমৰ জাতীয় সাজ-পাৰ পৰিধান →\nহিমাংশু ৰণ্‌জন ভূঞা\nঠিকনা: মাধৱ গাঁও, জামুগুৰিহাট, শোণিতপুৰ মোবাইল: ৮৪৮৬৪-০০১৫৭, ৭০০২৭-৬৭০১০\nদুলাল চন্দ্ৰ বৰুৱা\nসুন্দৰ শব্দ চয়ন, সুন্দৰ বাক্য গাঠনি। বিশ্লেষণ আধাৰিত বক্তব্য। ভূঞাক অশেষ ধন্যবাদ। দুই-এটা বৰ্ণাশুদ্ধি আছে,আগলৈ শুধৰণিৰ আশা কৰিলোঁ।


কেৱল বস্তু,শব্দ কথা পাহৰি যোৱাতোয়ে ডিমেনচিয়া নহয়; আঁহক এই বিষয়ে জানো… - fitassam\nকেৱল বস্তু,শব্দ কথা পাহৰি যোৱাতোয়ে ডিমেনচিয়া নহয়; আঁহক এই বিষয়ে জানো…\n15/03/2021 03/04/2021 Mitali Saikia0Comments #Dementia, #ডিমেনচিয়া\n‘ডিমেনচিয়া‘ অর্থ হৈছে স্মৃতিশক্তি হ্রাস বা চিন্তাভাৱনা, সমস্যা সমাধানৰ অপাৰগতা, বা বুজাবলৈ বা কবলৈ শব্দৰ সমস্যা ইত্যাদি অন্তর্ভুক্ত কৰিব পাৰি। ডিমেনচিয়া তেতিয়া হয় যেতিয়া মস্তিষ্কত আলঝাইমাৰ ৰোগ বা একাধিক স্ট্রোকৰ দৰে ৰোগৰ দ্বাৰা ক্ষতিগ্রস্থ হয় তেতিয়া ডিমেনচিয়া হয়।\nডিমেনচিয়াৰ নিৰাময় কৰিব নোৱাৰি, কিন্ত্ত এনে চিকিৎসা আছে যিবিলাকে লক্ষণসমূহৰ হ্ৰাস বা নিয়ন্ত্ৰণ কৰাত সহায়তা কৰিব পাৰে। ডিমেনচিয়াৰ লক্ষণসমূহৰ বিষয়ে জানিলে আপুনি ভৱিষ্যতলৈ সাৱধান হব পাৰিব আৰু লগতে পৰিয়ালৰ সদস্যসকলকো সহায়তা কৰিব পাৰিব ৷\nডিমেনচিয়াৰ লক্ষণসমূহ পর্যবেক্ষণ কৰক\nডিমেনচিয়া কি ? ইয়াৰ লক্ষণসমূহৰ বিষয়ে জানি আপুনি ভৱিষ্যতলৈ সাৱধান হব পাৰিব\nএটি সাধাৰণ পৰীক্ষা ব্যৱহাৰ কৰি কোনো ব্যক্তিৰ স্মৃতি আৰু জ্ঞানীয় দক্ষতা পৰীক্ষা কৰক। ডিমেনচিয়াৰ ৰোগীৰ সাম্প্রতিক ঘটনাসমুহ বা পৰিচিত নামসমূহ মনত ৰখাত সমস্যা হব পাৰে। আপুনাৰ প্রিয়জনৰ স্মৃতিশক্তি হ্ৰাসৰ পৰীক্ষা বা নির্ধাৰন কৰাৰ বাবে এটি সাধাৰণ পৰীক্ষা কৰিব পাৰে- সেন্ট লুই বিশ্ববিদ্যালয় মেন্টেল স্ট্যাটাস টেস্ট (St. Louis University Mental Status Test) যত সৰল কিছুমান প্ৰশ্নৰ শৃংখলা থাকে, যিবিলাক স্বাস্থ্য বিশেষজ্ঞদ্বাৰা ৰোগীৰ মানসিক অৱস্থাৰ বিষয়ে জানিবলৈ প্ৰয়োগ কৰা হয়৷ এক অন্য বিকল্প হিচাপে মন্ট্রিয়াল কগনিটিভ এসেসমেন্ট (Montreal Cognitive Assessment), যি স্বাস্থ্যসেৱা পেশাদাৰৰ দ্বাৰা ৰোগীৰ মূল্যায়নৰ বাবে প্রশাসনৰ দ্বাৰা সহজ কৰি তুলিব পৰা যায় ৷\nমনত ৰাখিব যে কেৱল প্রশিক্ষিত স্বাস্থ্যসেৱা পেশাদাৰী ব্যক্তিৰদ্বৰা মানসিক অৱস্থাৰ মূল্যায়ন কৰা উচিত।\nসকলোৰে স্মৃতিশক্তি বেলেগ বেলেগ থাকে,আৰু কেতিয়াবা কেতিয়াবা পাহৰি যোৱাতো সাধাৰণ মানুহৰ বাবে স্বাভাৱিক হয়৷ পৰিয়ালৰ সদস্য নতুবা নিকতাত্মীয় বন্ধুবৰ্গয়ে পূৰ্বৰ ব্যক্তিৰ আচৰণ প্ৰণালী অধিক বিচাৰ কৰিব পাৰে ৷\nযদি স্মৃতিশক্তি হ্রাস এনে এক অৱস্থা পাইছে যেতিয়া প্রতিদিনৰ ক্রিয়াকলাপ, গতিবিধিসমূহত সমস্যা সৃষ্টি কৰিছে তেন্তে তাৰ মূল্যায়নৰ বাবে ডাক্তৰৰ লগত দেখা কৰক ৷\nঅস্বাভাৱিক স্মৃতি তথা সাধাৰণ স্মৃতিশক্তি হ্রাসৰ লক্ষণসমূহ মন কৰা উচিত\nএজন ব্যক্তিৰ বয়স অনুযায়ী কিছুপৰিমাণে স্মৃতি সমস্যা হোৱাতো অস্বাভাৱিক নহয়। এজন বয়স্ক ব্যক্তিৰ প্ৰায় বহু কিছুমান কথা বা বস্তুৰ অনুভৱ কৰি কাম কৰে আৰু মস্তিস্কই সিমান কুশলতাৰে কাম কৰিবলৈ সক্ষম নহয় যিমান ব্যক্তিজনে সৰু থাকোতে কৰিব পাৰিছিল ৷ তথাপি , স্মৃতিশক্তি হ্রাসৰ ফলত যদিহে দৈনন্দিন জীৱনত প্রভাৱ পৰিব ধৰিছে তেন্তে হস্তক্ষেপ কৰা প্রয়োজন । প্রাথমিক লক্ষণসমূহ বিভিন্ন লোকৰ বাবে বেলেগ বেলেগ হব পাৰে তথাপি সাধাৰণ লক্ষণসমূহ মাজত হলঃ\nস্ব–যত্নৰ অক্ষমতাঃ খোৱা, গাধোৱা, অনুপযুক্ত পোচাক পৰিধান, ঘৰৰপৰা বাহিৰ নোলোৱা, লক্ষ্যহীনভাৱে ইফালে সিফালে ঘূৰি ফুৰা ৷\nগৃহস্থালি কামসমূহ কৰাত অক্ষম: ব্যঞ্জনসমূহ খেলিমেলি বা লেতেৰা হয়, আৱর্জনা পেলোৱা নহয় ,অপৰিপাটি ঘৰ , লেতেৰা পোচাক পিন্ধা ইত্যাদি\nঅন্যান্য “অদ্ভুত” আচৰণঃ ৰাতিপুৱা তিনি বজাত প্রিয়জনক ফ’ন কৰা , অন্যৰ দ্বাৰা প্রকাশ কৰা অদ্ভুত আচৰণ, ভুল নহওক বুলি ভাবি থকাৰ ফলত চাঞ্চল্যকৰ উত্তেজনা আদি৷\nসদায় কৰি থকা কাৰ্যসমূহ কৰাত সমস্যা হয়ঃ ডিমেনচিয়াৰ ৰোগীৰ নিজে তৈয়াৰ কৰা আহাৰ পৰিবেশন কৰিবলৈ পাহৰি যাব পাৰে নতুবা পাহৰি যাব পাৰে যে তেওঁ আগতে আহাৰ তৈয়াৰ কৰিছিল ৷ ডিমেনচিয়াৰ ৰোগীৰ ড্রেচিংয়ৰ ক্ষেত্ৰত অন্যান্য কাৰ্যত অসুবিধা হব পাৰে। সাধাৰণভাবে, প্রতিদিনৰ স্বাস্থ্যবিধি আৰু ড্রেচিংয়ৰ অভ্যাসৰ পৰিষ্কাৰ পৰিচৰ্যাত পাৰ্থক্য সন্ধান কৰক। যদি আপনি মন কৰে যে ব্যক্তিয়ে এই সাধাৰণ দৈনন্দিন কাৰ্যসমূহৰ লগত ক্রমবর্ধমান অসুবিধাত পৰিছে, তেন্তে আৰু মূল্যায়নৰ কাৰনে আপুনাৰ ডাক্তৰৰ লগত দেখা কৰাৰ কথা বিবেচনা কৰক।\nভাষা ব্যবহাৰত সমস্যা হব পাৰে: মানুহৰ বাবে সঠিক শব্দত লাগি ধৰাতো স্বাভাবিক। কিন্ত্ত ডিমেনচিয়া ৰোগীয়ে কবলৈ প্ৰায় বিচলিত হৈ পৰে যেতিয়া সঠিক শব্দ বিচাৰি নাপায় ৷ তেনেক্ষেত্ৰত কথোপকথনত সঠিক শব্দ বা ভাষা কব নোৱাৰা হেতু পৰিস্থিতি অলপ অসহজ আৰু ডিমেনচিয়া ৰোগীৰ আত্মবিশ্বাস কমি যোৱা দেখা যায় ৷\nকথোপকথনত সাধাৰণতে শব্দ, ভাব আৰু মতামত মনত ৰখাত অসুবিধা হয়।অৱশেষত,ব্যক্তিৰ লগত মৌখিকভাবে যোগাযোগ কৰাত অক্ষম হব পাৰে। এই পর্যায়ত, ডিমেনচিয়াগ্ৰস্ত ব্যক্তিৰ কেৱল মুখৰ ভাৱ বুজি বা অঙ্গি-ভঙ্গি দিয়ে যোগাযোগ কৰে৷\nবিভ্রান্তিৰ লক্ষণসমূহ লক্ষ্য কৰক: ডিমেনচিয়া আক্রান্ত ব্যক্তিৰ প্রায়ে প্ৰকৃত সময় আৰু অস্থায়ী প্রসঙ্গসমূহ সম্পর্কে বিভ্রান্তিত ভূগে। এটি সাধাৰণ স্মৃতিশক্তি হ্রাস তকৈ বেলেগ হয় যেনে – স্থানিক, সময় আৰু অস্থায়ী বিভ্রান্তি ; এই মুহূর্তত ব্যক্তিজন ক’ত আছে সেয়া বুজাত অক্ষম হয়।\nস্থানিক বিভ্রান্তি: স্থানিক বিভ্রান্তি ৰোগীৰ দিশসমুহ আৰু স্থান ভুল হোৱাৰ কাৰন, ৰোগীয়ে ভাবে যে উত্তৰফালে দক্ষিণ নে পূব পশ্চিমে হয়! বা তেওঁৰ অহা ৰাস্তা অন্য ফালে আছিল! তেওঁ চাৰিওপিনে ঘূৰি ফুৰিব পাৰে কিন্ত পাহৰি যায় যে তেওঁ কিদৰে কৰবালে গুচি গৈছিল আৰু কেনেকৈ আহিল য’ত বৰ্তমান তেওঁ আছে ৷\nসময়ৰ বিসংগতি: সময়ৰ বিসংগতি অনুপযুক্ত সময়ৰ আচৰণ বা ব্যৱহাৰৰ বৈশিষ্ট্য ৷ এয়া সূক্ষ্ম হব পাৰে, যেনে খোৱা বা শুৱা সময়ৰ সামান্য পৰিবর্তন।\nকিন্ত্ত সেয়া আৰু গুৰুত্বপূর্ণ হব পাৰে, যেতিয়া এজন ব্যক্তিয়ে মাজ ৰাতি ব্ৰেকফাষ্ট কৰিব পাৰে আৰু দিনৰ মধ্যভাগত ৰাতিৰদৰে বিছনা পাৰি শুবৰ বাবে প্রস্তুত কৰিব পাৰে।\nস্হানিক বৈষম্য: স্হানিক বৈষম্য বিভ্রান্তিৰ কাৰণ হব পাৰে, আৰু সেয়া অনুচিত আচৰণৰো কাৰন হব পাৰে ৷ কিছুমানে পাবলিক লাইব্রেৰিক তেওঁৰ নিজৰ ঘৰ হিচাবে বিবেচনা কৰিব পাৰে আৰু নিজৰ ঘৰত উগ্ৰ হব পাৰে ৷ স্থানিক বৈষম্যে কাৰণে তেওঁলোকৰ বাবে ঘৰৰপৰা বাহিৰত গৈ সামান্য কাৰ্য কৰাত অসুবিধা হয় ৷ এয়া খুব বিপদজনক হব পাৰে কাৰণ ব্যক্তিয়ে ঘৰৰ পৰিবেশৰ বাহিৰে বেলেগত যাব নোৱাৰে ৷\nভূল ঠাইত থকা বস্তুসমূহ উপেক্ষা নকৰিব: উদাহৰণস্বৰূপে,কাৰোবাৰ পেন্টৰ পকেটত গাড়িৰ চাবি থকা সাধাৰণ কথা। কিন্তু বাথৰুমৰ কেবিনেটত চেকবুক ৰখা, ফ্ৰীজত গাড়ীৰ চাবি ৰখা আদি চিন্তনীয় ৷\nমেজাজ বা ব্যক্তিত্বৰ পৰিবর্তনসমূহ লক্ষ্য কৰক: মানুহৰ সময়ে সময়ে মেজাজৰ পৰিবর্তন হব পাৰে, ডিমেনচিয়া ৰোগীৰ গুৰুতৰ আৰু দ্রুতগতিত মেজাজৰ পৰিবর্তন হব পাৰে। তেওঁৰ আনন্দৰ লগত সুখী হব পাৰে আৰু বহু মিনিটধৰি কোনোবাদিশে চায় থাকিব পাৰে , সাধাৰণতে বিৰক্তিকৰ বা ভীতিপ্রদ হব পাৰে। ডিমেনচিয়া আক্রান্তৰ প্রায়ে স্বাভাবিক কামসমুহৰ ক্ষেত্রত সমস্যা হয় বাবে হতাশাগ্রস্থ হব পাৰে।\nকেৱল বস্তু,শব্দ কথা পাহৰি যোৱাতোয়ে ডিমেনচিয়া নহয় ৷ ওপৰৰ সমস্ত লক্ষণসমূহ ভালদৰে পৰ্যবেক্ষণ কৰি ইয়াৰ সঠিকতা নিৰ্ণয় কৰক ৷\nআৰু পঢ়কঃ স্মৃতিশক্তি হ্ৰাস হব ধৰিছে নেকি? Alzheimer’s-আলঝেইমাৰ্ছ ৰোগ আৰু সাৱধানতা…\nঅন্য লিখনি পঢ়িবলৈ তললৈ এই পেজৰ অন্য শিতান চাব পাৰে৷\nInstagram page – https://www.instagram.com/fitassam?r=nametag\n← বেলৰ উপকাৰিতা আৰু ব্যৱহাৰ- Benefits and Uses Of Bael Fruit In Assamese\nপ্ৰস্ৰাৱৰ পৰিমাণ কম হোৱা ৰোগ Oliguria- কাৰন, লক্ষণ আৰু চিকিৎসা – What is Decreased Urine Output in assamese →\nআপুনি জানেনে খং ৰ ফলত কিমান বেমাৰৰ সৃষ্টি হয়? আঁহক জানো খং উঠিলে কি কৰিব? How can control your anger? In assamese\n16/12/2020 08/02/2021 Moonmi Bhattacharya 0\nহতাশা বা ডিপ্ৰেছন হলে নতুবা বাচি থাকিবৰ বাবে কি কৰিব? জানো আঁহক কেইটিমান আয়ুৰ্বেদিক উপায়…Depression causes, symptoms and remedies\n22/11/2020 08/02/2021 Mitali Saikia 0\n07/03/2021 03/04/2021 Mitali Saikia 0


বিনামূলীয়া শিক্ষাব্যৱস্থা আৰু আমাৰ ভৱিষ্যত ০৬~প্ৰবন্ধ~হেমেন হাজৰিকা\nby©AdminPosted at Thursday, March 25, 2021\n(যোৱা সংখ্যাৰ পাছৰ পৰা)\n১৯৪৭ চনৰ পোন্ধৰ আগষ্টত দেশৰ জনগণে ভাবিছিল যে এতিয়া আৰু ভাৰতবৰ্ষত ঔপনিবেশিকতাবাদ নাথাকিব , বিদেশীৰ শোষণ শাসন নাথাকিব , বিদেশী পূঁজি নাথাকিব , বিদেশী কোম্পানী নাথাকিব , বিদেশৰ ওপৰত নিৰ্ভৰশীলতা নাথাকিব , সৰ্বোপৰি বিদেশী ভাষা শিক্ষাৰ প্ৰচলন হ'ব | গোলামীৰ পৰা মুক্ত হ'লেহে ভাৰতৰ জনগণে বিকাশ আৰু উন্নয়নৰ পথত বিশ্বৰ অন্যান্য উন্নত জাতি সমূহৰ লগত সমানে সমানে আগুৱাই যাব পাৰিব | এয়াই আছিল দেশ প্ৰেমীক ভাৰতীয় জনগণৰ সপোন |\nকিন্তু বাস্তৱত আমি কি দেখিছো ? দেশ স্বাধীন হোৱাৰ পিছত ইংৰাজী মাধ্যমৰ বিদ্যালয়ৰ সংখ্যা বাঢ়িল নে কমিল ? মাতৃভাষাৰ বিদ্যালয়ৰ অৱস্থা ভাল হৈছেনে বেয়া হৈছে ? শিক্ষা বিনামূলীয়া হৈছেনে ব্যৱসায়ীক হৈছে ? শিক্ষাৰ মানদণ্ড উন্নত হৈছেনে শিক্ষা ব্যৱস্থাৰ অধঃপতন হৈছে ?\nবহু শিক্ষা আয়োগ , শিক্ষানীতি আহিল আৰু গ'ল | ৰাধাকৃষ্ণন আয়োগ , কোঠাৰী আয়োগ , ৰাজীৱ গান্ধীৰ শিক্ষানীতিৰ ( ১৯৮৬) সৰ্বশিক্ষা অভিযানকে ধৰি N D A চৰকাৰৰ সুব্ৰমনিয়াম কমিটি আৰু শেহতীয়াকৈ ড' কস্তুৰীৰংগন কমিতি | কিন্তু এই আয়োগ আৰু কমিতিৰ প্ৰতিবেদন অধ্যয়ন কৰিলে আমি দেখা পাওঁ যে এইবোৰত ভাৰতীয় জনগণৰ সপোন প্ৰতিফলিত হোৱা নাই | বৰং এইবোৰ লৰ্ড মেকলেৰ প্ৰতিবেদনৰ এটা এটা নতুন সংস্কৰণ মাত্ৰ | কমিতিৰ নামটো ভাৰতীয় , কিন্তু কমিতিৰ নিয়ন্ত্ৰণ এতিয়াও বিদেশী শক্তিৰ হাততেই | যেনে ১৯৬৪ চনৰ কোঠাৰী আয়োগ | আয়োগৰ অধ্যক্ষ ডি়.এল কোঠাৰী এজন ভাৰতীয় নাগৰিক | কিন্তু বাকী সদস্য সকলৰ সৰহ সংখ্যকেই বিদেশী সাম্ৰাজ্যবাদী ৰাষ্ট্ৰৰ যেনে --- H L Elvin লণ্ডনৰ ,J L Modugall পেৰিছৰ ,V. S Jhaলণ্ডনৰ , Roger Revelle আমেৰিকাৰ ,Jean Thomas ফ্ৰাঞ্চৰ S A Shumovsky ৰাছিয়াৰ Sadatosi Thara জাপানৰ আদি | আয়োগৰ ২০জন পৰামৰ্শদাতাৰ আটাইকেইগৰাকী আছিল বিদেশী পুঁজিবাদী সাম্ৰাজ্যবাদী ৰাষ্ট্ৰৰ দ্বাৰা মনোনীত বিদেশী নাগৰিক , যাৰ বাবে স্বাধীন দেশৰ শিক্ষা আয়োগে নিজ দেশৰ মাতৃভাষাৰ সলনি ব্ৰিটিছ সকলৰ মাতৃভাষীকে ভাৰতীয় সকলৰ ওপৰত আকৌ জাপি দিলে | অৰ্থাৎ ব্ৰিটিছ শিক্ষানীতিয়েই চলি থাকিল ভাৰতত | এনেধৰণৰ সাম্ৰাজ্যবাদী ৰাষ্ট্ৰৰ প্ৰতিনিধিৰে গঠিত সকলোবোৰ শিক্ষা আয়োগে যে ইংৰাজী মাধ্যমক গুৰুত্ব দিব আৰু লগতে শিক্ষাৰ ব্যক্তিগতকৰণ নীতিকহে সমৰ্থন দিব সেয়া ধুৰূপ |


পহিলা ফেব্ৰুৱাৰীত বাজেট : দেশৰ জনগণে গুগলত ইয়াক লৈ কি বিচাৰিছে জানেনে?\nবিত্তমন্ত্ৰী নিৰ্মলা সীতাৰমনে অহা পহিলা ফেব্ৰুৱাৰীত সংসদত ২০২২-২৩ বিত্তীয় বৰ্ষৰ বাজেট দাখিল কৰিব। কৰোনাকালত প্ৰস্তুত বাজেটখনক লৈ দেশবাসীৰ আশা বহুত। সকলোৱে আশা কৰিছে বাজেটখনে দেশৰ অৰ্থনীতিক গতি দিবলৈ সক্ষম হওক। জনসাধাৰণৰ জেপলৈ চৰকাৰে চকু দিয়ক আৰু কৰৰ বোজা হ্ৰাস কৰি সামগ্ৰীৰ দাম হ্ৰাস হোৱাত সহায় কৰক। আয়কৰৰ সীমা বৃদ্ধি হওক। এই উৎসুকতাৰ বাবে বাজেটখনক লৈ দেশৰ লাখ লাখ লোক ব্যস্ত হৈ পৰিছে। গুগলত সন্ধান কৰি বাজেটৰ তথ্য আহৰণৰ চেষ্টা চলিছে। জানেনে, বাজেটক লৈ মানুহে গুগলত কি কি বিচাৰি ফুৰিছে?\n১) বাজেটৰ অৰ্থ\nফৰাচী শব্দ বৌগেট (Bougette)ৰ বাজেট শব্দটো আহিছে। ইয়াৰ অৰ্থ হৈছে সৰু বেগ। সাধাৰণ বাজেটত এটা বিত্তীয় বৰ্ষত চৰকাৰৰ আয় আৰু ব্যয়ৰ আনুমানিক বিৱৰণ থাকে। বাজেটত মূলতঃ দুটা সন্নিৱিষ্ট হা থাকে- আয় আৰু ব্যয়। চৰকাৰৰ সকলো খৰচক ব্যয় বুলি কোৱা হয়। আমাৰ সংবিধানৰ ১১২নং অনুচ্ছেদত বাজেটক বাজেট নুবুলি বাৰ্ষিক বিত্তীয় বিৱৰণ কোৱা হৈছে।\n২) বাজেটৰ প্ৰকাৰ\nবাজেটৰ প্ৰকাৰ এনেক। ইয়াৰ ভিতৰত সাধাৰণ বাজেট, পাৰ্ফৰমেঞ্চ বাজেট, আউটকাম বাজেট, বেলেঞ্চ বাজেট, জেণ্ডাৰ বাজেট আৰু জিৰো বেজড বাজেট প্ৰধান।\n৩) বাজেট ২২-২৩ দাখিলৰ তাৰিখ\nবিত্তমন্ত্ৰী নিৰ্মলা সীতাৰমনে অহা পহিলা ফেব্ৰুৱাৰীত ২০২২-২৩ বিত্তীয় বৰ্ষৰ সাধাৰণ বাজেট দাখিল কৰিব। আৰ্থিক সমীক্ষা ইয়াৰ এদিন পূৰ্বে প্ৰকাশিত হ'ব।\nপ্ৰধানমন্ত্ৰী নৰেন্দ্ৰ মোদীৰ কাৰ্যকালত এয়া হ'ব দশম বাজেট।প্ৰথমটো কাৰ্যকালত প্ৰয়াত অৰুণ জেটলিয়ে বিত্তমন্ত্ৰী ৰূপে বাজেট দাখিল কৰিছিল। লোকসভা নিৰ্বাচন হেতু ২০১৯ চনত অন্তৱৰ্তীকালীন বাজেট দাখিল হৈছিল। পুনৰ জুলাইত পূৰ্ণাংগ বাজেট আহে।\n৪) বাজেটৰ পৰা আশা\nকৰোনাৰ বাবে কৰদাতা আৰু মধ্যবিত্তৰ আৰ্থিক অৱস্থা বেয়াকৈ প্ৰভাৱিত হৈছে। এই প্ৰেক্ষাপটত বাজেটখনৰ পৰা কৰ হ্ৰাসৰ আশা কৰিছে কৰদাতা আৰু মধ্যবিত্তই। ষ্টেণ্ডাৰ্ড ডিডাকচন ৫০ হাজাৰ টকাৰ পৰা ১ লাখলৈ বৃদ্ধি কৰাৰ দাবী উঠিছে। ঘৰৰ পৰা কাম কৰা (work from home) লোকক অতিৰিক্তভাৱে কৰ ৰেহাইৰ পৰামৰ্শ দুয়া হৈছে। তদুপৰি ৫খন ৰাজ্যৰ বিধানসভা নিৰ্বাচনলৈ চাই বাজেটত মনোমুগ্ধকৰ আঁচনিৰ কথা থাকিব বুলিও আশাৰ সঞ্চাৰ হৈছে।\n৫) বাজেট কোনে প্ৰস্তুত কৰে?\nবিত্ত মন্ত্ৰালয়ৰ বিত্ত বিষয়ক বিভাগৰ বাজেট শাখাই বাজেট প্ৰস্তুত কৰে। বাজেট শাখাই সকলো মন্ত্ৰালয়, ৰাজ্য-কেন্দ্ৰীয়শাসিত অঞ্চল আদিলৈ জাননী জাৰি কৰি পৰৱৰ্তী বিত্তীয় বৰ্ষৰ বাবে আয়-ব্যয়ৰ প্ৰতিবেদন প্ৰস্তুত কৰিবলৈ কোৱা হয়।


sebahslc.in - Sebahslc.In\nJune 22, 2022 by sebahslc.in\nClass 8 Assamese Question Answer: Question Answer for Class 8 Assamese subject are given for the students so that they can get to know the answers to the questions in case they are not able to find it. It is important for all the students who are in Class 8 currently. Here we are providing … Read more\nCategories অসমীয়া Class 8 Tags class 8 assamese Leaveacomment\nশিশু লীলা Class 8 Question Answer | শিশু লীলা প্ৰশ্ন উত্তৰ | Class 8 Assamese Lesson 15 Question Answer শ্ৰেণী অষ্টম শ্ৰেণী অসমীয়া বিষয় অসমীয়া পাঠ শিশু লীলা পাঠ 15 উপলব্ধ সকলো প্ৰশ্নৰ উত্তৰ শিশু লীলা Class 8 Question Answer পাঠভিত্তিক প্রশ্ন আৰু উত্তৰ প্রশ্ন ১। উত্তৰ দিয়া :(ক) ‘শিশু লীলা’ ঘোষাটি কোনে ৰচনা কৰিছিল?উত্তৰ … Read more\nJune 21, 2022 by sebahslc.in\nসংস্কৃতি আৰু আমাৰ জীৱন Class 8 Question Answer | সংস্কৃতি আৰু আমাৰ জীৱন প্ৰশ্ন উত্তৰ | Class 8 Assamese Lesson 14 Question Answer শ্ৰেণী অষ্টম শ্ৰেণী অসমীয়া বিষয় অসমীয়া পাঠ সংস্কৃতি আৰু আমাৰ জীৱন পাঠ 14 উপলব্ধ সকলো প্ৰশ্নৰ উত্তৰ সংস্কৃতি আৰু আমাৰ জীৱন Class 8 Question Answer পাঠভিত্তিক প্রশ্ন আৰু উত্তৰ প্রশ্ন ১। উত্তৰ … Read more\nJune 20, 2022 by sebahslc.in\nহোমি জাহাঙ্গীর ভাবা Class 8 Question Answer | হোমি জাহাঙ্গীর ভাবা প্ৰশ্ন উত্তৰ | Class 8 Assamese Lesson 13 Question Answer শ্ৰেণী অষ্টম শ্ৰেণী অসমীয়া বিষয় অসমীয়া পাঠ হোমি জাহাঙ্গীর ভাবা পাঠ 13 উপলব্ধ সকলো প্ৰশ্নৰ উত্তৰ হোমি জাহাঙ্গীর ভাবা Class 8 Question Answer পাঠভিত্তিক প্রশ্ন আৰু উত্তৰ প্রশ্ন ১। পাঠটো পঢ়ি প্রশ্নবোৰৰ চমু উত্তৰ … Read more\nঅতীতক নাযাবা পাহৰি Class 8 Question Answer – | অতীতক নাযাবা পাহৰি প্ৰশ্ন উত্তৰ | Class 8 Assamese Lesson 11 Question Answer শ্ৰেণী অষ্টম শ্ৰেণী অসমীয়া বিষয় অসমীয়া পাঠ অতীতক নাযাবা পাহৰি পাঠ 11 উপলব্ধ সকলো প্ৰশ্নৰ উত্তৰ অতীতক নাযাবা পাহৰি প্ৰশ্ন উত্তৰ পাঠভিত্তিক প্রশ্ন আৰু উত্তৰ প্রশ্ন ১। উত্তৰ দিয়া :(ক) কোনবোৰ সম্পদক কলাসম্পদ … Read more\nপৰীক্ষিতৰ ব্ৰহ্মশাপ Class 8 | সকলো প্ৰশ্নৰ উত্তৰ | পাঠ 10 |\nJune 18, 2022 by sebahslc.in\nপৰীক্ষিতৰ ব্ৰহ্মশাপ Class 8 Question Answer – | পৰীক্ষিতৰ ব্ৰহ্মশাপ প্ৰশ্ন উত্তৰ | Class 8 Assamese Lesson 10 Question Answer শ্ৰেণী অষ্টম শ্ৰেণী অসমীয়া বিষয় অসমীয়া পাঠ পৰীক্ষিতৰ ব্ৰহ্মশাপ Class 8 লেখক ভট্টদেৱ পাঠ 10 উপলব্ধ সকলো প্ৰশ্নৰ উত্তৰ পৰীক্ষিতৰ ব্ৰহ্মশাপ Class 8 Question Answer পাঠভিত্তিক প্রশ্ন আৰু উত্তৰ প্রশ্ন ১। তলৰ বাক্যকেইটা পঢ়া আৰু … Read more\nভয় Class 8 Question Answer – অসমীয়া পাঠ9অষ্টম শ্ৰেণী\nJune 17, 2022 by sebahslc.in\nভয় Class 8 Question Answer – | ভয় প্ৰশ্ন উত্তৰ | Class 8 Assamese Lesson9Question Answer শ্ৰেণী অষ্টম শ্ৰেণী অসমীয়া বিষয় অসমীয়া পাঠ ভয় Class 8 লেখক শীলভদ্ৰৰ পাঠ9উপলব্ধ সকলো প্ৰশ্নৰ উত্তৰ ভয় Class 8 Question Answer পাঠভিত্তিক প্রশ্ন আৰু উত্তৰ প্রশ্ন ২। উত্তৰ দিয়া :(ক) ৰবীনৰ চৌবিশ ঘণ্টাৰ লগৰীয়া কোন?উত্তৰ … Read more\nশ্ৰী শ্ৰী শংকৰদেৱ Class 8 Question Answer – অসমীয়া অষ্টম শ্ৰেণী\nJune 16, 2022 by sebahslc.in\nশ্ৰী শ্ৰী শংকৰদেৱ Class 8 Question Answer | শ্ৰী শ্ৰী শংকৰদেৱ প্ৰশ্ন উত্তৰ | Class 8 Assamese Lesson 8 Question Answer শ্ৰেণী অষ্টম শ্ৰেণী অসমীয়া বিষয় অসমীয়া পাঠ শ্ৰী শ্ৰী শংকৰদেৱ Class 8 লেখক সত্যনাথ বৰাদেৱ পাঠ 8 উপলব্ধ সকলো প্ৰশ্নৰ উত্তৰ শ্ৰী শ্ৰী শংকৰদেৱ Class 8 Question Answer পাঠভিত্তিক প্রশ্ন আৰু উত্তৰপ্রশ্ন ১। উত্তৰ … Read more\nবস্তু বিজ্ঞান আৰু অধ্যয়ন Question Answer | প্ৰশ্ন উত্তৰ | Class 8\nJune 16, 2022 June 16, 2022 by sebahslc.in\nবস্তু বিজ্ঞান আৰু অধ্যয়ন Question Answer | বস্তু বিজ্ঞান অধ্যয়ন প্ৰশ্ন উত্তৰ | বস্তু বিজ্ঞান অধ্যয়ন Class 8 Assamese Lesson7Question Answer শ্ৰেণী অষ্টম শ্ৰেণী অসমীয়া বিষয় অসমীয়া পাঠ বস্তু বিজ্ঞান আৰু অধ্যয়ন Class 8 লেখক সত্যনাথ বৰা পাঠ7উপলব্ধ সকলো প্ৰশ্নৰ উত্তৰ বস্তু বিজ্ঞান আৰু অধ্যয়ন Question Answer পাঠভিত্তিক প্রশ্ন আৰু উত্তৰপ্রশ্ন … Read more\nমোবাইল ফোন : ইয়াৰ উপকাৰিতা আৰু অপকাৰিতা\nJune 15, 2022 by sebahslc.in\nমোবাইল ফোন : ইয়াৰ উপকাৰিতা আৰু অপকাৰিতা বৰ্তমান সময়ত সমাজৰ এক গুৰুত্বপূৰ্ণ স্থান অধিকাৰ কৰিছে মবাইল ফোনে। ই যোগাযোগৰ বাবে এক উন্নতমানৰ ব্যৱস্থা। ইয়াৰ সহায়ত আমি যিকোনো সময়তে যিকোনো ঠাইৰ পৰা যিকোনো ঠাইৰ ব্যক্তিৰ লগত যোগাযোগ কৰিব পাৰোঁ। ইয়াৰ কেতবোৰ উপকাৰিতা আৰু অপকাৰিতাৰ বিষয়ে তলত আলোচনা কৰা হল উপকাৰিতা—বর্তমান সময়ত আমাৰ সমাজ জীৱনত মোবাইল ফোনৰ … Read more\nCategories অসমীয়া ৰচনা Tags assamese essay Leaveacomment


২০৩০ৰ পৃথিৱী (ধনজিৎ কুমাৰ শৰ্মা) - সাহিত্য ডট অৰ্গ\n২০৩০ৰ পৃথিৱী (ধনজিৎ কুমাৰ শৰ্মা)\n‘অ’ বাবা উঠ এ, দিপ্ৰা হলাকহি’ – মাৰ মাতত সাৰ পা‍ই উঠিলোঁ। ৰাতিপুৱা‍ই মতা অভ্যাসটো মাৰ সলনি নহ’ল।\n‘সুপ্ৰভাত শৰ্ম্মা ডাঙৰীয়া, বৰ্ত্তমান ভিতৰৰ উষ্ণতা ২০’ আৰু বাহিৰৰ ২২’; পুৱতি নিশাৰে পৰা আপোনাৰ কাম কৰি জানমণি ভাগৰি পৰিছে; কাষৰ কোঠালিতে মা আছে আৰু আপোনাৰ দে‍উতা‍ই পিছপিনে কাম কৰি আছে….দুয়ো এ‍ইমাত্ৰ ব্ৰেকফাষ্ট কৰি উঠিছে; পিছে জানমনিয়ে আপুনি উঠালৈ অপেক্ষা কৰি আছে। আপোনাৰ পত্নী, আড্ৰিয়ানা বৰ্ত্তমান হেলছেংকিত ‘ইউৰেছিয়ান স্পেছ এজেণ্সি’ৰ ‘ৰব’ন’ট-১৩৫’ মিছন কন্ট্ৰ’ল ৰুমত ব্যস্ত… দিনটো আপোনাৰ শুভ হওঁক।’ -কৰ্ণিং ৱাল ডিছপ্লেবোৰত মোৰ ব্যক্ৰিগত ফট’বট ‘জীবনে’ ছবিসহ বৰ্ণনা কৰিব ধৰিলে।\nদৌৰাদৌৰিকৈ উঠি মাৰ ওচৰলৈ গলো। কৰ্ণিং ৱাল ডিছপ্লেত মাৰ ফট’বট ‘বৰ্ণালী’য়ে আজিৰ হেল্থ ৰিপোৰ্টখিনি নৰ্মেল দেখুৱালে; তথাপিও ‘ন্যাৰ জ্য’ন হেল্থ নেটৱ’ৰ্ক’ত বৰ্ত্তমান অনলা‍ইন থকা ডাঃ আদিত্য ৰঞ্জন দত্তলৈ আজিৰ ৰিপোৰ্টখিনি পঠাবলৈ বৰ্ণালীক কলোঁ।\n‘কি চাহ বনামে? গ্ৰীন না অ’ৰ্থোড’ক্স? নে আজি বেলেগ?’ – মা‍ই সুধিলে।\n‘মা, তই জিৰ’ অলপ; আজি তাৰাতাৰি লা‍ইগছি।’\n‘এহ, ৰবটসপা‍ই বনা খানা আপিটুই ভাল নাপে, মই বনাও ৰহ!’, মা‍ই ঠে‍হ পাতিলে।\n৭৫ বছৰীয়া মাক মই কেনেকৈ ৰান্ধিব দিওঁ? উৰুকা বা বিহু হ’লে বেলগ কথা, আটায়ে মিলিজুলি ৰান্ধো।\n‘আজি ক’বাত যাবি নেকি? দেউতা‍য়ো যাবো কবাত?’- এ‍ইবুলি ৰ’দালি চিষ্টেমত জান আৰু মোৰ বাবে ৰাতিপুৱাৰ মেন্যু নাৰিকল চুৰুকা মিহলি টেকেলি পিঠা আৰু সেউজীয়া চাহ পুট কৰিলোঁ। ‘ৰ’দালি কুকিং ৰবট কমপ্লেক্স’টো উদ্ধৱ ভৰালীৰ সৃষ্টি; ২০১৭ চনত প্ৰথমবাৰৰবাবে পৰীক্ষামূলকভাবে ব্যৱহৃত হৈছিল। পিছলৈ আ‍ই.আ‍ই.টি গুৱাহাটী আৰু ‘আৰ্ক উদ্যোগ’ৰ যুটীয়া প্ৰচেষ্টাত ইয়াক আৰু অধিক উন্নতকৰণ কৰা হয়। ‘ভাষা-সাহিত্য সন্মিলনী’য়ে আন বহু কাৰিকৰী ক্ষেত্ৰত অসমীয়া ভাষা প্ৰয়োগৰ এলগ’ৰিথম বনোৱাৰ লগতে ৰ’দালি কমপ্লেক্সটো বনাই – যাৰ বাবেই মা-দেউতাৰ দৰে হেজাৰ হেজাৰ অসমীয়া মানুহৰ বাবে চিষ্টেমটো সুবিধাজনক হৈ উঠিছে।\n‘এহ, দেউতাৰেৰ কথা নকবি আৰু…. পিছপিনে লা‍উপুলি কে‍ইটামান ৰু‍ইছলু, তাতে পানী দি আছে বোধহয়। …কবাক যাবা লাগা থা‍ইকলি তা‍ই সনকালে উ‍ইঠবা নৰা!?! এ‍ই জানটুয়ো তই নুঠাকে ভাত-পানী আকো নাখে!’, মা‍ই ক’লে।\nজানমণি – মোৰ একমাত্ৰ ছোৱালী, পোন্ধৰ বছৰ বয়সতে তা‍ই দেউতাকৰ ইমান কাম চম্ভালিব পৰা হৈছে; এজন গোৰৱান্বিত পিতৃ মই। তা‍ই এজনী ভাস্কৰ্য্যবিদ। যোৱামাহত দুবাৰো বৃহস্পতিৰ উপগ্ৰহ, ‘ইউৰোপা’লৈ গৈছে- ভাৰত আৰু চীনৰ ‘আ‍ইছ মন্যুমেণ্ট’ যুতীয়া টুৰিজম প্ৰজেক্ট এটাৰ ‘জুনিয়ৰ এলাগেণ্স এডভা‍ইছ’ৰ’ তা‍ই; নিজৰ গৱেষণা স্বত্তেও তা‍ই মোৰ সহকৰী হিচাপে কাম কৰি ভাল পায়।\n‘অ’ জান, কি ক’ৰি আছা অ’?’ – এ‍ইবুলি ব্ৰেকফাষ্টৰ সৈতে লেবত পাছৱ’ৰ্ড মাৰি সোমালোঁ।\n‘অ’ দেউতা উ‍ইথলি?’ -মায়ে কিছু নলবেৰীয়া শিকা‍ইছে তা‍ইক; তাই মাক ‘আবু’ বুলি মাতিলে বৰ ভাল শুনি। তা‍ইৰ জন্মৰ এবছৰ পিছতে ছাৰ্ক চৰকাৰে মোক ‘ব্ৰহ্মন’ট’ হিচাপে ‘স্পেছ মা‍ইনিং’ মিছনত ‘ৰিয়ানাক্সি গ্ৰহাণুপুঞ্জ’লৈ পঠা‍ইছিল। ৰিয়ানাক্সিত মই তিনিবছৰ কটোৱা বাবে মাক আৰু মাহীয়েকৰ লগত ডাঙৰ হোৱা তা‍ইৰ মাতৃভাষা আ‍ইৰিছ হৈ পৰিছিল। ২০২০ চনৰ পৰা শিক্ষাৰ বাবে ‘এচপাৰেণ্ট’ক বিশ্বভাষাৰুপে মানি লোৱাৰ বাবে সমগ্ৰ মানৱজাতীয়ে শিক্ষা আৰু কৰ্মক্ষেত্ৰত প্ৰধানতঃ এচপাৰেণ্ট’ই ব্যৱহাৰ কৰিবলৈ লয়; তায়ো এচপাৰেণ্ট’তে শিক্ষিত। তথাপি আমি ঘৰত অসমীয়া, আইৰিছ, এচপাৰেণ্ট’ আৰু ইংৰাজী আটা‍ইবোৰ ব্যৱহাৰ কৰোঁ। মা-দেউতাৰ পৰা তা‍ই অসমীয়া শিকিছে, একেবাৰে খাটি নলবৰীয়া ঠাঁচত; আ‍ইৰিছ সুৰৰ নলবৰীয়া- শুনিলে শুনিয়ে‍ই থাকিবৰ মনি যায়।\nব্ৰেকফাষ্টখিনি টেবুলত থৈ তা‍ইক এবাৰ সাৱটি ধৰিলোঁ- ‘মোৰ জান কিয় ইমান দেৰীলৈ ব্ৰেকফাষ্ট কৰা না‍ই?’\n‘তই নহকে খাবা ভাল নাপাওঁ মই, আতা-আবুৰ লগত অলপ খা‍ইছু তথাপিও’, নাৰিকল চুৰুকাৰে বনোৱা টেকেলী পিঠা খা‍ই খা‍ই তা‍ই ক’বলৈ ধৰিলে, ‘মিছনৰ প্ৰায় চ’ব বস্তু মই ৰেডি কৰি ঠৈছোঁ। গোটাইখিনি কথা জীবনক শিকে দিছু,… লিখেনষ্টা‍ইনৰ ডাৰ্ক এনাৰ্জি প্লেণ্টত কিছু সমস্যা হৈছি… তোক বিছৰি দুবাৰো ৩ডিঅ’ত মেছেজ আ‍ইছি…. মা‍য়ো ৰাতিপুৱা‍ই ৩ডিঅ’ত আইছিল….’\n‘ঠিক আছে মই চা‍ই আছোঁ। পিছে তুমি আজি ক’ত যাবা জান? যোৱা শুক্ৰবাৰে ‘ডবং-১৬’ ৰিলিজ হৈছে, জ্যোতিৰূপাহঁতৰ লগত এবাৰ চা‍ই আহিব পৰা।’, মই ক’লো।\n‘দেউতা, ছলমান বুঢ়াৰ অভং নাচ ভাল নাপাওঁ মই! তালুকদাৰ বৰদে‍উতা‍ৰ তালৈ যাম বুলি ভাইবছু।’, জানে প্ৰায় চিঞৰি ক’লে।\nএৰা, ঠিকে‍ই কৈছে তা‍ই; ডাঃ তালুকদাৰ আৰু তেওঁৰ গ্ৰুপটোক ‘হ্যুম্যেন থ’ট এনক্ৰিপশ্বন চিষ্টেম’ ইমপ্লেণ্টৰ বাবে এ‍ই বছৰৰ চিকিৎসা বিজ্ঞানৰ নবেল দিয়া হৈছে- অসমলৈ এয়া অষ্টম নবেল। সময়ৰ অভাৱৰ বাবে তেখেতক কেবামাহো বাস্তৱত লগ কৰা হোৱা না‍ই; তা‍য়ে এবাৰ যাওঁক। ‘অ’ই অ’ই জান, ঠিক আছে বাৰু; পিছে যোৱা এতিয়া অলপ জিৰণি লোৱা’।\nজানৰ লগত দু‍ই এটা কথা পাতি মই T3DIO ত সোমালোঁ। ৰেটিনা স্কেন অথেণ্টিকেশ্বনৰ পিছত বাৰ্তাবোৰ এটা এটাকৈ স্ক্ৰীণত ভাঁহি উঠিল – ‘লিখেনষ্টা‍ইন ডাৰ্ক এনাৰ্জি প্লেণ্টত ইভেণ্ট কাৰ্ভেচাৰ সমস্যা’, ‘১৭:৫৬ বজাত মিছন ৰিমা‍ইণ্ডাৰ’, ‘৩১ জানুৱাৰীত আড্ৰিয়ানা আহি আছে’, ‘বিশ্ব ফট’কন এ‍ইবাৰ শ্বিলংত’ …. … ..\nT3DIO (Teleported 3D Image Office) –ঠিক আমাৰ পূৰণি PCO টোৰ দৰে‍ই, পিছে ইয়াৰ ভিতৰত সম্পূৰ্ণ ভাৰ্ছুৱেল পাৰিপাৰ্শ্বিক; লগতে ই Solar System Hyper Teleportation Network ৰ দ্বাৰা গোটে‍ই সৌৰজগততে বিষ্টৃত। T3DIO (3ডিঅ’- থ্ৰিডিঅ’ বুলি কওঁ) আজিকালি প্ৰতিঘৰে ঘৰে। দূৰণিত থাকিও ইয়াৰ সহায়ত নিজৰ ‘লা‍ইভ 3D ইমেজ’ পঠিয়াই শিক্ষা, কৰ্মক্ষেত্ৰ, পৰিয়াল বা বন্ধুবৰ্গৰ পাৰ্টী সকলোতে অংশগ্ৰহণ কৰিব পাৰি।\n২০১৯ চনত ছাৰ্ণত ‘কোৱাণ্টাম মহাকৰ্ষণ’ সূত্ৰৰ আৱিষ্কাৰে যেন সমগ্ৰ মানৱ সভ্যতাকে সলনি কৰি পেলালে। আৰু তাৰ ভিত্তিত গঢ়ি উঠা বিভিন্ন প্ৰযুক্তি যেনে: মহাকাশৰ পৰা ‘কৃষ্ণ শক্তি’ৰ আমাদানি আৰু ‘কৃত্তিম কৃষ্ণ গহ্বৰ’ৰ সৃষ্টিৰ ক্ষমতা‍ই বিশ্বৰ শক্তিখণ্ডক ন-ৰূপ দিলে। তাৰে‍ই অৱদান ‘ডাৰ্ক এনাৰ্জি প্লেণ্ট’ – বিশ্বৰ প্ৰায় ৭০% শক্তি আজি ডাৰ্ক এনাৰ্জি প্লেণ্টসমূহে যোগান ধৰি আছে। সুলভ মূল্যৰ ইন্ধণৰ প্ৰাচুৰ্য্যতা, স্পেছ ডা‍ইমণ্ড আৰু হিলিয়াম-৩ মা‍ইনিং, স্পেছ টুৰিজম আদিয়ে বিশ্ব অৰ্থনীতিৰ ৩৬০’ পৰিবৰ্ত্তন আনিলে – যিটো হয়টো শতিকাৰ আৰাম্ভনিৰ মহান অৰ্থনীতিবিদ ৰঘুৰাম ৰাজনৰো কল্পনাৰ বাহিৰত আছিল। কথাবোৰ ভাবিলে সপোনৰ গ্ৰহত থকা যেন লাগে – সৌ সিদিনা একাঠু বোকা খঁচি আহি এম.জি ৰেলত উঠি জেঠীমাহঁতৰ ঘৰলৈ গৈছিলোঁ, আজি একে‍ই ৰাস্তাৰেই ‘মেগ-লেভ’ ৰেলত ভতীজীজনী আহি আছে। সঁচাকৈয়ে আমাৰ এ‍ই দ্ৰুত উন্নয়ন ‘প্ৰকৃতিৰ সঠিক জ্ঞান’, ‘সত্য সন্ধান’ আৰু ‘সুপৰিকল্পনা’ৰ বাবেহে সম্ভৱ হৈছে।\n‘লিখেনষ্টা‍ইন ডাৰ্ক এনাৰ্জি প্লেণ্ট’ৰ লগত যোগাযোগ স্থাপন কৰিলোঁ- দায়ীত্বত থকা ডঃ আকিতা টাকাহাছিয়ে মোক স্বাগতম জনালে। প্লেণ্টৰ ‘Extra-Dimensional Virtual Schematic Room’ ত সোমালোঁ। যোৱাৰাতিৰ ছিমুলেশ্ব্যনবোৰ চা‍ই বুজিলো: অষ্টম মাত্ৰাৰে অহা 1D কৃত্তিম ষ্টীং কিছুমানৰ লগত ‘এণ্ড্ৰ’মেডা তাৰকাপুঞ্জ’ৰ ‘কেন্দ্ৰীয় কৃষ্ণ গহ্বৰ’টোৰ ‘গ্ৰেভিটনে’ বক্ৰৰ সৃষ্টি কৰিছে; সমস্যাটো বুজি পালোঁ – পিছে বহুমাত্ৰাৰ গাণিতিক বিশ্লেষণ মোৰ সাধ্যৰ বাহিৰত। প্ৰখ্যাত গণিতজ্ঞ বন্ধুবৰ পজ্যোমলৈ বাৰ্তা পঠালোঁ, তেখেত বৰ্ত্তমান কা‍ইষ্ট (KAIST)ৰ প্ৰেফেচ’ৰ।\n৩ডিঅ’ত আগন্তুকৰ সংকেট বাজি উঠিল, পজ্যোম আহিছে… আমাৰ (আচলতে মোৰ) লেকচাৰ আৰাম্ভ হ’ল। আজি ষোল্ল বছৰে আমি বিভিন্ন কাম একেলগে কৰি আহিছোঁ, ইমান শান্ত মানুহজনে মই মুখফটাটোৰ লেকচাৰবোৰ কেনেকৈ সহি থাকে বাৰু?!\n‘কুনি আইছি এ বাবা? ৰহ, চাহ নখাকে যাবা নে‍ইদবি।’ – মা‍ই সুধিলে।\nওফফ, এ‍ই জানটোয়ো দৰ্জাখন আধা খোলাকৈ গৈছে…. মই মাক কিবা ক’বলৈ খোজতে‍ই জানমণিয়ে মাত দিলে – ‘কুনিও নহয় দে আবু; ৩ডিঅ’ত দেউতা‍ই কথা পাতি আছে…..’\n…পজ্যোমৰ সহায়ত গাণিতিক সমস্যাখিনি সমাধানৰ পিছত আলোচনা সামৰি কৰিবলগীয়া ‘ইভেণ্ট কাৰ্ভেচাৰ ৰিট্ৰেন্সফৰ্মেশ্বন মডেলিং’ এটা বনা‍ই ডাৰ্ক মেটাৰ প্লেণ্টৰ উপদেষ্টা সমিতিত আপলোড কৰিলোঁ।\nইমানখিনি কৰালৈ দুপৰিয়া এক বাজিল। জীবনক সোধতে দেউতা বাৰাণ্ডাতে বহি থকা বুলি ক’লে। সকলোবোৰ সামৰি থৈ দেউতাৰ ওচৰলৈ গলোঁ।\n‘অ’ তই ঘৰতে আছ বাবা?’ – দেউতা‍ই সুধিলে।\n‘ভাঠিবেলা গৈ আছো দেউতা, মালদ্বীপলৈ; তাৰ পিছত ছ্য়টা বাজাত ‘মহাকাশ লিফ্টে’ৰে ‘প্লেটফ’ম-৭’ ক লগি যাম; মিছন আছে আমাৰ।’\n‘এক জানুৱাৰীক লগি আহি পাবি না? মায়েৰে মহাভৈৰৱক যাওঁ যাওঁ কে আছে…’, দেউতা‍ই সুধিলে।\n‘তাৰ আগতে আহিম দেউতা, আড্ৰিয়ানাও ৩১ তাৰিখে আ‍ইহবো।’\n‘হ’ব দে নতুন বছৰত গটাগেটা আকালগে যাম… আৰু শুন তই সাৱধানে যাবি।’, দেউতা‍ই ক’লে।\n‘হ’ব দেউতা।’, নিতৌ পৰ্য্যাপ্ত পৰিশ্ৰম কৰা দেউতাৰ কোনো শাৰীৰিক সমস্যা না‍ই, তথাপিও দেউতাৰ ফট’বট ‘ৰনজিতে’ তথ্যবোৰ মাজে মাজে দেখুৱা‍ই।\nদুপৰিয়াৰ আহাৰ প্ৰস্তুত হোৱা বুলি জীৱনে জনালে। সময়ো কম আছে, দোৰাদৌৰিকৈ গৈ গাটো ধূ‍ই আহিলোঁ। ঘৰৰ পানীৰ নলী, বিজুলী, ‘হা‍ইপাৰ-টেলি নেটৱাৰ্ক’ আৰু চাৰিওপিনৰ সুৰক্ষাজনিত যন্ত্ৰপাতিবোৰৰ ছিকিউৰিটি স্কেন এটা কৰিবলৈ জীবনক নিৰ্দ্দেশ দি আটায়েৰ লগত দুপৰিয়াৰ আহাৰ খাবলৈ বহিলোঁ।\nখোৱা শেষ কৰি সম্মুখৰ ঘাহনিদৰাত দু‍ই মিনিট খোজ কঢ়া হ’লত- জীবনে আহি ছিকিউৰিটি স্কেন ৰিপোৰ্টটো দেখুৱালে: …বাৰিৰ পিছপিনৰ ‘টাকিয়ন ৱেভ ডিটেক্টৰ-এফ’ টোৰ ফ্যুৱেল চেলত কিছু সমস্যা হৈছে…ভালদৰে‍ই কাম কৰি আছে যদিও যিকোনো সময়তে বিকল হ’ব পাৰে। বাকী সকলো ঠিক ঠাক।\nসময়ৰ অভাৱৰ বাবে মই চাব নোৱাৰিম, জানকে সময় সুবিধা মিলা‍ই নিউক্লিয়াৰ ইঞ্জিনিয়াৰ এজনক খবৰ কৰিবলৈ ক’লো। স্কেন ৰিপোৰ্টখিনি জানে তা‍ইৰ ফট’বট ‘দ্য ভিন্সি’ক জীবনৰ পৰা কপি কৰি ল’বলৈ ক’লে।\nনবৌৱে দি থৈ যোৱা চুঙা পিঠা কে‍ইডোখোৰমান মা‍ই বান্ধি দিলে। আজিকালি মিছনলৈ গ’লে কোনেও ভয় নকৰে… উন্নয়ন আৰু মহাকাশ অভিযানক সকলোৱে হাঁহিমুখে আকোঁৱালি লৈছে।\nলেবলৈ গৈ মই শেষ প্ৰস্তুতি কৰিলোঁ, মহাকাশত কৰিবলগীয়া দুটামান সৰু পৰীক্ষাৰ লগতে পেছিফিক চৰকাৰৰ গুৰু দায়ীত্বখিনি আকৌ এবাৰ বুজি ললোঁ। জানমণিয়ে জীবনক দিয়া সকলো তথ্য পৰীক্ষা কৰিলোঁ- এয়া তা‍ই মোৰ ছটা মিছনৰ প্ৰস্তুতি কৰিলে, ইমান কম বয়সতে তা‍ই ইমান গধূৰ দায়িত্ব ল’ব পৰা হ’ল; তা‍ইৰ বযসত মই বাঁহী বা‍ই, চৰা‍ই বিচাৰি ঘুৰি ফুৰিছিলোঁ।\nসকলো সুন্দৰ, তথাপিও জীবনক প্ৰতি-মহাকৰ্ষণ সম্পৰ্কীয় কে‍ইটিমান টান প্ৰশ্ন কৰিলোঁ। বঢ়িয়া, সি প্ৰস্তুত। তাক গাড়ীখন উলিয়াব ইংগিত দি মই লেবৰ পৰা ওলালোঁ। ‘গগন’ (ভাৰতীয জি.পি.এছ) অট’পা‍ইলট ত চলিত ‘টেছলা-এক্স২০’ ইলেক্ট্ৰিক কাৰখন যথা সময়ত সম্মুখত ৰ’লহি। মা দেউতাক সেৱা কৰি বেগটো লৈ গাড়ীত উঠিলোঁ, জানমণিও যাব বৰঝাৰ বিমান বন্দৰলৈ।\nআবেলি ৩:৩০ বজাত মালদ্বীপলৈ মোৰ ভা‍ইপাৰ বিমান আছে। মালদ্বীপৰ পৰা ‘স্পেছ লিফ্টে’ৰে ‘আন্তঃৰাষ্ট্ৰীয় মহাকাশ প্লেটফৰ্ম নং-৭’লৈ গৈ তাত নিউজিলেণ্ড, মাডাগাস্কাৰ, কোষ্টা ৰিকা আৰু পেৰুৰ আন মহাকাশচাৰী সকলক লগ ধৰিম।\n‘অচিনা দেশতে আছিলা তুমি…দূৰণিত আছিলে কোনোবা যে ৰৈ….’ জানে জুবিনৰ বহু পুৰণি গীত এটাকে লগা‍ই দিলে। হাঃ হাঃ একেটা গানকে ৰিপিটা‍ই শুনা জীনটো তা‍ই মোৰে‍ই পা‍ইছে। গানটো শুনি আনা (অড্ৰিয়ানা)লৈ মনত পৰি গ’ল – বৰঝাৰ বিমান বন্দৰলৈ তা‍ইক নিবলৈ আহোতে গোটে‍ই ৰাস্তাতে কম শুনিছিলোঁনে এ‍ই গানটো! আহ, নিজে ড্ৰা‍ইভিং কৰি তেনে গান শুনাৰ মজা‍ই বেলেগ আছিল!! এতিয়া অট’পা‍ইলটৰ যুগত তেনে অনুভৱ কেনেকৈ আহিব; সকলোবোৰ যে উপগ্ৰহৰদ্বাৰা নিয়ন্ত্ৰিত (আকৌ দুৰ্ঘটনাও না‍ই পিছে)। ৰন্ধ্ৰে ৰন্ধ্ৰে উপলব্ধি কৰিছিলো গানটোৰ অৰ্থ! সঁচাকৈয়ে প্ৰযুক্তিয়ে মানুহৰ মাজত দুৰত্ব কমা‍ই আনিলে। আজি হেলছেংকিত আছে তা‍ই, তথাপি পুৱা-গধূলি ৩ডিঅ’ ৰে আহিবই, নাহিলে‍ই যে মা‍ই হাহাকাৰ লগা‍ই; মানে আজিও ‘আ‍ইৰিছ বৰী’ৰ নামত পাগল। তায়ো সকলো সময়তে ইয়াতে‍ই থাকিব বিচাৰে, মা-দেউতা আৰু জানৰ লগত। বহু প্ৰতিভাবান তা‍ই- যোৱাবাৰ ‘পিকো-কণ্ট্ৰ’লাৰ’ৰ সফল পৰীক্ষাৰ বাবে বহুকে‍ইটা বটা পা‍ইছে। এতিয়া ৰবন’টবোৰক প্লাংক দৈৰ্ঘ্য (১০^-৩৪ মিটাৰ)ৰ ‘একমাত্ৰিক সূক্ষ্মাতিসূক্ষ্ম সূতা’লৈ ৰূপান্তৰ (ফা‍ইন-ষ্ট্ৰীং এনালা‍ইছিছ) কৰি আছে; ইউৰেছিয়ান স্পেছ এজেন্সিয়ে ‘অতিৰিক্ত-মাত্ৰাৰ পথে’ৰে ‘লাৰ্জ মেগেলাণ্টিক ক্লাউড’ তাৰপাকুঞ্জলৈ ৰবন’ট মিছনৰ বাবে যো যা চলা‍ই আছে।\n‘লোকপ্ৰিয় গোপীনাথ বৰদলৈ আন্তঃৰাষ্ট্ৰীয় বিমান বন্দৰ’ পালোহি। জানক এৰি যাবলৈ বৰ বেয়া লাগে; কেতিয়াবা তা‍ই আকৌ অকমাণি জনী হৈ পৰে। চকু চলচলীয়া হোৱাৰ আগতে তা‍ইক বিদায় দি মই টাৰ্মিনেল-২৫ ত সোমালোঁ। ছেঞ্জিং ৰূমলৈ গৈ ‘ফ্লা‍ইট চ্যুট’ পিন্ধি আহি প্ৰয়োজনীয় সুৰক্ষাৰ কামখিনি সমাপ্ত কৰিলোঁ; এতিয়াও পাচমিনিটমান বাকী আছে। মোৰ ব্যক্তিগত বিমান ‘ভা‍ইপাৰ-z’ খন যথাস্থানত থকা দেখিলোঁ। ‘স্পেছ ডে‍ইলি’ কাকতখন পঢ়িব ললোঁ: ‘ইৰাণৰ কৃষ্ণ গহ্বৰ দখলৰ ওপৰত আমেৰিকাৰ হস্তক্ষেপ’, ‘উত্তৰ কোৰিয়া‍ই ফোবছত এন্টি-মেটাৰ বোমা পৰীক্ষাৰ প্ৰস্তুতি চলা‍ইছে’, ‘ইউৰোপাত মাছ ধৰাটো বে আ‍ইনী ঘোষনা কৰিছে বিশ্বসংঘই’… লিখেনষ্টা‍ইনৰ খবৰটো‍ও আহিছে…\nকিছুসময়ৰ পিছতে জীৱনলৈ ক্লিয়াৰেন্স ন’টিফিকেশ্বন আহিল।যথাসময়ত ককপিটত উঠিলোঁ, ”ব’নফেনন ছিনিয়’ৰো… হেভু ব’নান ফ্লুটো…” ভা‍ইপাৰ-z এ এচপাৰেণ্ট’ত মোক স্বাগতম জনালে লগতে নিয়মবোৰ ক’বলৈ ধৰিলে। (ফ্লা‍ইটৰ নিয়ম বৰ্ণনাবোৰে আমুৱা‍ই আৰু দেই!) ভৰি, কঁকাল আৰু কান্ধৰ (চীট) গ্ৰীপবোৰ লাহেকৈ লাগি ধৰিল। এক মিনিট সময় চকু মুদি নিজকে শান্ত কৰিলোঁ।\n‘ডাংকোন… লি ফ্লুটাছ’ – ধন্যবাদ দি উৰণ আৰাম্ভ কৰিবলৈ অনুমতি দিলোঁ।\nকিছুসময়ৰ ভিতৰতে ভা‍ইপাৰে উলম্ব উৰণ (ভাৰ্টিকেল টেক অফ) আৰাম্ভ কৰিলে।\nমেক-৪ বা শব্দৰ চাৰিগুণ বেগ (প্ৰায় ৪৯০০ কিঃমিঃ প্ৰতি ঘণ্টা)ত যোৱা মোৰ ভা‍ইপাৰ বিমানখনে এঘণ্টা নহৌতে‍ই ‘গ্ৰাউণ্ড ষ্টেছন-৭’ পোৱালে।… মালদ্বীপৰ হুভাধু আট’ল আৰু আদ্দু আট’ল দ্বীপদুটাৰ মাজৰ লাক্ষাদ্বীপ সাগৰত ‘গ্ৰাউণ্ড ষ্টেছন-৭’ অৱস্থিত – সাধাৰণ ভাষাত সাগৰত ওপঙি থকা ই এখন ‘প্ৰকাণ্ড স্থবিৰ জাহাজ’, য’ত ‘মহাকাশ লিফ্ট কমপ্লেক্স’, ‘শূণ্য-মহাকৰ্ষণ প্ৰশিক্ষন আৰু স্বাস্থ্য পৰীক্ষণ ব্যৱস্থা’ আৰু ব্যক্তিগত বিমান উৰণ-অবতৰনৰ বাবে ‘এয়াৰ-ফিল্ড’ এখন আছে।\nমোৰ ‘মহাকাশ লিফ্ট’ নম্বৰ E২৩৭ (ইতিহাসৰ ৰকেট উৎক্ষেপনৰ লগত ভুল নকৰিব ৰাইজ; ই তীব্ৰবেগী মহাকাশ লিফ্টহে, যিখন কৰ্বন-নেন’টিউবৰ কেব’লেৰে ওপৰলৈ উঠে)। আমি আগতে মহাকাশলৈ যোৱা যাত্ৰীসকলে যাত্ৰাৰ এঘণ্টা আগতে গ্ৰাউণ্ড ষ্টেছন পাবই লাগিব। নূণ্যতম ১৫ মিনিটৰ বাবে আমাক ‘শূণ্য-মহাকৰ্ষণ পাৰিপাৰ্শ্বিক’ত ৰখা হয়; পিছে নতুন মহাকাশ যাত্ৰীসকলৰ বাবে এনে প্ৰশিক্ষন দীঘলীয়া, যিটো মিছনৰ উদ্দেশ্য আৰু তাৰ দৈৰ্ঘ্যৰ ওপৰত নিৰ্ভৰ কৰে। মোৰ পূৰ্বৰ ‘মহাকাশ কাল’ ৩৪,০২০ ঘণ্টা আৰু শেহৰটো যাত্ৰা যোৱা ৭১ দিনৰ ভিতৰতে আছিল, গতিকে নূণ্যতম ১৫ মিনিট মোৰ প্ৰশিক্ষন সময়।\n‘মহাকাশ প্লেটফৰ্ম’ কে‍ইখন ভূপৃষ্ঠৰ পৰা ৩৬,০০০ কিঃমিঃ ৰ পৰা ১২৭,০০০ কিঃমিঃ উচ্চতাত অৱস্থিত। ২০২১ চনত ‘মা‍ইক্ৰ’নেছিয়া’ত প্ৰথমটো ‘মহাকাশ লিফ্ট’ প্ৰজেক্ট কাৰ্য্যক্ষম হয়। অতি উচ্চ শক্তিসম্পন্ন মূল কেব’লডাল ‘কৰ্বন-নেন’টিউবে’ৰে নিৰ্মিত – যাক আবৰি আছে চিৰ ঘূৰ্ণীয়মান ‘মাৰ্কিউৰি থেলিয়াম বেৰিয়াম কেলছিয়াম কপাৰ অক্সা‍ইড’ আৰু ‘ছুপাৰ-ফেৰ ফ্লুইড’ৰ প্ৰলেপ, যিয়ে সৃষ্টি কৰা ‘প্ৰতি-মহাকৰ্ষণ পৰিঘটনা’ই কেব’লডালৰ ওজনক প্ৰশমিত কৰে। পিছৰ দুবছৰত আৰু আঠটা মহাকাশ লিফ্ট প্ৰজেক্ট ক্ৰমে মালদ্বীপ, সুমত্ৰা, হাৱলেণ্ড দ্বীপ, জাৰ্ভিয়াছ দ্বীপ, গালাপাগ’জ দ্বীপ, বেল্য’ম, চ্যাও’ পেড্ৰ’ আৰু চ্যাও’ ট’মেত সম্পূৰ্ণ হৈ উঠে।\nআস, দুমাহৰ মুৰত শূণ্য-মহাকৰ্ষণত আহিছো! জীৱনত প্ৰথমবাৰ শূণ্য-মহাকৰ্ষণৰ পাৰিপাৰ্শ্বিকত আহিছিলো মস্কোত- ‘ৰুছকছমোছ’ৰ ব্যৱস্থাত একেৰাহে এঘাৰ মাহ ‘শূণ্য-মহাকৰ্ষণ’ত প্ৰশিক্ষন লৈছিলোঁ; পিছলৈ ‘আন্তঃৰাষ্ট্ৰীয় মহাকাশ আস্থান’ত, বাংগালোৰত, বে‍ইজিংত, ৰিয়ানাক্সি মিছনত… আৰু কত ঠা‍ইত… একে‍ই অনুভৱ, শূণ্য-মহাকৰ্ষণত মই যেন নিজৰ অস্তিত্ব বিচাৰি পাওঁ, আচলতে ই মোৰ বাবে ‘অন্য এক পৃথিৱী’… এনেবোৰ ভাবি থাকোতে ১৫ মিনিট কেনেকৈ পাৰ হ’ল মনে‍ই নকৰিলোঁ।\nস্বাস্থ্য পৰীক্ষাৰ পিছত যথাসময়ত লিফ্ট কমপ্লেক্সলৈ মোক লৈ যোৱা হ’ল। ওৱা, মোৰ কাষৰ আসনত এহাল যুবক-যুবতী। কথা পাতি গম পালোঁ, তেওঁলোক নববিবাহিত আৰু হানিমুনত আহিছে ‘ভ্যাৰ্জিন স্পেছ হোটেল’লৈ। দুয়োকে শুভেচ্ছা জনা‍ই মই প্ৰস্তুত হ’লো মোৰ ৩৭ নং মহাকাশ যাত্ৰাত…\nবি: দ্ৰ: ‘ভৌতিক ভৰ’ৰ টা‍ইম ট্ৰেভেল এতিয়ালৈ সম্ভৱ হৈ উঠা নাই (বা তাত্বিকভাবে অসম্ভৱ) যদিও কেতিয়াবা কিছুমান ‘ইন্টাৰ-গেলাক্টিক ক্লাউড কম্পুটিং অৰ্কা‍ইভ’ৰ ষ্ট্ৰীং বহুমাত্ৰাত বক্ৰ হোৱা বাবে তথ্য কিছুমান অতীতৰ কোনো মাত্ৰালৈ লীক হ’ব পাৰে, গতিকে অতীতৰ পঢ়ুৱৈ সকলৰ বাবে দুটামান টোকা দিলোঃ\nফট’বট: বা ফ’ট’নিক ৰবট – যিকোনো আকাৰৰ ই এক দ্বীমাত্ৰিক বা ত্ৰিমাত্ৰিক ‘ইন্ফ’ ফ’ট’নিক্স ভাৰ্চ্যুৱেল ৰ’বট’। ২০২৩ চনত প্ৰথমে ‘আপেলে’ উলিয়া‍ইছিল। এতিয়া মিটচ্যুবুছি, হ’ণ্ডা, ইনফ’ছিছ আৰু আন বহু কোম্পানীয়ে বনা‍ই।\nমহাকাশ লিফ্ট: ইয়াক পুৰণি স্পেছ লিফ্ট বা স্পেছ এলিভেটৰ ধাৰণাৰ ওপৰতে বনোৱা হৈছে যদিও ‘প্ৰতি মহাকৰ্ষণে’ (এণ্টি গ্ৰেভিটি)হে ইয়াক বস্তৱত ৰূপায়িত কৰে।\nমাৰ্কিউৰি থেলিয়াম বেৰিয়াম কেলছিয়াম কপাৰ অক্সা‍ইড: Hg12Tl3Ba30Ca30Cu45O125\nকিছুমান নলবেৰীয়া শব্দ: দিপ্ৰা – দুপৰিয়া, আবু- আ‍ইতা, আতা- ককা , বৰী – বোৱাৰী, আপি- ছোৱালী\n← ৰিজাল্ট (দ্বিজেন্দ্ৰ নাথ শৰ্মা)\nদুৰ্নীতিৰ চাকনৈয়া আৰু দেশৰ সামগ্ৰিক প্ৰতিচ্ছবি (দীপাংকৰ মল্ল বৰুৱা) →\nঅস্থায়ী (পৰশমণি বৰা)


কাগজ কল পুনৰুজ্জীৱিত কৰাৰ দাবীৰে বিশ্বনাথত চি পি আই-এমৰ বিক্ষোভ প্ৰদৰ্শন\nবিশ্বনাথত চি পি আই-এম কৰ্মীৰ প্ৰতিবাদ\nজাগীৰোড আৰু পাঁচগ্ৰামৰ বন্ধ হৈ থকা কাগজ কল দুটা পুনৰুজ্জীৱিত কৰাৰ দাবীত আজি ৰাজ্যজুৰি বিভিন্ন দল-সংগঠনে বিক্ষোভ কাৰ্য্যসূচী ৰূপায়ন কৰাৰ সমান্তৰালভাৱে বিশ্বনাথতো চি. পি. আই-এমৰ বিশ্বনাথ জিলা সমিতিৰ উদ্যোগত বিক্ষোভ প্ৰদৰ্শন কৰা হয়।\nআজি দিনৰ প্ৰায় ১১.৩০ মান বজাত বিশ্বনাথ চাৰিআলিত থকা বীনাপানি নাট্য সমাজৰ সমীপৰ পৰা নগৰৰ মাজমজিয়াৰে এটি প্ৰতিবাদী মিচিল উলিয়াই বিশ্বনাথ জিলা উপায়ুক্ত কাৰ্যালয়ত উপস্থিত হয় প্ৰতিবাদকাৰীসকল।\nপ্ৰতিবাদকাৰীসকলে ‘‘নগাঁও আৰু কাছাৰ কাগজকল দুটা শীঘ্ৰে পুনৰুজ্জীৱিত কৰক, শ্ৰমিক সকলৰ বকেয়া দৰমহা আদায় দিয়ক, কাগজ কল দুটা পুনৰুজ্জীৱিত নোহোৱা পৰ্য্যন্ত শ্ৰমিকসকলক বিনামূলীয়া ৰেচন, চিকিৎসা, ছাত্ৰ-ছাত্ৰীসকলৰ পঢ়া-শুনাৰ যাৱতীয় ব্যৱস্থা চৰকাৰে গ্ৰহন কৰক; ৰাজহুৱা খণ্ডৰ প্ৰতিষ্ঠান জীয়াই ৰখাৰ ব্যৱস্থা গ্ৰহণ কৰক’’ ইত্যাদি শ্লোগানেৰে পৰিবেশ উত্তাল কৰি তোলে।\nপ্ৰতিবাদকাৰীসকলে সমদল কৰি আহি বিশ্বনাথৰ জিলা উপায়ুক্তৰ কাৰ্য্যালয়ত উপায়ু্ক্তৰ জৰিয়তে মুখ্য মন্ত্ৰী সৰ্বানন্দ সোণোৱাললৈ শীঘ্ৰে কাগজ কল দুটা মুকলি কৰি কৰ্মচাৰী সকলৰ জীৱন ৰক্ষা কৰাৰ বাবে এখন স্মাৰক পত্ৰ প্ৰদান কৰে।\nউল্লেখযোগ্য যে, কাগজ কল দুটাৰ কৰ্মচাৰীসকলে বিগত ২৭ মাহ ধৰি দৰমহা নোপোৱা কাৰণে মানসিকভাৱে ভাগি পৰি আত্মহত্যাৰ পথ বাচি ল’ব লগা হৈছে।\n২০১৮ চনত কৰ্মচাৰীসকলক বকেয়া দৰমহা আদায় দিয়াৰ বাবে কেন্দ্ৰই অনুমোদন জনোৱা বাজেটৰ ৯০ কোটি টকা আজিলৈকে কৰ্মচাৰীসকলৰ বাবে মুকলি কৰি নিদিয়াৰ ফলত কাগজ কল দুটাৰ কৰ্মচাৰীসকলে ভয়াবহ প্ৰত্যাহবানৰ সন্মুখিন হ’বলগীয়া হৈছে।


মানবিয়তা আৰু ইছলামঃ-[sgis] – sogoodislam\nমৃত ব্যক্তির নামে কুরবানী করা কি জায়েজ?\nদুনিয়ার সবকিছু পাক, সেইগুলো ছাড়া যেইগুলোকে কুরআন ও হাদীসে নাপাক বলে ঘোষণা করা হয়েছে\nমানবিয়তা আৰু ইছলামঃ-[sgis]\nমানবিয়তা আৰু ইছলামঃ-[sgis]07.04.2016\n–ইছলাম এটা পৰিপূর্ণ জীবন বিধান হিচাবে ইতিমধ্যেই বিশ্ববাসীৰ দৃষ্টি আকর্ষণ কৰিছে। সূচনালগ্নৰ পৰাই ইছলাম শত্রুতাৰ সন্মূখিনহৈ আহিছে। আজিও সেই শত্রুতা অব্যাহত আছে। বর্তমান পশ্চিমিয়া শক্তিসমূহে ইছলামৰ বিৰূদ্ধে শত্রুতাৰ নতুন কৌশল অবলম্বন কৰিছে। তেওঁলোকে এখন বিশ্বব্যাপী ইছলামভীতি প্রচাৰৰ চেষ্টা কৰিছে। তেওঁলোকে ইছলামক যুদ্ধ ও হিংসতা ধর্ম আৰু মানবাধিকাৰ উপেক্ষাকাৰী বুলি প্রচাৰ কৰাৰ চেষ্টা কৰিছে। এইবোৰ কৰি তেওঁলোকে বিশ্ববাসীক ইছলাম বিমুখ কৰি ৰাখিব বিচাৰে। সেয়েহে কিছু মুছলমানৰ কায্য-কর্ম পশ্চিমিয়া এই প্রচাৰৰ অনুকূলে গৈছে। যেনে- আল কায়েদা ও তালেবান। এই গোষ্ঠিবোৰ হিংসতাকামী, নির্দয় আৰু সন্ত্রাসী কামত লিপ্ত থকিও নিজেকে মুছলমান বুলি পৰিচয় দিয়ে। সচেতন মানুহে এই সন্ত্রাসী কর্ম-কাণ্ডকে ভুল কৰি মুছলমানৰ কার্যক্রম বুলি ভাবিবলৈ ধৰে।\n–পবিত্র কোৰআন মজিদত অসংখ্য উদাহৰণ পোৱা যায় যাৰ পৰা বুজা যায়যে ইছলাম এটি দয়া, অনুগ্রহ ও কল্যাণৰ ধর্ম। মহান আল্লাহৰ অনুগ্রহৰ কথা, কৰুণাৰ কথা দয়াৰ কথা কোৰআনত পৰিপূর্ণহৈ আছে। পবিত্র কোৰআন মজিদৰ প্রতিটো ছুৰাই আৰম্ভ কৰা হয় আনকি মুছলমানৰ প্রতিটি কাম আৰম্ভ কৰা হয় বিছমিল্লাহ বুলি। ইয়াৰ অর্থই হ’ল সেই মহান আল্লাহৰ নামেৰে আৰম্ভ কৰিছো যিজন পৰম কৰুণাময় আৰু দয়াবান। গতিকে ধর্মৰ মূল গ্রন্থৰ সূচনা হৈছে আল্লাহৰ দয়া আৰু ৰহমতৰ ঘোষণা দি সেই ধর্ম কি হিংসাত্মক হ’ব পাৰে নেকি?\n–লক্ষ্য কৰিলে দেখা যাবযে আল্লাহৰ এই দয়াৰ কার্য্যটো কেৱল ইছলাম ধর্মৰ অনুসাৰীসকলৰ বাবেইযে তেনে নহয়, বৰং সমগ্র মানব জাতিৰ বাবেই প্রযোজ্য। কোৰআন মজিদত কোৱা হৈছেঃ- Say, [O Muhammad], to those who have believed that they [should] forgive those who expect not the days of Allah so that He may recompenseapeople for what they used to earn.[www.quran.com/45/14]\n–আল্লাহ ৰাব্বুল আ’লামিনে এই আয়াতত মুছলমানসকলৰ প্রতি আহ্বান জনাইছেযে তেওঁলোকে যেন অমুছলমানসকলৰ ক্ষেত্রত সহানুভূতিশীল হয় আৰু তেওঁলোকৰ বেয়া দিশবোৰ উপেক্ষা কৰে। তেনেহলে এনে এটি ধর্মক কি বুলি অমানবিয় অথবা হিংসতা পূর্ণ ধর্ম বুলি ক’ব?\n–চকু ফুৰালে দেখা পাব পবিত্র কোৰআন মজিদ আৰু বিশুদ্ধ হাদিচত মানবতাৰে পৰিপূর্ণহৈ আছে। তাৰ বাবে লাগিব মাথো অর্থসহ কোৰআন মজিদ আৰু বিশুদ্ধ হাদিচৰ জ্ঞান।।[sgis]।।\nমৃত ব্যক্তির নামে কুরবানী করা কি জায়েজ? Previous\nদুনিয়ার সবকিছু পাক, সেইগুলো ছাড়া যেইগুলোকে কুরআন ও হাদীসে নাপাক বলে ঘোষণা করা হয়েছে Next


যাত্ৰা 8 - ইণ্ডিয়ান ৰিভাইচ ভাৰচন (IRV) আচামিচ - 2019\n1তাৰ পাছত যিহোৱাই মোচিক ক’লে, “তুমি ফৰৌণৰ ওচৰলৈ গৈ তেওঁক কোৱা যে, ‘যিহোৱাই এইদৰে কৈছে: মোৰ আৰধনা কৰিবৰ অৰ্থে মোৰ লোকসকলক যাবলৈ দিয়া।\n2তুমি যদি তেওঁলোকক যাবলৈ দিয়াত অমান্তি হোৱা, তেনেহ’লে মই তোমাৰ দেশৰ সকলো ঠাইত ভেকুলীৰে উপদ্ৰৱ কৰিম।\n3নদী ভেকুলীৰে পৰিপূৰ্ণ হ’ব; সেইবোৰ উঠি তোমাৰ ঘৰত, শোৱা কোঁঠালিত, বিচনাত, আৰু তোমাৰ দাসসকলৰ ঘৰতো সোমাব। এনেকি তোমাৰ লোকসকলৰ গাৰ ওপৰত উঠিব, তোমাৰ তন্দুৰ আৰু তোমাৰ আটা খচা পাত্ৰতো সোমাব।\n4ভেকুলীয়ে তোমাক, তোমাৰ লোকসকলক, আৰু তোমাৰ দাসসকলক আক্রমণ কৰিব’।”\n5যিহোৱাই মোচিক ক’লে, “তুমি হাৰোণক কোৱা, ‘নদী, নিজৰা আৰু বিলৰ ওপৰলৈ তুমি তোমাৰ হাত দাঙি লাখুটিৰে প্রহাৰ কৰি মিচৰ দেশৰ ওপৰলৈ ভেকুলীবোৰ তুলি আনা’।”\n6তেতিয়া হাৰোণে মিচৰ দেশৰ সকলো পানীৰ ওপৰত নিজৰ হাত মেলিলে, আৰু ভেকুলীবোৰ উঠি আহি, গোটেই মিচৰ দেশখনক চানি ধৰিলে।\n7কিন্তু শাস্ত্ৰজ্ঞসকলেও নিজৰ নিজৰ মায়াকৰ্মেৰে সেইদৰেই কৰিলে, আৰু মিচৰ দেশৰ ওপৰলৈ ভেকুলীবোৰ তুলি আনিলে।\n8তেতিয়া ফৰৌণে মোচি আৰু হাৰোণক মাতি ক’লে, “যিহোৱাই যেন মোৰ আৰু মোৰ লোকসকলৰ পৰা ভেকুলীবোৰ আঁতৰাই নিয়ে, তাৰ বাবে তেওঁৰ আগত প্ৰাৰ্থনা কৰক। তাৰ পাছত মই যিহোৱাৰ উদ্দেশ্যে বলিদান কৰিবলৈ ইস্রায়েলী লোকসকলক যাবলৈ দিম।”\n9তেতিয়া মোচিয়ে ফৰৌণক ক’লে, “ভেকুলীবোৰ আপোনাৰ দাস আৰু আপোনাৰ ঘৰবোৰৰ পৰা নাইকিয়া হৈ কেৱল যেন নদীতহে থাকে, সেইবাবে আপোনাৰ লোকসকলৰ অৰ্থে প্রাৰ্থনা কৰি ক’বৰ বাবে আপুনি নিৰূপিত সময়ৰ সুযোগ পাইছে।”\n10তেতিয়া ফৰৌণে তেওঁক ক’লে, “কাইলৈ।” মোচিয়ে তেওঁৰ কথা শুনি ক’লে, “আমাৰ ঈশ্বৰ যিহোৱাৰ তুল্য কোনো নাই, ইয়াক যেন আপুনি জানিব পাৰে, সেই বাবে আপুনি কোৱাৰ দৰেই হওক।\n11ভেকুলীবোৰ আপোনাৰ, আপোনাৰ ঘৰ, দাস, আৰু লোকসকলৰ পৰাও গুচি যাব। সেইবোৰ কেৱল নদীতহে থাকিব।”\n12মোচি আৰু হাৰোণ ৰজা ফৰৌণৰ সন্মুখৰ পৰা আঁতৰি গ’ল। পাছত ফৰৌণৰ বিৰুদ্ধে যিহোৱাই অনা ভেকুলীবোৰৰ কাৰণে মোচিয়ে যিহোৱাৰ আগত কাতৰোক্তি কৰিলে।\n13তাতে যিহোৱাই মোচিৰ নিবেদন শুনিলে; আৰু ঘৰ, চোতাল, আৰু পথাৰবোৰত ভেকুলীবোৰ মৰিল।\n14তেতিয়া লোকসকলে সেইবোৰ গোটাই দ’ম দ’ম কৰিলে; আৰু গোটেই দেশ দুৰ্গন্ধময় হ’ল।\n15কিন্তু ফৰৌণে ভেকুলীৰ উপদ্রৱৰ পৰা সকাহ পোৱা দেখি, যিহোৱাই কোৱাৰ দৰে, ফৰৌণে পুনৰ নিজৰ মন কঠিন কৰি মোচি আৰু হাৰোণৰ কথা নুশুনিলে।\n16যিহোৱাই মোচিক ক’লে, “হাৰোণক কোৱা যে, ‘গোটেই মিচৰ দেশত পৃথিৱীৰ ধূলি ওকণী হ’বৰ বাবে তুমি নিজৰ লাখুটি দাঙি ধুলিত প্ৰহাৰ কৰা’।”\n17তেতিয়া তেওঁলোকে সেইদৰে কৰিলে; হাৰোণে নিজৰ লাখুটি লৈ, হাত দাঙি দেশৰ ধুলিত প্ৰহাৰ কৰিলে, আৰু মানুহ আৰু পশুবোৰতো ওকণী হ’ল। গোটেই মিচৰ দেশৰ ধুলিবোৰ ওকণী হ’ল।\n18শাস্ত্ৰজ্ঞসকলেও নিজৰ নিজৰ মায়াকৰ্মেৰে সেইদৰেই ওকণী উৎপন্ন কৰিবলৈ চেষ্টা কৰিছিল, কিন্তু তেওঁলোকে কৰিব নোৱাৰিলে। দেশত মানুহ আৰু পশুবোৰতো ওকণী হ’ল।\n19তেতিয়া শাস্ত্ৰজ্ঞসকলে ফৰৌণক ক’লে, “এই কৰ্ম, ঈশ্বৰৰ আঙুলিৰ দ্বাৰাই কৰা কৰ্ম।” কিন্তু যিহোৱাই কোৱাৰ দৰে, ফৰৌণৰ মন পুনৰ কঠিন হ’ল, সেয়ে তেওঁ তেওঁলোকৰ কথা শুনিবলৈ অমান্তি হ’ল।\n20যিহোৱাই মোচিক ক’লে, “তুমি ৰাতিপুৱাতে উঠি গৈ ফৰৌণে পানীৰ ওচৰলৈ যোৱাৰ সময়ত তুমি তেওঁৰ সন্মুখত থিয় হৈ ক’বা, যিহোৱাই এইদৰে কৈছে: ‘মোৰ আৰধনা কৰিবৰ অৰ্থে মোৰ লোকসকলক যাব দিয়া।\n21কিন্তু যদি মোৰ লোকসকলক যাব নিদিয়া, তেনেহ’লে মই তোমাৰ, তোমাৰ দাসসকলৰ, লোকসকলৰ আৰু ঘৰবোৰৰ ভিতৰলৈকে জাকে জাকে ডাঁহ পঠাম; তেতিয়া মিচৰীয়াসকলৰ ঘৰ, এনেকি তেওঁলোকে বাস কৰা ভূমিও ডাঁহৰ জাকেৰে পৰিপূৰ্ণ হ’ব।\n22কিন্তু সেই দিনা গোচন দেশত বাস কৰা মোৰ লোকসকলৰ বাবে মই বেলেগ ব্যৱস্থা কৰিম। সেয়ে গোচন দেশত কোনো ডাঁহৰ জাক নহ’ব। পৃথিৱীৰ মাজত ময়েই যে যিহোৱা, এই কথা জানিবৰ বাবে এই সকলো ঘটিব।\n23এইদৰে মোৰ লোকসকলৰ, আৰু তোমাৰ লোকসকলৰ মাজত মই প্ৰভেদ জন্মাম। মোৰ পৰাক্রমৰ কাৰ্য কাইলৈ সম্পন্ন হ’ব’।”\n24যিহোৱাই সেইদৰেই কৰিলে। ফৰৌণ আৰু তেওঁৰ দাসসকলৰ ঘৰত জাকে জাকে ডাঁহবোৰ সোমাল। গোটেই মিচৰ দেশতে সেই ডাঁহৰ জাকৰ উৎপাতত ভূমি নষ্ট হ’ল।\n25তেতিয়া ফৰৌণে মোচি আৰু হাৰোণক মাতি আনি ক’লে, “তোমালোকে আমাৰ দেশতে তোমালোকৰ ঈশ্বৰৰ উদ্দেশ্যে বলিদান কৰা।”\n26মোচিয়ে ক’লে, “সেইদৰে কৰাটো আমাৰ বাবে উচিত নহয়; কাৰণ আমি আমাৰ ঈশ্বৰ যিহোৱাৰ উদ্দেশ্যে কৰা বলিদান মিচৰীয়াসকলৰ বাবে ঘৃণনীয়। সেয়ে মিচৰীয়াসকলৰ সাক্ষাতে তেওঁলোকৰ ঘৃণনীয় বলিদান কৰিলে তেওঁলোকে আমাক শিল দলিয়াই নামাৰিব নে?\n27নহয়! আমাৰ ঈশ্বৰ যিহোৱাই আমাক আজ্ঞা দিয়াৰ দৰে, তেওঁৰ উদ্দেশ্যে বলিদান কৰিবৰ অৰ্থে, আমাক তিনিদিনৰ বাট মৰুভূমিৰ মাজেৰে যাবলৈ দিয়ক।”\n28তাৰ পাছত ফৰৌণে ক’লে, “মৰুভূমিত তোমালোকৰ ঈশ্বৰ যিহোৱাৰ উদ্দেশ্যে বলিদান কৰিবৰ অৰ্থে, মই তোমালোকক যাবলৈ অনুমতি দিছোঁ। কিন্তু তোমালোক বহুত দূৰলৈ নাযাবা। তোমালোকে মোৰ বাবে প্ৰাৰ্থনা কৰা।”\n29তেতিয়া মোচিয়ে ক’লে, “মই আপোনাৰ ওচৰৰ পৰা যোৱাৰ পাছতে যিহোৱাৰ আগত প্ৰাৰ্থনা কৰিম; যাতে ফৰৌণ, আৰু আপোনাৰ দাসসকল, আৰু লোকসকলক কাইলৈ ডাঁহৰ জাকবোৰে যেন এৰি গুচি যায়। কেৱল যিহোৱাৰ উদ্দেশ্যে বলিদান কৰিবৰ অৰ্থে ইস্রায়েলী লোকসকলক যাবলৈ দিয়াত আপুনি যেন পুনৰ প্ৰবঞ্চনা নকৰে।”\n30তাৰ পাছত মোচিয়ে ফৰৌণৰ ওচৰৰ পৰা ওলাই গৈ, যিহোৱাৰ আগত প্ৰাৰ্থনা কৰিলে।\n31তেতিয়া যিহোৱাই মোচিয়ে কোৱাৰ দৰে কৰিলে: তেওঁ ফৰৌণ, তেওঁৰ দাসসকল, আৰু লোকসকলৰ পৰা ডাঁহৰ জাকবোৰ আতৰাই পঠালে। তাতে এটিও অবশিষ্ট নাথাকিল।\n32তথাপিও ফৰৌণে সেইবাৰো মন কঠিন কৰিলে, আৰু তেওঁ লোকসকলক যাবলৈ এৰি নিদিলে।\n< যাত্ৰা 7\nযাত্ৰা9>


জয়ন্ত নাথ - অসমীয়া ৱিকিপিডিয়া\n২০ মে', ১৯৬৪\nগায়ক, সংগীত পৰিচালক, গীতিকাৰ, চলচ্চিত্ৰ পৰিচালক\n১৯৮৫ - বৰ্তমানলৈ\nজয়ন্ত নাথ (ইংৰাজী: Jayanta Nath) অসমৰ এগৰাকী কণ্ঠশিল্পী। ইয়াৰ উপৰিও তেওঁ এগৰাকী সংগীত পৰিচালক, গীতিকাৰ আৰু চলচ্চিত্ৰ পৰিচালক। বহুতো জনপ্ৰিয় গীতৰ উপৰিও হৃদয় কঁপোৱা গান আৰু কৰমা কে ৰাতি নামৰ দুখন বোলছবিও পৰিচালনা কৰে।\n১৯৬৪ চনৰ ২০ মে' তাৰিখে অসমৰ গোঁসাইগাঁৱত জয়ন্ত নাথৰ জন্ম হয়। জয়ন্ত নাথৰ পিতৃৰ নাম আছিল হেমকান্ত নাথ আৰু মাতৃৰ নাম আছিল হেমপ্ৰভা নাথ। দেউতাকৰ চাকৰিসূত্ৰে সঘনাই অসমৰ বিভিন্ন ঠাইত তেওঁলোক থাকিবলগীয়া হৈছিল। শেষত অসমৰ যোৰহাটত তেওঁলোক নিগাজীকৈ থাকিবলৈ লয় আৰু তাৰ পৰাই শিক্ষাজীৱন আৰম্ভ কৰে।\nযোৰহাট চৰকাৰী বহুমুখী বালক বিদ্যালয়ৰ পৰা প্ৰৱেশিকা পৰীক্ষাত উত্তীৰ্ণ হৈ জয়ন্ত নাথে যোৰহাটৰ জগন্নাথ বৰুৱা মহাবিদ্যালয়ৰ পৰা উচ্চতৰ মাধ্যমিকত উত্তীৰ্ণ হয়। পিছলৈ কৃষ্ণকান্ত সন্দিকৈ ৰাজ্যিক মুক্ত বিশ্ববিদ্যালয়ৰ পৰা গণসংযোগ বিষয়ত স্নাতক আৰু স্নাতকোত্তৰ ডিগ্ৰী লাভ কৰে।\n১৯৯৮ চনৰ ১৮ জুন তাৰিখে শিৱসাগৰৰ জুৰি ৰাণী নাথৰ লগত জয়ন্ত নাথ বিবাহপাশত আৱদ্ধ হয়। তেওঁৰ দুই পুত্ৰৰ নাম হ'ল ক্ৰমে আকাশজ্যোতি নাথ আৰু অয়নজ্যোতি নাথ। ২০০৪ চনত তেওঁৰ দুয়োটা বৃক্ক বিকল হৈ পৰে আৰু ২০০৪ চনৰে ২৪ নৱেম্বৰত বৃক্ক সংৰোপণৰ জৰিয়তে তেওঁ আৰোগ্য হয়।\nজয়ন্ত নাথে শৈশৱৰে পৰাই সংগীত প্ৰতিভাৰ পৰিচয় দিছিল। ১৯৭৩ চনত অবিভক্ত শিৱসাগৰ জিলা ভিত্তিত যোৰহাটৰ বাহনাত অনুষ্ঠিত মইনা পাৰিজাতত শ্ৰেষ্ঠ কণ্ঠশিল্পীৰ স্বীকৃতি লাভ কৰে। "আকৌ যদি যাব লাগে শৰাইঘাটলৈ" নগেন বৰা ৰচিত, মৃদুল ভূঞাৰ সুৰাৰোপিত তথা সুধাকণ্ঠ ড॰ ভূপেন হাজৰিকাই কণ্ঠদান কৰা ১৯৮৫ চনৰ সেই যাউতিযুগীয়া গীতটো জয়ন্ত নাথৰ পৰিচালিত শ্ৰব্য কেছেট ‘শৰাইঘাটৰে। তদুপৰি "বুকু ভৰি", ‘আই মোৰ অসমী", "শিল্পী তুমি", "হাঁহিৰে চকুলো ঢাকি" ইত্যাদি তেওঁৰ জনপ্ৰিয় গীত। ভূপেন হাজৰিকা, আশা ভোশলে, কুমাৰ চানু, চনু নিগম, বিনোদ ৰাথোড়, অভিজিত, মহালক্ষ্মী আয়াৰ, জুবিন গাৰ্গ, পুলক বেনাৰ্জী, ৰিদীপ দত্ত, শান্তা উজীৰ আদিৰ দৰে জনপ্ৰিয় গায়কৰ লগতো তেওঁ বিভিন্ন কেচেটত সংগীত পৰিচালনা কৰিছে। বিভিন্ন বোলছবিত সংগীত পৰিচালনা কৰাৰ উপৰিও বহুতো ভি চি ডি ছবিতো তেওঁ সংগীত পৰিচালনা কৰে। ড॰ ভূপেন হাজৰিকাৰ প্ৰথম গীত "কুসুম্বৰ পুত্ৰ"ৰ বাণীবন্ধনো তেওঁ সম্পন্ন কৰে। ২০১৮ চনত টেলিস্ক'প ৰেকৰ্ডছে জয়ন্ত নাথৰ গীতসমূহ ডিজিটেল মাধ্যমত প্ৰকাশৰ দায়িত্ব লয় আৰু এলবাম আকাৰে প্ৰকাশ কৰে।\n২০১৮ বেষ্ট অৱ জয়ন্ত নাথ হাঁহিৰে চকুলো ঢাকি ৩:৫৯\nপলাশ বনত ৫:০৭\nযদি মোৰ গানৰ সুৰে ৫:০৩\nআই মোৰ অসমী ৫:১৭\nসুধা কণ্ঠ ৫:৪৯\nঘন ঘোৰ ৫:৩৫\nমোৰ ই কণ্ঠ ৪:৩৬\nমোৰ জীৱনেৰে ৪:১৭\n২০১৯ বুকু ভৰি বুকু ভৰি ৩:৫৬\nঅজানিতে মোক ৪:১১\nজীৱন ভৰা ৫:১৬\nতোমাৰ মৰমেৰে ৪:৩৩\nমোৰ প্ৰেম ৫:০\nপ্ৰখ্য়াত চলচ্চিত্ৰ নিৰ্মাতা দাৰা আহমেদৰ তত্ত্বাৱধানত তেওঁ বোলছবিত কাম কৰিবলৈ অৰম্ভ কৰে। সহ-পৰিচালক হিচাপে ১২খন আৰু সংগীত পৰিচালক হিচাপে ৩খন অসমীয়া বোলছবিত তেওঁ কাম কৰে।\n১৯৮৯ ধ্ৰুৱতৰা নেপথ্য গায়ক\n১৯৯০ অগ্নিগড় নেপথ্য গায়ক\n১৯৮৭ প্ৰতিদান সহ - পৰিচালক\n১৯৮৯ বৰদৈচিলা সহ - পৰিচালক\n১৯৯১ যখিনী সহ - পৰিচালক\n১৯৯৩ ৰিস্কাৱালা সহ - পৰিচালক, সংগীত পৰিচালক, নেপথ্য গায়ক\n১৯৯৫ উৰ্বশী সহ - পৰিচালক, নেপথ্য গায়ক\n১৯৮৮ সংঘাত সহ - পৰিচালক\n১৯৯৫ দিল কে দাগ (অসম্পূৰ্ণ) সংগীত পৰিচালক, নেপথ্য গায়ক\n২০০৪ হৃদয় কঁপোৱা গান পৰিচালক, সংগীত পৰিচালক, নেপথ্য গায়ক\n২০১৩ কৰমা কে ৰাতি পৰিচালক, সংগীত পৰিচালক, নেপথ্য গায়ক\nসুধাকণ্ঠ ড॰ ভূপেন হাজৰিকা সোঁৱৰণী সমন্বয় বঁটা\n↑ "Sabha corrects state song". Telegraph India. https://www.telegraphindia.com/states/north-east/sabha-corrects-state-song/cid/1394772। আহৰণ কৰা হৈছে: ১৮ মে' ২০১৯.\n↑ "Bihu attraction social message on celluloid karma ke ratiafilm on tea community is packed with action and romance". Telegraph India. https://www.telegraphindia.com/states/north-east/bihu-attraction-social-message-on-celluloid-karma-ke-rati-a-film-on-tea-community-is-packed-with-action-and-romance/cid/326096। আহৰণ কৰা হৈছে: ১৮ মে' ২০১৯.\n↑ "Asomiya Pratidin". https://epaper.asomiyapratidin.in/m/71388/5cede491825c2। আহৰণ কৰা হৈছে: ২৯ মে' ২০১৯.\n↑ "The Dainik Janambhumi". http://dainikjanambhumi.co.in/29052019/details.php?date=14-05-2014&page=3-10&article=14.jpg&cid=28664। আহৰণ কৰা হৈছে: ২৯ মে' ২০১৯.\n↑ "Amar Asom". http://amarasom.glpublications.in//imageview_11407_13036189_4_1_29-05-2019_i_1_sf.html। আহৰণ কৰা হৈছে: ২৯ মে' ২০১৯.\n↑ 6.0 6.1 6.2 6.3 6.4 6.5 বিৰাজ বৰুৱা (১১ ডিচেম্বৰ ২০১৮). "আই মোক সজাই দে ৰণলৈ...". আমাৰ অসম: ১৬ পৃষ্ঠা.\n↑ "Jayanta Nath". https://www.imdb.com/name/nm10576189/। আহৰণ কৰা হৈছে: ১৮ মে' ২০১৯.\n↑ "ভূপেন হাজৰিকাকে ধৰি আশা ভোশলে, চনু নিগমৰ সংগীত পৰিচালক জয়ন্ত নাথ". Rupaliparda. https://rupaliparda.com/archives/10156। আহৰণ কৰা হৈছে: ২ এপ্ৰিল ২০২০.\n↑ "Release "Best of Jayanta Nath" by Jayanta Nath - MusicBrainz". MusicBrainz. https://musicbrainz.org/release/de735863-4e60-49e6-b35e-54719706eca5। আহৰণ কৰা হৈছে: ১৮ মে' ২০১৯.\n↑ "Release "Buku Bhori" by Jayanta Nath - MusicBrainz". MusicBrainz. https://musicbrainz.org/release/da6879be-e589-49a1-95f2-c4b24d4dfe86। আহৰণ কৰা হৈছে: ১৮ মে' ২০১৯.\n↑ "Rickshawala (1993)". IMdb. https://www.imdb.com/title/tt10118494/?ref_=nv_sr_3?ref_=nv_sr_3। আহৰণ কৰা হৈছে: ১৮ মে' ২০১৯.\n↑ "Hriday Kapowa Gaan". IMDb. https://www.imdb.com/title/tt10087210/?ref_=nm_knf_i1। আহৰণ কৰা হৈছে: ১৮ মে' ২০১৯.\n↑ "Karma Ke Rati". IMDb. https://www.imdb.com/title/tt10107250/?ref_=nm_knf_i2। আহৰণ কৰা হৈছে: ১৮ মে' ২০১৯.\n↑ "জয়ন্ত নাথলৈ সুধাকণ্ঠ বঁটা". NEFocus. http://www.nefocus.com/%e0%a6%9c%e0%a7%9f%e0%a6%a8%e0%a7%8d%e0%a6%a4-%e0%a6%a8%e0%a6%be%e0%a6%a5%e0%a6%b2%e0%a7%88-%e0%a6%b8%e0%a7%81%e0%a6%a7%e0%a6%be%e0%a6%95%e0%a6%a3%e0%a7%8d%e0%a6%a0-%e0%a6%ac%e0%a6%81%e0%a6%9f/। আহৰণ কৰা হৈছে: ২৩ অক্টোবৰ ২০১৯.\nজয়ন্ত নাথৰ ফেচবুক পৃষ্ঠা\nজয়ন্ত নাথৰ টুইটাৰ একাউণ্ট\nজয়ন্ত নাথৰ ইনষ্টাগ্ৰাম একাউণ্ট\nজয়ন্ত নাথৰ ইউটিউব\n"https://as.wikipedia.org/w/index.php?title=জয়ন্ত_নাথ&oldid=249631"ৰ পৰা অনা হৈছে\nএই পৃষ্ঠাখন ১৭ অক্টোবৰ, ২০২০ তাৰিখে ২২:৪৭ বজাত অন্তিম সংশোধন কৰা হৈছিল।


xukhdukh.com August 24, 2015 AGNIV DUTTA, CURRENT ISSUES, অগ্নিভ দত্ত, সাম্প্ৰতিক প্ৰসংগ,\nকটনৰ পৰা পদুমলৈঃ খলকনি হিমন্তৰ\nআজিৰ পৰা প্ৰায় ২৫ বছৰৰ আগৰ কথা। চকুত অযুত সপোন মনত অফুৰন্ত সাহসেৰে ১৯৯০ চনৰ আগষ্ট মাহৰ কোনোবা এটা দিনত চিৰ চঞ্চলা চিৰযৌৱনা কটন কলেজত নাম ভৰ্ত্তি কৰিলোগৈ। কটনত পঢ়িম তাকো হোষ্টেলত থাকি, মনতো উগুল থুগুল লাগি থাকিল। মোৰ ভাগত হোষ্টেল পৰিল ঐতিয্যপূৰ্ণ চেকেণ্ড মেছ। নামভৰ্ত্তিৰ পাছত হোষ্টেলৰ অধীক্ষকৰ ৰুমলৈ গৈ হোষ্টেলৰ ফিজ আদিকে ধৰি বিধিমতে কৰিব লগা কামখিনি কৰি ওলাই আহোতেই হোষ্টেলৰ ইতো মূৰৰ পৰা কোনোবা এজনে মাত দিলে সেই ফালে যাবলৈ । ইমান দিনে ৰেগিঙ , চিনিয়ৰ এইবোৰ শব্দ শুনিহে আছিলো এতিয়া কি দেখো কি শিকো ভাবি ভাবি আগবাঢ়ি গ’লো।\nইতিমধ্যে আৰু দুই তিনিজন গোট খাইছেই। লাহে লাহে সেই খিনি পোৱাৰ পাছত ৰুমটোৰ ভিতৰলৈ মাতি নিলে এজনে। নাম কি ঘৰ ক’ত এইবোৰ সুধি থাকোতেই এজনে বহিবলৈ ইংগিত দিয়াত ওচৰৰে বিচনাখন দেখি তাতেই বহি দিলো। বহাৰ লগে লগেই এজনে চিঞৰ মাৰি উঠিল – খালি খালি তই ক’ত বহিলি ? কি হ’ল ধৰিব নোৱাৰি বিচনাৰ পৰা জাপ মাৰি উঠি বিচনাখনৰ ফালে চাব ধৰিলো কি হ’ল বুলি ।\nধেৎ তই তেনেকৈ বহি দিলি সেইখন বিচনাত। সেৱা কৰ সেৱা কৰ বিচনাখন প্ৰথমে ভুল ভ্ৰান্তি হ’লে মাফ কৰিব বুলি। এইমাত্ৰ যে ওলাই গল কোন আছিল গম পাৱনে ? হিমন্তদা আছিল বুইছ ! তেখেতেই এইখনত বহি আছিল । ইমান ডাঙৰ মানুহ বহি থকা বিচনাখনত ফটকে বহি দিছ। মাফ খুজ মাফ খুজ বিচনা খনক।\nপিছৰ কথাখিনি মনলৈ নোসোমালেগৈ। মনতো হে বেয়া লাগি গ’ল ইমান ওচৰতে পাইও মানুহজনক দেখা নাপাল। হয় সেইজনেই আছিল হিমন্ত বিশ্ব শৰ্ম্মা। তেতিয়াও আজিৰদৰেই চৰ্চিত নাম। অতি কৌশলী আৰু অতি সুচতুৰ ছাত্ৰ নেতা বুলি তেখেতৰ নাম কটনত নাম লিখোৱাৰ আগতেই শুনি আহিছিলো। গতিকে মানুহজনক ওচৰতে পাইও লগ নোপোৱাৰ দুখ এটা থাকিল। লাহে লাহে আমিও কটনৰ আৱহাৱাত মিলি গ’লো। তাৰ লগে লগে হিমন্ দাৰ ভাল বেয়া অসংখ্য মুখৰোচক কথাই মানুহজনৰ প্ৰতি কৌতূহলী কৰি তুলিলে । সেই সময়ত কটনৰ হোষ্টেল সমুহৰ বিশেষকৈ চেকেণ্ড মেছ আৰু থাৰ্ড মেছৰ স্নানাগাৰসমূহৰ যি দূৰবস্থা আছিল সেইবোৰ দেখিলে হয়তো আজিৰ বহুতে কটনত জীৱন নপঢ়ো বুলি শপত খাব। আমি কটন যোৱাৰ আগতে হিমন্ত দাই একক প্ৰচেষ্টাৰে কেনেকৈ সেইসময় মুখ্যমন্ত্ৰী প্ৰফুল্ল মহন্তক স্নানাগাৰ সমূহ নতুনকৈ নিৰ্মান কৰিবলৈ পইচা মুকলি কৰিবলৈ বাধ্য কৰাইছিল সেইবোৰ সাধুৰ দৰে আমাক আমাৰ চিনিয়ৰ বোৰে কৈছিল। তেনেকুৱা অসংখ্য কথাৰ মাজতে এদিন শুনা পালো হিমন্তদাক আলফাৰ নামত পইচা উঠোৱাৰ অপৰাধত তেতিয়াৰ হিতেশ্বৰ শইকীয়াৰ চৰকাৰে গ্ৰেপ্তাৰ কৰিছে।\nইতিমধ্যে হিমন্তৰ ভাল গুণবোৰৰ লগতে হিমন্তৰ বিপক্ষৰ লোকে হিমন্তৰ বিপক্ষেও প্ৰচাৰ আৰম্ভ কৰি দিয়া লাগিল। ইতিমধ্যে বাতৰি ওলাল হিমন্ত দাই হেনো গোপনে হিতেশ্বৰ শইকীয়াৰ লগত হাত মিলালে। হিমন্তদাক কাঠগড়াত থিয় কৰাই আচামী কৰোৱাত পৰাগ দাসদাই মূখ্য ভুমিকা ল’লে। পৰাগদাহঁতে হিমন্তক এক জাতীয় ইচ্ছু কৰি পেলালে। আৰু হিমন্ত আৰু হিতেশ্বৰ শইকীয়াই কটন কলেজৰ ছাত্ৰ ৰাজনীতি যাতে নিজৰ হাতলৈ নিব নোৱাৰে তাৰ কাৰণে পৰাগদাহঁতে আপ্ৰাণ চেষ্টা চলালে। মোৰ কিন্তু কেতিয়াবা কিয় জানো এনে লাগে সেইয়া আছিল হিমন্তৰ এক সুচুতুৰ জাল, যত নেকি পৰাগ দাৰ নিচিনা মানুহো নিজে নজনাকৈয়ে ভৰি দিলে। যাৰ ফলত হিমন্তৰ হয়তো ক্ষন্তেকীয়া লোকচান হ’ল, কিন্তু হিমন্ত হৈ পৰিল হিতেশ্বৰ শইকীয়াৰ একেবাৰে বিশ্বাসভাজনলোক লগতে অসমৰ ইমূৰৰ পৰা সিমূৰলৈ চৰ্চাৰ কেন্দ্ৰবিন্দু।\nযি কি নহঁওক পৰাগদাহঁতৰ আহ্বানত আমাৰো তেজে তুমুৰলি দি উঠিব ধৰিলে। হিমন্ত দা আমাৰ চকুতো হৈ পৰিল বিশ্বাসঘাটক কংগ্ৰেছৰ হৈ কাম কৰা দালাল। ইতিমধ্যে হিমন্তদা জেলৰ পৰা মুক্ত হৈ ওলাই আহিল। ওলাই অহাৰ পাছতেই শুনা গল কটন কলেজ ছাত্ৰ সন্থাৰ সাধাৰণ সম্পাদকৰ পদৰ বাবে হিমন্তই হেনো প্ৰতিদ্বন্দিতা আগবঢ়াব। বিশ্বাসঘাটক হিমন্তক এচাট দিবলৈ ইতিমধ্যে সকলো সাজু। সেই ইলেকচন খেলাৰ গুজবৰ মাজতে এদিন খবৰ আহিল হিমন্তদা হোষ্টেল আহিব ল'ৰাবোৰৰ লগত কথা পাতিবলৈ। তেতিয়ালৈ আমি হিমন্তদাৰ কথা শুনিহে আছো প্ৰথমবাৰ দেখা পাম ইমান চৰ্চিত মানুহজনক। সময়ত আহিল হিমন্ত দা মিটিংলৈ। প্ৰথম দেখি মনলৈ আহিল ক'তা একো দেখোন মানুহটো ইম্প্ৰেছিভ নহয় ।\nমিটিং আৰম্ভ হোৱাৰ আগতে আমি দুজনমানে হিমন্তদাক কিবা-কিবি প্ৰশ্ন সুধি বিপাংত পেলোৱাৰ কথা ভাবি থৈছো। সুধিম বুলি ভাবিছো যদিও মনত অকনমান সংশয় । দুজনকৈ চি এমৰ লগত উঠা বহা মানুহ'aক কিবা সুধিলে কিবা ধৰণে লয় ? যি হয় যি নহয় এই বুলি ভাবি গুনি হিমন্তদা লৈ বুলি এৰিলো এপাত প্ৰশ্ন বান– আপুনি যে জেললৈ যাব লগা হ’ল কিহৰ কাৰণে ? আপুনি জেললৈ যোৱাৰ কাৰণে জানো ঐতিসাহিক কটনৰ নাম কলংকিত নহ'ল ?\nপ্ৰশ্ন সুধি আমি মনতে ভাবিলো পাব মজাটো এতিয়া। আমাৰ প্ৰশ্ন একান্ত মনে শুনিলৈ তাৰ উত্তৰ দিবলৈ বুলি হিমন্তদাই প্ৰথমেই আৰম্ভ কৰিলে – 'স্বদেশ আৰু স্বজাতিৰ বাবে হিমন্ত বিশ্ব শৰ্ম্মা এবাৰ কিয় হাজাৰ বাৰ জেললৈ যাব। ব্ৰক্ষ্মপুত্ৰৰ পানী .......', বাক্য শেষেই নহ’ল সকলোৰে লগতে হিমন্তক এচাট দিবলৈ ৰৈ থকা সকলেও হাত তালি মাৰি তত নোপোৱা হ’ল। উদাত্ত কন্ঠেৰে যি ভাষন দিলে তাৰ পাছত জেল যোৱা পইচা তোলাৰ কথা কৰবাত পৰি ৰ’ল। কটনৰ উন্নতিৰ কাৰণে কি কৰিব কি নকৰিব তাৰ পৰিকল্পনাৰ কথাকৈ সকলোৰে হাততালিৰ অভিবাদনলৈ হিমন্ত দা গ’লগৈ সেইবাৰ। প্ৰথম বাৰ লগ পাওতেই দেখাত সেই সাধাৰণ মানুহজনে ভাষণেৰে কি দৰে মানুহক সন্মোহিত কৰি ৰাখিব পাৰে অনুভৱ কৰিলো ।\nযি কি নহঁওক কিবা কাৰণত সেইবাৰ ইলেকচনত নিজে থিয় নহৈ নিজৰ মনোনিত প্ৰাৰ্থী এজনক নিউ হোষ্টেলৰ পৰা উঠালে। হিমন্ত বিৰোধীতা আমাৰ বুদ্ধিজীৱিমহলৰ পৰা চলিয়েই থাকিল। গতিকে সেই জোৰতে হিমন্তৰ মনোনীত প্ৰাৰ্থীক পৰাজিত কৰি আমাৰ হোষ্টেলৰ জয়দ্বীপ কলিতাক জয়যুক্ত কৰাবৰ কাৰণে আমি উঠি পৰি লাগিলো। জীৱনত প্ৰথমবাৰৰ কাৰণে এনেকুৱা ধৰণৰ নিৰ্বাচনত ওচৰৰ পৰা জড়িত হৈ পৰিলো। আজিৰ দিনত যে আমি কওঁ মোডী ভক্ত বা কেজৰিৱাল ভক্ত, প্ৰথমবাৰৰ বাবে ঠিক তেনেকুৱা হিমন্ত-ভক্ত চকুৰ আগত দেখা পাইছিলো। হিমন্তদা ইলেকচনত নুঠিলেও মানুহজনৰ কি প্ৰভাৱ সেইয়া প্ৰথমবাৰৰ বাবে অনুভৱ কৰিছিলো। হিমন্তৰ গোট আৰু হিমন্তবিৰোধী গোটৰ মাজৰ টেনচন এনেকুৱা প্ৰৰ্য্যায়লৈ পাইছিল গৈ নিজৰ নিজৰ লগৰ বন্ধু বান্ধৱৰ মাজতেই মাত বোল পৰ্য্যন্ত বন্ধ হোৱাৰ নিচিনা হৈছিলগৈ বাকী দম দিয়া শক্তি প্ৰয়াগ কৰা বিলাকতো আছিলেই। হিমন্তদাই বিভিন্ন কৌশলেৰে ইলেকচনত সৰ্বশক্তিৰে নিৰ্বাচনত নামি পৰিল।\nআমাৰ হোষ্টেলৰ ময়ূৰদাহঁতৰ নেতৃত্বত ( ইন্টাৰেষ্টিঙলি গোটেই কটনৰ জীৱনত হিমন্তই সমীহ কৰি চলা মানুহৰ ভিতৰত ময়ূৰদাও এজন আছিল, আদৰ্শৰ প্ৰতীক আছিল এসময়ত মেট্ৰিকত তৃতীয় স্থান লাভ কৰা ময়ূৰ দা) হিমন্তৰ সকলো কৌশল উফৰাই জয়দ্বীপদাক বিপুল ভোটত জয়ী কৰাবলৈ সক্ষম হ’লো আমি। সকলোৱে ধৰি ল’লে হিমন্তৰ মনোনীত প্ৰাৰ্থীৰ পৰাজয়ৰ লগে লগে হিমন্তৰ কটনৰ ৰাজনীতিৰ অন্ত পৰিল। কিন্তু পৰিল জানো অন্ত, হিমন্তৰ কেৰিয়াৰৰ? তাৰ পাছৰ বছৰ হিমন্তদা নিজেই সাধাৰণ সম্পাদকৰ প্ৰাৰ্থী হিচাবে থিয় দিলে । এইবাৰো আগৰবাৰৰ দৰেই আমাৰ হিমন্তদাৰ বিৰোধিতা অব্যাহত থাকিল। ঠিক তাৰ লগে লগে পৰাগদাহঁতেও হিমন্ত-হিতেশ্বৰ শইকীয়াৰ কটন অভিযান ৰুদ্ধ কৰিবলৈ সাদিন, প্ৰতিদিন, বুধবাৰৰ পাত ভৰাই দিলে । হিমন্ত হিতেশ্বৰ শইকীয়া আৰু পৰাগদাহঁতৰ সন্মানৰ যুঁজ হৈ পৰিল। হয়তো এইবাৰো পৰাগদাহঁতে নজনাকৈয়ে হিমন্তৰ জালত ভৰি দিলে তাৰ ফলত হিমন্ত হৈ পৰিল ছাত্ৰ ৰাজনীতিৰ এক অন্য নাম!\nসকলো বাধাক প্ৰত্যাহ্বান জনাই হিমন্ত সেইবাৰ সাধাৰণ সম্পাদকৰ প্ৰাৰ্থী জয়ী হোৱাৰ লগে লগে হিমন্ত হৈ পৰিল অসমৰ ঘৰে ঘৰে চৰ্চিত নাম আৰু ছাত্ৰ ৰাজনীতিৰ অপ্ৰতিদ্বন্দী নায়ক বা খলনায়ক যিয়েই নকও । আৰু সকলোতকৈ ডাঙৰ সুবিধাটো হ’ল হিমন্তৰ এই ক্ষেত্ৰত অসমৰ ৰাজনীতিৰ আটাইতকৈ বিচক্ষণ ৰাজনীতিবিদ হিতেশ্বৰ শইকীয়াৰ একেবাৰে বিশ্বস্ত মানুহ হৈ পৰিল । তাৰ পাছৰ খিনি এতিয়া কেৱল ইতিহাস। যদিও তাৰ পাছৰ বছৰ পাছলৈ জোনাইৰ বিধায়ক হোৱা ভুবন পেগুৰ হাতত পৰাস্ত হ’ল কিন্তু অসমৰ ৰাজনীতিৰ পথাৰখনত নিজৰ উপস্থিতি কপকপীয়া কৰি পেলালে তেতিয়াই।\nআমি বিৰোধ কৰিছিলো ঠিকেই, তথাপি স্বীকাৰ কৰিবই লাগিব যে সেইসময়ত হিমন্তৰ নিচিনা অতি বিচক্ষণ, কূট-কৌশলী, বুদ্ধিমান আৰু সকলোতকৈ ডাঙৰ কথাতো হ’ল কৰ্মপটু ছাত্ৰনেতা কটনত খুব কমেই আছিল। কটনৰ ৰাজনীতিতো তাৰ পাছত হৈ পৰিল হিমন্ত এক অভিন্ন অংগ। হিমন্ত হৈ পৰিল এক 'অনুষ্ঠান'ৰ নিচিনা। কটনৰ ৰাজনীতিত যিয়েই নকৰক কটনৰ আন্ত: গাঠনিৰ উন্নয়নৰ ভেটি কিন্তু হিমন্তই চৰকাৰী কলেজ হিচাবে শাসকৰ পৃষ্ঠপোষকতা লভাই যথেষ্ট টনকিয়াল কৰি আহিল।\nএই কথাখিনি মনলৈ আহিল এই কেইদিন হিমন্তকলৈ অসমৰ ৰাজনীতিৰ পথাৰখন উত্তপ্ত হৈ থকা বাতৰি বিলাক দেখি। কিয় জানো সেই ২৫ বছৰৰ আগৰ দিনবোৰলৈ মনত পৰি গ’ল। কৰবাত যেন বিৰাট সাদৃশ্য। পৰাগ দাহঁতে যিদৰে হিমন্তৰ জালত ভৰি দি হিমন্তক ছাত্ৰ ৰাজনীতিৰ অপ্ৰতিদ্বন্দী নায়ক কৰি তুলিলে সেই একেই জালত পৰিছে এইবাৰ সকলো ৰাজনৈতিক দলেই । তেতিয়াও হিমন্ত আছুৰ পৰা ব্যক্তি হিচাবে ওলাই ( বহিস্কাৰ কৰা হৈছিল !!) আহি নিজকে আন এক 'অনুষ্ঠান'ৰ ৰুপত থিয় কৰাবলৈ সক্ষম হৈছিল ঠিক একেদৰেই হঠাৎ এতিয়া হিমন্ত এক ৰাজনৈতিক ব্যক্তিতকৈ নিজেই এক 'অনুষ্ঠান'ৰ ৰুপলৈ পেলোৱাৰ নিচিনা পৰিবেশ সৃষ্টি কৰি পেলাইছে। ইয়াত উজান দিছে জনা-নজনাকৈ চৌবিশ ঘণ্টীয়া চেনেল আৰু মেডিয়ায়ো। অনাগত সময়েহে কব এইয়া কিমান শুদ্ধ। আচৰিত ধৰণেৰে আমি সেই সময়ত কটনত নেদেখাৰদৰেই এতিয়া অসমৰ ৰাজনীতিতো এতিয়া হিমন্তৰ দৰে বিচক্ষণ কূট-কৌশলী, বুদ্ধিমান, কৰ্মপটু ৰাজনীতিবিদ চকুত পৰা নাই।\nবিজেপিলৈ যোৱাতো হিমন্তদাৰ বাবে ব্যক্তিগত বিষয়েই হওক বা তেওঁক আদৰি লোৱাটো দলটোৰ মিছন৮৪ৰ বাবে অত্যাৱশ্যকীয় পদক্ষেপেও হওক, তথাপি কালিৰে পৰা অসমৰ ৰাইজৰ মাজত কথাবোৰ চৰ্চিত হৈছে। নৈতিকভাবে যদিও বি জে পি ক সমৰ্থন নকৰো তথাপিও হয়তো অনাগত দিন বিলাকত হিমন্তদাই অসমলৈ এক পৰিবৰ্তনৰ বতৰা কঢ়িয়াই আনিব পাৰিব। হিমন্তদাৰ নতুন ৰাজনৈতিক ইনিংচলৈ আন্তৰিক শুভকামনা যাঁচিলো।